Vedenska Gaļina

Numeroloģija - skaitļu maģija

GALINA VEDENSKA

NUMEROLOĢIJA: SKAITĻU MAĢIJA

Ievads

SENĀ GUDRĪBA

Skaitlis ir neizteikts vārds; tas ir vilnis un gaisma, lai gan neviens to neredz; tas ir ritms un mūzika, lai gan neviens to nedzird. Tas ir nemainīgs, taču tā variācijas ir bezgalīgas. Jebkura dzīvības forma ir Skaitļa konkrēta

Moriss Drions. Zeva memuāri

Daži matemātiķi uzskata, ka skaitļus izgudro juši cilvēki, turpretī citas ne mazāk kompetentas personas domā, ka skaitļi pastāv neatkarīgi, paši par sevi, bet saprātīgi mirstīgie tos tikai ievēro.

J. T. lielīs. Skaitļu maģija

Kopš sirmas senatnes visas tautas ir piedēvējušas skaitļiem izcilu nozīmi. Tos izmantoja jau pirmatnējās ciltis, tāpēc varam iedomāties, cik daudzus gadsimtus skaitļi ir krājuši sevī informāciju. Ar skaitļiem attēloja burtus, skaitļu valodā sazinājās, ar skaitļu palīdzību centās ielūkoties nākotnē. Skaitlis bija universāls simbols, gudrības un pasaules izpratnes nesējs, gandrīz vai amulets. Skaitlis vienmēr ir glabājis sevī noslēpumu, vārdos neizsakāmu sakrālo nozīmi, turklāt būdams laikam gan pats saprotamākais un pieejamākais saziņas simbols.

Numeroloģijas pamats ir skaitļos izteiktas vibrācijas ideja. Ikvienam skaitlim ir savs neatkārtojams raksturojums, ikviens skaitlis vibrē un izplata savas svārstības - tāpat kā jebkura mūzikas nots. Mēs dzīvojam vibrāciju pasaulē, un katrai būtnei, kura tajā ienāk, ir sava vibrācija, kas atšķiras no visām pārējām. Vibrējošā Visuma teoriju okultisms pieņēma XIX gadsimtā, tūlīt pēc tam, kad tika atklāta gaismas, elektrības un magnētisma daba. XX gadsimta sākumā fiziķi demonstrēja gaismas viļņu dabu un norādīja, ka elektriskie un magnētiskie impulsi arī tiek pārraidīti viļņu veidā. Tajā pašā laikā tika atzīts, ka visu vielu molekulas atrodas nepārtrauktā svārstību kustībā. Pamatojoties uz visiem šiem atklājumiem, okultisti izstrādāja teoriju, ka Visumā viss svārstās un vibrē. Dažādām vielām ir raksturīga atšķirīga svārstību frekvence, un katras lietas dabu jeb būtību nosaka vibrācijas biežums, gluži tāpat kā dažādās krāsas, ko redz mūsu acis, nosaka dažāda garuma gaismas viļņi. Daži skaitļi vibrē spēcīgāk, citi - vājāk.

Valda uzskats, ka nepāra skaitļi ir spēcīgāki un atbilst vīrišķajai sākotnei, bet pāra skaitļi - vājāki un saistāmi ar sievišķo sākotni. Atcerieties: ja pāra skaitlim pieskaita nepāra skaitli (un otrādi), rezultāts vienmēr ir nepāra skaitlis. Tas ir vienkāršs matemātisks pierādījums tam, ka aktīvie, nepāra skaitļi dominē.

Pilnīgi viss mūsu Visumā un arī pats Visums ir pakļauts skaitļiem. Viss - no planētu kustības līdz. atomam un DNS molekulai - ir matemātiski organizēta struktūra. Ģenētiskais kods balstās uz noteiktām skaitļu rindām. Numero- loģija, viena no vissenākajām zinātnēm, ir apbrīnojami mūsdienīga, tāpēc ka tās ietekme jūtama ik mirkli. Tādējādi numeroloģijas vēsture nav atdalāma ne no pagātnes, ne tagadnes, ne nākotnes, kas atspoguļojas skaitļu rindā no 1 līdz 9. Tāpēc nav nekāds brīnums, ka tikai daži cipari ļauj piekļūt visaptverošas informācijas avotam.

Skaitlis - tā ir dievišķā kārtība, maģiska atslēga, kas ļauj saprast Kosmosa harmoniju. Skaitlis - tas ir garīgais pamats visam, kas pastāv pasaulē. Skaitļos var "ieslēpt" jebkuru informāciju. Mūsdienu numeroloģija - tā ir viena no interesantākajām maģiskās vārdu teorijas daļām, kas dzīvo vēl joprojām. Katrs īstens numerologs, tāpat kā viņa senie priekšteči, tic, ka vārdā ieslēpta cilvēka būtība. Izanalizējot vārdu atbilstoši tradicionālo nosacījumu sistēmai, var noteikt attiecīgā vārda īpašnieka raksturu un likteni. Numerologa pārliecību, ka vārdā ir ietverta cilvēka unikālā personība, apstiprina fakts, ka vārds nošķir savu īpašnieku no citiem cilvēkiem. Taču, mēģinot noskaidrot vārdu apslēpto nozīmi, mēs nenovēršami saskarsimies ar problēmu: pasaulē taču dzīvo milzīgs daudzums cilvēku - un viņiem ir ļoti daudz visdažādāko vārdu. Vienīgā iespēja izpētīt šos vārdus ir reducēt tos uz saprātīgi ierobežotu tipu skaitu. Tāpēc numerologi pārveido vārdus skaitļos, izmantojot tikai skaitļus no 1 līdz 9 (dažos gadījumos papildinot ar skaitļiem 11 un 22). Tādējādi numerologs iegūst kontrolējamu kategoriju daudzumu, ar kuru jau var strādāt.

Burti un skaitļi, cipari un zīmes, notis un krāsas - tā ir milzīga enerģijas un informācijas plūsma. Katrs apzīmējums ir līdzīgs DNS spirālei, tas ietver lielu daudzumu savstarpēji saistītu elementu. Bet mēs zinām, ka jebkura informācija - tā ir enerģija. Un skaitlī ietvertā informācija ietekmēs cilvēku un noteiks viņa dzīvi.

Ir ļoti daudz numeroloģijas skolu un sistēmu, pastāv dažādas pieejas un atšķirīgi uzskati par to, dažādi ir skaitļu nozīmes un būtības izpratnes varianti, atšķirīgas interpretācijas. Kabalistiskā numeroloģija, haldiskā, rietumnieciskā (pitagoriešu) numeroloģija, vēdiskā (indiešu, aves- tiešu) Austrumu numeroloģija, savrup stāvošā ķīniešu numeroloģija, kas ņem vērā medicīniskos aspektus, cilvēka enerģētiku, ciparu un ķermeņa orgānu atbilstību. Unikālu numeroloģijas sistēmu bija izveidojuši Senās Ēģiptes priesteri. Daudzi mūsdienu astrologi izveido savas sistēmas, kas bieži vien ir seno, klasisko sistēmu papildinājums vai mūslaiku interpretācija (S. Vronska, A. Podvod- nija, S. Šestopalova, A. Rižova u.c. sistēmas). Dažas sistēmas, tāpat kā pitagorieši, izmanto skaitļu rindu no 1 līdz 9 (haldieši, kā zināms, atzina tikai 8 ciparus), citi - no 0 līdz 9 vai no 1 līdz 10 vai 11, vēl citi - no 1 līdz 11 plus skaitlis 22; ir arī tādi, kas gatavi atklāt jebkura vesela skaitļa (līdz pat bezgalībai) apslēpto nozīmi. Lai kā arī būtu, katrai no šīm sistēmām ir sava vieta un nozīme, katra atspoguļo savus aspektus, aplūko pasauli un ikvienu cilvēku no sava viedokļa, katra darbojas pēc saviem likumiem un vibrācijām. Kosmosa likums ir viens, atšķirīgas ir tikai tā interpretācijas un izpratne, ko nosaka tradīcijas, reliģija, laiks, kultūras vai ģeogrāfiskā vide.

Par skaitļu mistikas pamatlicēju uzskata Pitagoru, kurš ap 550. gadu pirms Kristus pievērsa uzmanību tam, ka, saskaitot jebkura skaitļa ciparus, galu galā var iegūt vienu ciparu no rindas 1, 2, 3, 4, 5, 6, 7, 8, 9. Viduslaiku zinātnieks Kornēlijs Agripa darbā "Okultā filozofija" atšifrēja šos skaitļus un piešķīra tiem mistisku nozīmi.

Pitagora izstrādātās skaitļu mācības galvenās atziņas Aristotelis formulēja šādi: "Skaitļu elementi ir visa esošā elementi" un "Visa debess ir harmonija un skaitlis".

Šajā grāmatā es iztirzāšu Pitagora sistēmu nevis tīrā tās veidā, bet gan mūsdienu skatījumā pārstrādātu, pielāgotu tagadējai pasaules uztverei, ņemot vērā tikai to, ka Pitagors savā sistēmā izmantoja ciparus no 1 līdz 9. Tāpat aplūkosim arī skaitļus 11 un 22, kas gan atrodas savrup, taču tiem ir ļoti svarīga nozīme.

* Ar numeroloģijas palīdzību varam daudz ko uzzināt un daudz ko iemācīties, piemēram, to, kāpēc esam ieradušies šajā pasaulē, citiem vārdiem sakot, kāda ir mūsu misija, kā ari dabas dotie talanti un spējas, varam apgūt prasmi saskatīt, kāds ir cilvēka potenciāls, izskaitļot Personālos Gadus, Mēnešus un Dienas, lai varētu prognozēt notikumus. Numeroloģija katram var iemācīt ļoti daudz! Taču pietiks spriedelēt! Ķersimies pie darba!

Pirmā dala

MŪSU LIKTEŅA SKAITĻI, CIPARI UN BURTI

Vai atceraties, kādā vecumā iemācījāties skaitīt? Daudzi droši vien atbildēs: "Kad man bija pieci vai seši gadi" vai "Kad sāku iet skolā"; un tikai reti kāds teiks: "Triju vai četru gadu vecumā." Taču tieši pēdējiem būs taisnība. Šajā vecumā, pat mazliet agrāk, bērns sāk atšķirt, ko nozīmē "vairāk - mazāk", "augstāk - zemāk" utt. Un viņš noteikti zina, ka trīs konfektes ir vairāk nekā viena, bet mašīna, kurai uz sāna ir cipars 5, atšķiras no pilnīgi tādas pašas mašīnas, taču ar numuru 1.

Kāpēc cilvēkam vajadzīgi skaitļi, skaitīšana? Gluži vienkārši tāpēc, ka bez skaitļiem, bez cipariem cilvēces attīstībā iestātos sastingums. Patiešām - ar skaitļu palīdzību mēs uzzinām laiku, vecumu, ātrumu, nosakām daudzumu, masu, sitam takti utt. Skaitļi ievieš kārtību mūsu dzīvē, nomierina nervus (ne velti psihologi iesaka pirms iemigšanas skaitīt). Skaitīšana ar savu sakārtotību tik labvēlīgi ietekmē nervu sistēmu, ka to bieži izmanto arī hipnozē.

Taču cipariem ir vēl kāds uzdevums, par kuru mēs reti iedomājamies: tiem ir maģisks spēks. Senās zīlnieces un pareģi apgalvoja, ka cipari un skaitļi varot ietekmēt cilvēka likteni, raksturu un tieksmes. Ir zināms, ka reiz gaišreģis Francijas karalim Ludviķim XVI pareģoja, ka viņa nelaimīgais skaitlis ir 21. Un ko rāda vēsture? 1791. gada 21. jūnijā karali sagūstīja dumpīgajā Parīzē, 21. septembrī viņš atteicās no troņa, bet 1793. gada 21. janvārī Ludviķim XVI nocirta galvu…

Cilvēka vārda "koda" atšifrēšanas metodes izstrādāja senie filozofi un magi, viņi arī radīja skaitļu iztulkošanas metodes, piedēvējot tiem noteiktas īpašības. Un pasaulē ienāca tā saucamā numeroloģija. Mūsdienu zinātne, kā arī mitoloģijas pētījumi parāda, ka senie cilvēki skaitļus izmantoja kā koda sistēmu, nododot tālāk garīgās patiesības. Numeroloģija apgalvo, ka cilvēks un viņa vārds ietekmē viens otru, ka burtos, kas izteikti skaitļos, ietverts mūsu likteņa "slepenais kods".

Katram cilvēkam ir četri maģiskie skaitļi ciparu rindā no 1 līdz 9. Šie skaitļi pavada mūs no pirmā elpas vilciena līdz pēdējam un nosaka mūsu garīgo būtību un dzīves ceļu. Iepazīsimies ar šiem skaitļiem tuvāk. Vai esat tam sagatavojušies?

SKAITĻU IZSKAIDROJUMS

Vieninieks

Tas ir Dieva skaitlis, kas tiek identificēts ar Radītāju un pārstāv pirmatnējo vīrišķo kādību un spēku. Vieninieks - tā ir ola.

Senie cilvēki to sauca dažādos vārdos, taču vieninieks vienmēr ir monāde, kas nozīmē "vienība", tā ir daudzveidība, kas tiek reducēta uz vienotību. Par vieninieku grūti runāt - tas ir Visums, kas

sakopots vienā punktā, tā ir "lieta sevī", kurā ieslēgts liels spēks. Vieninieks un vieninieka būtība ir dzenbudisma pamatā. īstenībā viss dzen - tā ir meditācija uz vieninieku.

Numeroloģijā skaitlis 1 nozīmē ietekmīgumu, patstāvību un domāšanas neatkarību. Cilvēki, kuru likteni pārvalda vieninieks, ir stipras, spilgtas individualitātes, enerģiski, iniciatīvas bagāti, dažkārt pārāk egoistiski, spēj gūt lielas uzvaras un panākumus, taču tikpat neatlaidīgi viņi var turēties uz ceļa, kas ved uz krahu. Vini ne sevišķi

augstu vērtē draudzību un sadarbību un tiecas sevi nostādīt augstāk par visiem, tuvo cilvēku loks viņiem ir visai šaurs. Šie cilvēki cenšas pakļaut un kontrolēt visus, kas ir ap viņiem, dažkārt kļūstot par īstiem tirāniem. Bieži vien saskarsme ar viņiem nav sevišķi patīkama, viņi var but pārlieku atklāti, asi un pat rupji, lai gan dažreiz izrādās, ka šāda uzvedība nav nekas cits kā maska.

Vieninieks uzsver cilvēka individualitāti, viņa pašpie- tiekamību. Tas mudina sasniegt savus mērķus un uzvarēt, paļaujoties tikai uz paša spējām un pūliņiem. Izteikts mērķa nemainīgums un nelokāma tiekšanās gūt panākumus izraudzītajā ceļā - tās ir vieninieka īpašības. Vieninieka cilvēki parasti izvirza sev tikai vienu svarīgu uzdevumu, kam velta visus savus spēkus. Viņi ir stipras personības: optimistiski, stūrgalvīgi, pašpārliecināti, godkārīgi un agresīvi, gatavi par katru cenu aizstāvēt savus uzskatus un pierādīt savu taisnību. Viņiem raksturīga lieliska atmiņa un ārkārtējas spējas koncentrēt uzmanību. Viņi ved sev līdzi citus cilvēkus, rada un izgudro. Viņi ir celmlauži, kurus saista viss jaunais un neparastais. Viņi ir ļoti neatkarīgi un negrib pildīt citu pavēles un uzklausīt padomus, nemīl sadarboties ar citiem cilvēkiem. Vārdu sakot, tie ir cilvēki, kas vienmēr grib būt pirmie.

Divnieks

Mūžīgās sievišķības skaitlis. Divnieks - tas ir pirmais pāra skaitlis, tāpēc to uzskata par sievietes skaitli un ļaunuma skaitli. Ar to saista tradicionālās sievišķīgās īpašības: maigumu, trauslumu, kautrību, jūtīgumu, pakļāvību. Skaitļa 2 cilvēki savus mērķus sasniedz ar diplomātiju un pārliecināšanu, tāpēc ka sieviete tradicionāli panāk savu ar prasmīgu pierunāšanu un vilināšanu. Divnieks ir pasīvas pieņemšanas un uztveršanas skaitlis, turklāt šā vārda visplašākajā nozīmē. Divnieks - tā ir divu pretstatu vienotība un cīņa, iņ un jan, tās ir šūpoles, tā ir meditācija divatā, kas abus atbrīvo no sociālajām attiecībām. Divnieks ir vai nu nesamierināmas antitēzes, vai arī divu savstarpēji papildinošu sākotņu apvienība, taču tie var būt arī ienaidnieki, kas kļūst nešķirami draugi. Divnieks - tas ir pluss un mīnuss (kura rezultāts saskaitot, kā zināms, ir nulle). Skaitlis 2 ir ļoti nozīmīgs mīlestībā, partnerattiecībās. Tas nozīmē pasivitāti, pakļaušanos, nosvērtu raksturu, samierināšanos, tiekšanos pēc līdzsvara, elastīgumu un spēju pielāgoties. Cilvēkiem, kuru skaitlis ir 2, raksturīgas diplomāta spējas, maigums un draudzī- gums. Taču šim skaitlim ir zināmas asociācijas ar sātanu, tāpēc šā skaitļa cilvēks var būt arī nežēlīgs, viltīgs, melīgs un ļauns. Divnieks var nozīmēt gan labu, gan ļaunu atkarībā no dažādu faktoru kombinācijas, un tā īpašnieks visbiežāk ir neizlēmīgs un viegli ietekmējams.

Divniekam vissvarīgākais ir prasme i/veidot un uzturēt attiecības ar citiem cilvēkiem. Divnieks uzvedas rāmi un taktiski, ir vienmēr noskaņots uz kompromisiem un tiecas pēc miera un harmonijas. Vispār skaitļa 2 cilvēki labprāt spēlē otro vijoli, viņi ir lieliski izpildītāji centīgi, precīzi un pieticīgi. Reizēm viņi ir bikli un pat kautrīgi, bieži maina viedokli, ir svārstīgi un svarīgus darbus atliek uz vēlāku laiku, lai būtu vairāk iespēju pārdomām. Turklāt, kā jau teikts, cilvēkiem, kuru skaitlis ir 2, nereti ir nomākts, drūms raksturs.

Trijnieks

Viengabalainības skaitlis (simbolizē sākumu, vidusdaļu un nobeigumu). Radīšanas un atražošanas skaitlis gan garīgā, gan materiālā, gan miesiskā jomā. Divnieka sākotnējo pretrunu novērš pievienotais vieninieks, papildu būtība, un šis spēcīgais maģiskais skaitlis it kā samierina skaitlim 2 raksturīgās pretrunas. Trijnieks - tas ir absolūtās harmonijas simbols visos līmeņos, pirmām kārtām ideju līmenī. Trijniekā iņ un jan tiek līdzsvaroti ar den, trijniekā Debesis un Zeme savienojas cilvēka līmenī. Sadzīves līmenī vieninieks (vīrietis) un divnieks (sieviete) savienojas un rada trešo, bērnu - izveidojas triāde. Tas, ko simbolizē šis skaitlis, ir zināms daudziem. Tās ir visdažādākās triādes, trijotnes, trejādības (dievu trijotne. Svētā Trīsvienība, trīs pasaules, tēze-antitēze-sintēze; Superego-Ego-Vidējā kārta (Z. Freids); Pieaugušais-Bērns-Radītājs (E. Bērns); vakar-šodien-rīt utt.). Visas cilvēka jebkad radītās veiksmīgākās dalīšanas un klasifikācijas shēmas tiecas uz skaitli 3 vai arī uz tam sekojošo skaitli 4.

Cilvēki, kas atbilst šim skaitlim, parasti ir jautri un veiksmīgi, talantīgi un vispusīgi, dāsni un enerģiski. Viņiem ir attīstīta iztēle un lieliskas spējas. Nereti viņi ir izcili talantīgi, sevišķi mākslas jomā. Trijnieka noteicošais princips ir pašizpausme. Šie cilvēki katrā izdevīgā gadījumā droši, skaidri un visai daiļrunīgi pasaka savas domas. Trijnieks bieži vien nozīmē arī literārās spējas, tāpēc sastopams rakstnieku numeroloģiskajos raksturojumos.

Skaitļa 3 cilvēki ir diezgan nenosvērti un daudz ko neuztver nopietni. Viņiem parasti veicas, un sekmes viņi gūst bez lielas piepūles. Turklāt trijnieka cilvēki ir lepni un neatkarīgi, godkārīgi, valdonīgi, bet dažreiz izturas pat diktatoriski. Vinu lielākais trūkums ir tieksme izšķiest spēkus veltīgi, ķerties pie daudziem darbiem vienlaikus, kā arī nespēja uztvert dzīvi nopietni. Turklāt viņi pārāk rūpējas par savu popularitāti un gaida atzinību no citiem.

Četrinieks

Rupjas materializācijas, stingru formu un shematiskuma skaitlis. Četrinieks nozīmē skaitļa 3 harmonijas izjaukšanu un iziešanu ārpus tā ietekmes loka nākamajā dimensijā. Tā ir ideja, kas ietērpta formā; doma, kas iedzīvināta matērijā. Ir ļoti daudzas shēmas, konstrukcijas, kas saistītas ar šā skaitļa simboliku: četras debespuses, četri vēji, četri evaņģēlisti, četras varnas… Četrinieka lielais simbols ir krusts: gars, kas sists matērijas krustā (kristietības krucifikss; Odins, kurš deviņas dienas karājas pasaules kokā). Tomēr daudzās četrinieka shēmās skaidri saskatāma tieksme idealizēt. Četrinieks - tā ir stingrība, kas apvienota ar trauslu- mu, tas ir ļoti piezemēts skaitlis, "shēmu un ģeometrisko figūru pasaule".

Četrinieks simbolizē gribu, izturību, nelokāmību mērķa sasniegšanā, tomēr četrinieka cilvēkiem nav bagātas iztēles, viņi ir piezemēti, praktiski un čakli. Tādiem cilvēkiem trūkst radošās dzirksts, toties viņi ir teicami organizatori un administratori. Viņiem raksturīga saasināta taisnīguma izjūta un tiekšanās pēc stabilitātes un pārticības, bet rakstura negatīvās iezīmes ir zināms domāšanas inertums, aprobežotība, nervozitāte, nemiers, viņi ir tendēti uz garlaicību un melanholiju.

Četrinieks pārbauda cilvēku ar ierobežojumiem un likstām. Par veiksminiekiem šos cilvēkus nevar nosaukt, bet panākumus dzīvē viņi gūst tikai ar nopietnu darbu. Četrinieks - tas ir tradicionāls trūkuma, nelaimju un neveiksmju simbols. Vairums mūsdienu numerologu cenšas pēc iespējas nogludināt vai nomaskēt šo skumjo faktu, taču pilnīgi ignorēt to nav iespējams.

Piecnieks

Varas un dabiska azarta skaitlis. Piecnieks - tas ir mēģinājums nokļūt ārpus materiālās sfēras robežām, "pirmā radošā formas izpausme", risks, pārgalvība, radošās domas meklējumi. Kaut arī tā spēks nav sevišķi liels un tam ļoti vajadzīga atzinība un atbalsts, tomēr piecnieks valdzina ar savu vitālo tiešumu, tas ir atjautīgs, interesants, brīvs un neatkarīgs.

Skaitļa 5 cilvēks ir rosīgs, gudrs un nepacietīgs. Viņu saista viss neparastais un dīvainais. Viņš mīl ceļot, iepazīties ar citiem cilvēkiem un bieži mainīt savu apkārtni.

Šā skaitļa cilvēki ir ambiciozi, viņi ir piedzīvojumu meklētāji, pilni nemiera, ātras dabas un ar paaugstinātu seksualitāti. Vīrietis ar skaitli 5 ir dabas draugs, cilvēks ar saasinātu uztveri.

Tipisks piecnieka pārstāvis ķeras pie visa, tomēr neko īsti neprot; viņu saista viss, taču nekas nespēj noturēt ilgāku laiku. Tādi cilvēki ir avantūristi; viņiem patīk azartspēles, spekulācijas un riskantas situācijas. No viņiem iznāk labi tirgotāji. Viņi ir valdzinoši, taču iekarsīgi, reizumis pārāk ironiski un godkārīgi. Viņi kategoriski atsakās uzņemties atbildību un visiem spēkiem cenšas no tās izvairīties. Piecnieka cilvēki necieš pat domu, ka varētu būt piesaistīti vienai vietai vai vienam darbam. Viņi ir neapdomīgi un pārāk iecietīgi pret saviem trūkumiem, toties visai atjautīgi, dzīvespriecīgi un vispusīgi; viņus nav viegli "apskaitīt" vai noķert pie rokas.

Skaitļa 5 cilvēki mīlestībā ir saturīgi un interesanti, taču visai nepastāvīgi, bet viņu dabas pretējā puse var izpausties pārmērībās, izlaidībā un perversitātēs.

Sešnieks

Sešnieks - tā ir harmonija materiālajā līmenī, "matērijā atkārtota debesu trijotne", ar miesu samierināts gars. Sešnieks - tā ir ideāla partnerība, kas veidota nevis pēc nepietiekamības, bet gan pēc pārpilnības principa. Drošības un prasmes simbols sešnieks ir komfortabls, stabils un harmonisks. Tas ir mīlestības, harmonijas, uzticības un gādības, godīguma un drošības skaitlis. Tā kā tajā ir divkāršots trijnieka spēks, cilvēki, kuriem iekritis skaitlis 6, ir ļoti radošas un izdomas bagātas personības, kurām tomēr nav skaitļa 3 enerģijas. Negatīvās īpašības - pašapmierinātība, kašķīgums un uztraukšanās par sīkumiem.

Skaitļa 6 cilvēki ir nosvērti, labsirdīgi un uzticami. Viņi ir kā radīti draudzībai, mājas un ģimenes dzīvei. Uz viņiem var paļauties, tie ir godīgi, piekļāvīgi ideālisti. Sešnieka galvenais princips ir uzturēt līdzsvaru attiecībās ar citiem. Viņam ir svarīgi ne tikai dot, bet arī ņemt, un otrādi - ne tikai ņemt, bet arī dot. No piecnieka pārstāvjiem šie cilvēki atšķiras ar veselo saprātu un paražu un tradīciju respektēšanu. Lai gan viņi nav tik izcili apdāvināti kā skaitļa 3 cilvēki, taču tālākā perspektīvā spēj gūt ievērojamus panākumus (it īpaši mākslas sterā un pedagoģijā). Viņi ir spējīgi un centīgi darbinieki, tomēr parasti nevar lepoties ar ķērienu dažādos darījumos. Laimei viņiem nepieciešams miermīlīgu draugu pulks un rāma ģimenes dzīve. Dažkārt sešnieki ir pārāk pašapmierināti, augstprātīgi, stūrgalvīgi un godkārīgi, kā arī pārmēru rosīgi un patenkot mīloši.

Septiņnieks

Septiņi - tā ir apgarota matērija, miera, vienotības, ziedošanās un misticisma skaitlis, kas nozīmē gara uzvaru pār matēriju. Dažādos mītos, shēmās un sistēmās skaitlis 7 sastopams tikpat bieži kā skaitlis 3: pietiek atcerēties septiņas varavīksnes krāsas, septiņas galvenās planētas un tām veltītās septiņas nedēļas dienas, septiņus pasaules brīnumus, septiņas gammas notis, septiņus pakāpienus līdz pilnībai. Septiņ- staru zvaigzne - magu zvaigzne - ir cieši saistīta ar laika jēdzienu. Septiņnieks pats par sevi ir saistīts ar laiku, ar fāžu nomaiņu, kas atspoguļojas nedēļas ritmā. Leģenda vēsta, ka septītā dēla septītajam dēlapi ir maģiskas spējas un viņš var valdīt pār ārpuszemes spēkiem. Senie cilvēki septiņnieku uzskatīja par vispilnīgāko skaitli, bet par pilnīgu figūru - apli. Tajā var iezīmēt tikai septiņas vienādas mazāka izmēra aploces - vienu centrā, sešas ap to.

Septiņnieks simbolizē Zemes un Debesu vienotību, iekļaujot sevī gan Debesu triādi, gan Zemes tetrādi, turklāt Zemes četrinieku un Debesu trijnieku tas apvieno ļoti smalkā līmenī. Tā ir absolūta harmonija šajā nepilnīgajā pasaulē. Septiņniekā vienmēr ir kaut kas noslēpumains, ireāls, ne no šīs pasaules. Tas ir ļoti psiholoģisks skaitlis, taču tai pašā laikā septiņnieks ir realitātes un īstenības simbols.

Skaitļa 7 cilvēkiem ir nosliece uz vientulību, gremdē- šanos sevī, apcerīgumu, nošķiršanos, kā arī spēja analizēt, iedziļināties lietu un parādību būtībā, atklāt noslēpumus, vairot izpratni. Šis skaitlis raksturīgs dzejniekiem, filozofiem, zinātniekiem, mistiķiem, harmoniskiem cilvēkiem ar spēcīgu intuīciju un attīstītu iztēli, apveltītiem ar skaidru un vēsu prātu, cilvēkiem, kuriem patīk nevainojams skaistums un nosvērtība un kuri nododas patiesības meklējumiem. Septiņnieka cilvēkiem ir vērīgs un ass prāts, taču viņi spēj arī sapņot, viņiem piemīt bagāta iztēle, kas dažkārt rada visai dīvainas un neparastas fantāzijas. Paš- izpausme viņiem sagādā lielas grūtības, jo šiem cilvēkiem raksturīga neprasme izklāstīt savas domas, nevēlēšanās strīdēties un atbildēt uz jautājumiem.

Tomēr septiņniekiem bieži ir nosliece uz tukšu sapņošanu, depresijām, viņiem ātri mainās noskaņojums. Dažkārt starp viņiem sastopami ļoti nelaimīgi cilvēki - pesimisti, dzīvē vīlušies, noslēgti, drūma sarkasma pilni,

tādi, kas nicinoši izturas pret apkārtējiem. Lai spētu sevi realizēt, septiņniekiem vajadzīgi panākumi un atzīšana, citādi viņiem uzmācas grūtsirdība un viņi zaudē realitātes izjūtu.

Astonnieks

Astonnieks - tas ir mēģinājums izkļūt ārpus septiņnieka radītās harmonijas ietvariem. Astoņniekā vēl ir jaušamas smalkās formas un kaut kas neparasti pilnīgs un efektīvs, tomēr tam pietrūkst patiesa garīguma, apskaidrotības un misticisma. Taču tikpat labi tie var būt kādas vēl augstākas harmonijas meklējumi, ieiešana citā realitātē, abstraktā un shematiskā, kaut kādā ziņā pārāk piezemētā un noplicinošā. Astonnieks - tā ir matemātika kā zinātne par abstraktām struktūrām, programmēšana, strukturēšana, kibernētika, tīri loģiskas konstrukcijas un domāšanas metodes. Tas ir kā ziedoša pilsēta snaudoša vulkāna pakājē - mokošs sasprindzinājums un neprognozējamība, pastāvot pilnību sasniegušām matērijas formām, cīņa un neatlaidība saistībā ar materiālismu.

Skaitļa 8 cilvēki ir enerģiski, ļoti spējīgi koncentrēties. Viņiem raksturīga tiekšanās pēc panākumiem, efektivitāte, praktiskums, apdomība un ass prāts. Viņu uzdevums ir apgūt materiālo pasauli, skaitļa 8 cilvēkiem svarīgi ir radīt materiālo bāzi, viņi ir labi komersanti, uzņēmēji un veiksmīgi politiķi. Tomēr nauda viņiem nekad pati rokās nedodas (kā tas bieži gadās, piemēram, ar trijnieka cilvēkiem). Lai radītu sev materiālo pamatu, viņiem ilgi un neatlaidīgi jāstrādā, jāprot saņemt, krāt un ieguldīt uzņēmumā. Viņu panākumu pamatā ir cīņa, saspringti pūliņi, apdomība un smags, centīgs darbs. Savus plānus viņi īsteno dzīvē ar lielu piesardzību, liekot lietā prātu, taču bez iedvesmas. Tas ir gan materiālu panākumu, gan arī materiālu neveiksmju skaitlis.

Ekscentriskums, cietsirdība, agresivitāte un stūrgalvība - lūk, šā skaitļa negatīvās īpašības, un tiem, kuriem tās piemīt, izgāšanās var būt tikpat iespaidīga kā panākumi. Šie cilvēki var būt pār mēru skarbi, pārāk lieli materiālisti un egoisti, dažkārt pat atklāti tirāni, neizvēlīgi līdzekļos. Viņi nav sevišķi pievilcīgi, un šā fakta apzināšanās bieži vien liek viņiem noslēgties sevī. Taču aiz ārējā drūmuma un vēsuma slēpjas patvarīga un nemierpilna dumpinieka dvēsele, dumpinieka, kas spējīgs izdarīt neprātīgus, ekscentriskus izlēcienus. Šā skaitļa pārstāvji spēj gūt iespaidīgus panākumus, taču katrā solī viņiem draud iznīcinoša neveiksme.

Devinnieks

Viengabalainības, pašpietiekamlbas un panākumu skaitlis, intelektuālo un garīgo vērtību sakopojums. Tas ir ļoti spēcīgs skaitlis, kas trīskāršo trijnieka harmoniju un radošo spēku, tomēr aiz ārējā viegluma un harmonijas deviņniekā slēpjas iekšējs neatrisināts konflikts, gaidāmās krīzes priekšnojauta.

Deviņnieks ir ļoti apaļš skaitlis, viengabalains, sevī noslēdzies un tai pašā laikā paplašināties alkstošs. Noslēdzot veselu skaitļu grupu, deviņnieks zināmā nozīmē ir pārejas simbols. Tam ir īpašs matemātisks raksturojums, tāpēc ka, reizinot to ar jebkuru citu pirmskaitli, rezultāts vienmēr

būs skaitlis, kura ciparu summa ir 9. Piemēram, 2x9= 18 un 1+8 = 9; 3x9 = 27 un 2 + 7 = 9 utt. Deviņnieka īpatnība izpaužas arī citās operācijās ar skaitļiem: summējot skaitļa ciparus, rezultāts ir tāds, it kā deviņnieka nemaz nebūtu. Patiešām, skaitlis 10 (1 + 0) līdzinās vienam; 19(1 +9) līdzinās 10, tātad atkal vienam; 49 līdzinās 13, tātad 4; 59 līdzinās 14, tātad 5… 259 līdzinās 16, tātad 7 (ciparu 9 vispār var neņemt vērā un saskaitīt tikai 2 un 5 - rezultāts būs tāds pats). Deviņnieks it kā sasaista divus augstākās un zemākās šķiras ciparus, pats būdams tikai vidutājs, un nekādi neatspoguļojas rezultātā.

Deviņnieks - tas ir augstāko intelektuālo un garīgo veikumu skaitlis. Šā skaitļa cilvēki ir ideālisti, sapņotāji, turklāt ar plašu domas lidojumu. Romantiski, impulsīvi un dedzīgi, viņi ir ļoti pievilcīgi un savu mīlestību dāsni dāvā apkārtējiem cilvēkiem. Viņiem jau šūpulī ielikta liela vēlēšanās palīdzēt citiem un kalpot visai cilvēcei. Turklāt, atdodot citiem visu, viņi nedrīkst neko prasīt pretī, citādi viņus gaida vilšanās un nepatikšanas. Itin bieži tas ir par iemeslu viņu iekšējiem konfliktiem.

No deviņnieka cilvēkiem izveidojas lieliski zinātnieki, skolotāji un mākslinieki. Viņiem piemīt stipra griba un enerģija, iedvesma un spēja iedvesmot citus; tomēr ne tik talantīgie laikabiedri bieži vien viņus nosoda un uzskata par nevadāmiem, nepraktiskiem un "neērtiem" cilvēkiem. Viņi tur godā likumu un dažādus rituālus, parasti ir neatkarīgi, lepni un pārliecināti par sevi (vismaz ļoti cenšas radīt tādu iespaidu).

Skaitļa 9 pārstāvji viegli pakļaujas citu ietekmei, bieži iemīlas un tikpat bieži kļūst vienaldzīgi pret savas kaisles objektu, vairāk par visu pasaulē viņi baidās no kroplības, nabadzības, vecuma un likstām (gan savā, gan citu cilvēku dzīvē). Ja kāds vēršas pret viņiem, deviņnieki var kļūt

nesaudzīgi un neiecietīgi. Viņu centieni darīt labu reizēm izpaužas neciešamā, augstprātīgā un egocentriskā veidā. Cilvēkos, kuri atbilst skaitlim 9, ir apvienojušās intelektuālās un garīgās vērtības, tomēr viņi ir visai sarežģīti un pretrunīgi. Dažkārt deviņnieki, aizrāvušies ar abstrakta "tuvākā" mīlestību, aizmirst rūpēties par reāliem cilvēkiem.

Desmitnieks ietilpst daudzās numeroloģiskajās sistēmās. Šajā grāmatā es iesaku metodiku, kurā desmitnieks netiks aplūkots. Tomēr daudzas numeroloģijas skolas šo skaitli uzskata par ļoti svarīgu un nozīmīgu, tāpēc sniegšu tā skaidrojumu kā piemēru.

Desmitnieks

Tas ir skaitlis, kas atklāj jaunu, pavisam citu līmeni, skaitlis, kas simbolizē pašizziņu un pirmatnējo gara pašapzināšanos. Desmitnieks tiecas uz augšu un savās augstākajās izpausmēs simbolizē panākumus un uzplaukumu, kas apvienots ar iekšējo spēku un ārējo nošķirtību. Desmitnieks simbolizē ne tikai neapturamu tiekšanos uz mērķi, bet arī tādus jēdzienus kā mājas, drošība, aizsargātība. Turklāt tās var būt gan drošās vecāku mājas sienas, gan ari sienas, ko cilvēks uzcēlis pats ap sevi. Dziļi reliģiozs cilvēks, kas atradis Dievu sevī, dzīvo saskaņā ar desmitnieku. Šā skaitļa augstas izpausmes ir klostera brālis, mūks, vientuļnieks, askēts; zema - cilvēks, kurš dzird Dieva balsi, bet apzināti runā tai pretī. Lai nu kā, bet katrs skaitļa 10 cilvēks atklāj sevī dzīvās ticības un patiesās reliģiozitātes avotiņu, viņam piemīt radošas spējas un plašs pasaules skatījums.

Un tāda cilvēka uzdevums ir - nenonākt līdz skarbam (dažkārt ari nežēlīgam) fanātismam, nesamierināmam reliģiozam ekstrēmismam.

Kā jau teicu, katru skaitli, kas ir lielāks par 9, nume- rologi reducē uz tā ciparu summu. Tomēr skaitļi 11 un 22 dažreiz ir izņēmums, tāpēc ka tos uzskata par sevišķi laimīgiem un labvēlīgiem. Skaitļiem 11 un 22 ir īpaša nozīme. Uzskata, ka to klātbūtne cilvēka numeroloģiskajā portretā paver viņam daudz lielākas iespējas nekā citiem. Taču nav zināms, vai cilvēks savas sevišķās iespējas izmantos vai arī tās viņam sagādās tikai nepatikšanas. Jāpiebilst, ka šie skaitļi ļoti bieži sagādā cilvēkam zināmu iekšēju neapmierinātību. Cilvēks zemapziņā jūt, ka viņam dota$ lielas iespējas, tomēr nespēj rast atbildi uz saviem iekšējiem jautājumiem. Rodas neapmierinātība un ilgas pēc kaut kā nezināma. Cilvēks var nodzīvot visu mūžu, tā arī neizmantojis šo skaitļu lielo potenciālu, reducējot to uz parasto divnieku un četrinieku.

11 un 22 tiek uzskatīti par sevišķi veiksmīgiem un spēcīgiem skaitļiem. Tie simbolizē augstāku dzīves pieredzes sfēru nekā skaitļi no I līdz 9.

Vienpadsmit

Atklāsmes un moceklības, Kosmosa un Visuma skaitlis. "Enerģētiskais un ētiskais šoks", "eksistenciālās transcendences strupceļš", "atriebība sistēmai" un "pāreja augstākā līmenī caur pašuzupurēšanos" - tā šo skaitli raksturo mūsdienu nume- rologi. Skaitļa 11 cilvēki ir īpaši sūtņi, kuriem ir ko pavēstīt

pasaulei, un dažkārt viņi neiekļaujas nekādos sociālajos ietvaros. Šā skaitļa cilvēkam raksturīga saasināta intuīcija un spēja atrast sevi tādas apslēptās rezerves, kas nav ne saprotamas, ne pieejamas parastajiem ļaudīm.

Šā skaitļa pārstāvji ir vai nu ģēniji, vai ari prātā jukušie, viņi var kļūt par lielajiem Skolotājiem un sludinātājiem, par iedvesmotiem gaišreģiem reliģijā, zinātnē, politikā un mākslā, viņiem raksturīga liela drosme un pārliecība. Viņi ir galēji subjektlvisti, dzīvo, savu garīgo vīziju apstaroti, un dažkārt ļoti slikti izprot ikdienas realitāti. Reizēm viņiem pārmet, ka ideāli viņiem ir dārgāki nekā dzīvie cilvēki un reālās pasaulīgās attiecības, taču skaitļa 11 cilvēks savas misijas dēļ ir gatavs ziedot visu. Psiholoģiski un bieži arī enerģētiski tādi cilvēki jūtas kā citplanētieši, kā "atnācēji", vienpatņi, nereti viņiem ir grūti piemēroties "zemes dzīvei" un atrast tajā savu vietu. Skaitli 11 dod Vinstona Čērčila, Alberta Einšteina, Pablo Pikaso vārds.

11 - tas ir skaitļa 9 augstākais plāns, tāpēc šo abu skaitļu pārstāvju pozitīvās īpašības un trūkumi ir līdzīgi.

Divdesmit divi

Tas ir Skolotāja skaitlis. Meistara skaitlis. To uzskata gan par ļoti laimīgu un labvēlīgu, gan par sevišķi bīstamu skaitli. Divdesmit divi - tas ir arī kārdinājumu, vilinājumu, Gaismas un Tumsas, Labā un Ļaunā mūžīgās cīņas aktīvās izpausmes skaitlis. Un grūti pateikt, pa kādu ceļu - pa augstāko vai pa zemāko - ies šā maģiskā skaitļa īpašnieks, vai viņš spēs pārvarēt visus kārdinājumus un neiekļūs izliktajos tīklos. Grūti kaut ko pateikt par cilvēku, kuram atbilst skaitlis 22,

neizmantojot vispārāko pakāpi. Tas ir patiesi lielu cilvēku skaitlis, cilvēku, kuri savā gandrīz vai pārdabiskajā personībā apvieno visu pārējo skaitļu labākās īpašības: vieninieka vareno spēku un enerģiju, divnieka līdzsvaru un uztveres spēju, trijnieka spēku un spožumu, četrinieka pamatīgumu, piecnieka elastīgumu, sešnieka nosvērtību un harmoniskumu, septiņnieka apcerošo gudrību, astoņnieka lietišķās spējas, deviņnieka apgarotību. Tādiem cilvēkiem piemīt fantastiskas organizatora spējas, harisma, prasme vest sev līdzi ļaužu masas. Viņš var būt radītājs, skolotājs un organizators, viņu pavada veiksme, viņu mīl un ciena, kaut gan viņš var izraisīt apkārtējos cilvēkos zināmas bailes (it sevišķi jūtīgos cilvēkos). Un nav izslēgts, ka cilvēks, kurš varētu kļūt par Napoleonu politikā, filozofijā, medicīnā vai komercdarbībā, izvēlēsies noziedzīgās pasaules Napoleona lomu. Divdesmit divi - tas ir ne tikai lielu rūpnieku un magnātu (piemēram, Džons Rokfellers), bet arī melnās maģijas maģistru skaitlis.

Pie šīs nodaļas mēs vēl atgriezīsimies, bet tagad parunāsim par numeroloģijas zināšanu izmantošanu praksē.

CILVĒKA NUMEROLOĢISKAIS RAKSTUROJUMS

Numeroloģija izmanto dažādas cilvēka individuālo īpašību analīzes metodes. Savā grāmatā es iesaku vienu no saprotamākajiem un vienkāršākajiem paņēmieniem. Cilvēka pilnīgam numeroloģiskajam raksturojumam ir četras sastāvdaļas. Pirmām kārtām tas ir Likteņa Skaitlis, ko aprēķina pēc viņa dzimšanas datiem. Tas atklāj cilvēka īsteno misiju, kuru viņš pats var pat nenojaust. Likteņa Skaitlis - tas ir skaitlis, kas nosaka jūsu būtību zemes dzīvē, to, kāpēc esat piedzimis. Ja esat apjucis un jums nav skaidrības pašam par sevi, ja jūsu dzīvē valda haoss un juceklis, jums palīdzēs tieši Likteņa Skaitlis un kļūs par gaismas staru, kas izvedīs no tumsas. Orientējieties uz to - un jūs nekad nekļūdīsities.

Nākamā sastāvdaļa ir Rakstura Skaitlis, kuru arī aprēķina pēc dzimšanas datiem, taču ņem vērā tikai dzimšanas dienu (mēnesi un gadu ne). Šis skaitlis atklāj jūsu rakstura galvenās īpašības. Tas nosaka dzīves tempu, rāda, kā sevi realizēsit. Daudzi numerologi šo raksturojumu izskaitļo no vārda (no pilna vārda līdzskaņiem), tomēr es domāju, ka tādējādi Rakstura Skaitli nevar noteikt sevišķi precīzi, tāpēc mēs izmantosim dzimšanas dienu.

Trešais skaitlis, kas nepieciešams personības pilnam numeroloģiskajam raksturojumam, ir Talantu Skaitlis. Tas veidojas no pilna jūsu vārda burtiem un vēsta par dabas dotajiem talantiem. Tā ir dabas dāvana jums, tāpēc ļoti svarīgi apzināties šos talantus un neatstāt novārtā savas spējas. Optimāls variants ir tad, ja vārda skaitlis (Talantu Skaitlis) harmonē ar Likteņa Skaitli vai vismaz nav pretrunā ar to.

Katram no mums ir daudz vārdu un iesauku, ar kurām mūs uzrunā draugi, vecāki, mīļotie, un katram šim vārdam un iesaukai ir sava īpaša vibrācija. Intuitīvi vai loģiski mēs varam izraudzīties sev vispiemērotāko. Lai harmonizētu savu personību un likteni un maksimāli atklātu savu potenciālu, ļaunākajā gadījumā var radikāli mainīt vardu. Un tomēr jūsu īstais vārds, kas dots pēc piedzimšanas, jūs ietekmēs visstiprāk. Tas ir raksturojums, kas var pavājināties vai pastiprināties, tomēr vienmēr būs jūtams.

Un, visbeidzot, ceturtā sastāvdaļa - Sirds Skaitlis. Tas rāda, pēc kā mēs garīgi tiecamies sava dzīvē, pec kā ilgojas mūsu dvēsele. Šis skaitlis mūs ļoti stipri iespaido, atspoguļojot apkārtni, cilvēkus, kuri atrodas ap mums, un tos apstākļus un situācijas, kuras mēs neapzināti (varbūt arī apzināti) piesaistām savai dzīvei. Ar šā skaitļa palīdzību jūs spējat izskaidrot tādus savus ceļus un rīcību, ko nevarat izprast ar parasto loģisko analīzi. Katrā ziņā šis skaitlis cilvēku iespaido sevišķi stipri.

Lai viss kļūtu mazliet skaidrāks, aplūkosim konkrētu piemēru. Es gribu parādīt man ļoti mīļas plaši pazīstamas aktrises, scenāristes un režisores numeroloģisko raksturojumu. Tā ir Renāta Ļitvinova. Vislabāk viņa pazīstama pēc lomas seriālā "Robeža. Taigas romāns", lai gan Re- nātai ir arī citi pazīstami kinodarbi gan kā aktrisei, gan kā režisorei un scenāristei, piemēram, Kiras Muratovas populārās filmas "Aizraušanās" un "Trīs stāsti" (monologus savai varonei filmā "Aizraušanās" Renāta uzrakstīja pati, viņa ir arī filmā "Trīs stāsti" iekļautās noveles par Ofēliju scenārija autore), dokumentālā filma "Esmu nemirstīgs", kurai viņa uzrakstīja scenāriju, vai filma, kas nesen parādījusies uz ekrāniem, - "Debesis. Lidmašīna. Meitene", kur Ļitvinova tēlo galveno lomu.

Ļitvinovas dzimšanas dati - 12.01.1967.,

bet pilns vārds - Ļitvinova Renāta Muratovna.

Tagad es neiedziļināšos numeroloģiskās izskaitļošanas detaļās - par tām runāsim nedaudz vēlāk.

Kā piemēru minēšu tikai skaitļus.

Likteņa Skaitlis - 9

Rakstura Skaitlis - 3

Talantu Skaitlis - 9

Sirds Skaitlis - 3

Redzam ļoti harmonisku un viengabalainu personību. Deviņnieks ir viengabalainības skaitlis, augstāko intelektuālo un garīgo veikumu skaitlis. Renātas Likteņa Skaitlis liecina par viņas augsto misiju - kalpot cilvēkiem un cilvēcei. Trijnieks kā Rakstura Skaitlis konkretizē Likteņa Skaitli un stāsta par cilvēku ar neparastām spējām, spilgtu, veiksmīgu, talantīgu un vispusīgu, enerģisku un izteiksmīgu personību (mēs zinām, ka Renāta Ļitvinova tāda tiešām ir). Trijnieka noteicošais princips ir pašiz- pausme. Tātad Renāta īsteno savu misiju - kalpot cilvēkiem, izpaužot sevi darbībā. Tā arī īstenībā ir. Viņas radošais darbs ir kalpošana.

Renāta ir patiešām izcila prozaiķe, un jūs noteikti atceraties, ka trijnieks bieži sastopams rakstnieku numerolo- ģiskajos raksturojumos. Tādi cilvēki droši, spilgti un visai daiļrunīgi pauž savas domas. Atceros runājam, ka studentes gados Ļitvinova savos spriedumos bijusi visai asa. Ja esat lasījis vai redzējis televīzijā kādu interviju ar viņu, katrā ziņā atceraties, ka tā ir patiesība: savas atziņas viņa pauž ļoti spilgti un emocionāli, vispār ir izteiksmīgs, pamanāms cilvēks, kas paliek atmiņā. Renāta var patikt, var arī nepatikt, taču viņa ir izcila parādība un viņas radošais darbs reti kādu atstāj vienaldzīgu.

Talantu Skaitlis - atkal deviņnieks. Garīgās un intelektuālās spējas patiešām ir augstas. No deviņnieka cilvēkiem veidojas lieliski zinātnieki, skolotāji un mākslinieki. Gudrs, talantīgs, apgarots cilvēks, kas spēj iedvesmot citus, - tas viss ir teikts par viņu, par šo apbrīnojamo sievieti. Neparasta pievilcība, ļaušanās sapņiem un cildeni ideāli, spēja domāt plašās kategorijās - tās ir deviņnieka cilvēka iezīmes.

Sirds Skaitlis - trijnieks. Vēlme pašizpausties, vajadzība rakstīt, pavēstīt citiem par savu pasaules redzējumu - pilnīgi harmonē ar Rakstura Skaitli, proti, Renāta savu potenciālu realizē sekmīgi un, esmu pārliecināta, gūs lielus panākumus. Bet Likteņa Skaitlis saskan ar Talantu Skaitli, tas nozīmē, ka Renātai daba dāvājusi resursus, lai viņa varētu pilnībā izpildīt savu sūtību šajā pasaulē. Vai tas nav brīnišķīgi? Kas var apstrīdēt faktu, ka viņa patiešām ir neparasti talantīgs un izcils cilvēks? Turklāt ievērojiet, ka deviņnieks sastāv no trim trijniekiem, bet tas liecina par apbrīnojamu garīgo viengabalainību.

Un tagad pievērsīsimies praksei: kā izpildāma nume- roloģiskā saskaitīšana un konkrētu raksturojumu izskaitļošana.

Numeroloģiskās saskaitišanas īpatnības

Kā pareizi izpildīt numeroloģisko saskaitīšanu? Tās īpatnības ir šādas.

Jāsaskaita visi skaitļa cipari. Saskaitīšanu beidzam, kad esam ieguvuši skaitļa sakni (bāzes skaitli), tas ir,

1, 2, 3, 4, 5, 6, 7, 8, 9, 11 un 22.

Piemēram, ja jūsu dzimšanas gads ir 1967. gads, tad, secīgi saskaitot visus ciparus (1 +9 + 6 + 7), iegūstam 23. Šā skaitļa ciparus atkal saskaitām (2 + 3) un iegūstam skaitļa sakni - 5. Numeroloģiskā saskaitīšana pabeigta.

Vai šāds piemērs: dzimšanas gads - 1975. Saskaitām: 1 + 9 + 7 + 5 un iegūstam 22. Numeroloģiskā saskaitīšana pabeigta.

Saskaitot vairākus skaitļus (piemēram, dzimšanas dienas, mēneša un gada skaitļus vai vārda un uzvārda skaitļus), vispirms nepieciešams saskaitīt katru sastāvdaļu atsevišķi, pēc tam jāsaskaita iegūtie skaitļi, kamēr nonākam līdz skaitļa saknei.

Piemēram, dzimšanas datus - 12.05.1965. saskaitām šādi: 1 + 2 = 3; 0 saskaitīšanā nepiedalās, tāpēc otrais saskaitāmais ir 5; 1 + 9 + 6 + 5 = 21 (2 + 1) = 3; kopā 3 + 5 + 3 = 11. 11 ir skaitļa sakne, saskaitīšana pabeigta.

DZIMSANAS DIENAS NOSLĒPUMS

Likteņa Skaitlis

Noticis brīnums - jūs esat piedzimis! Piedzimis noteiktā dienā un stundā, noteiktā mēnesi, noteiktā gadā. No pilniem jūsu dzimšanas datiem, kā jau iepriekš teikts, veidojas Likteņa Skaitlis - pats nozīmīgākais, tāpēc ka nosaka jūsu sūtību, to, kāpēc atrodaties šai pasaulē. Tā kā dzimšanas datus nav iespējams mainīt, to īpašās vibrācijas ietekmē un veido katru jūsu dzīves notikumu. Jūsu personības īpašības, kuras nosaka Likteņa Skaitlis, paliks kopā ar jums līdz pat nāvei, tās nemainās! Pilnīgi iespējams, es pat teiktu - droši vien jūs pat nenojaušat savu īsto misiju! Nosakiet savu Likteņa Skaitli - tas jums būs atklājums! Jūs uzzināsit, kāds ir jums lemtais dzīves ceļš, kāda personības attīstības līnija saistīta ar visu jūsu mērķu sasniegšanu. Esmu vairāk nekā pārliecināta, ka, uzzinājis Likteņa Skaitli, cilvēks sāk saprast daudzus savas dzīves brīžus un nianses, par kurām agrāk nebija padomājis, un tieši tagad daudz kas noskaidrojas un kļūst acīm redzams.

Vēlreiz minēsim kādu konkrētu piemēru. Parunāsim par pazīstamo un daudzu iemīlēto aktieri Oļegu Jankovski. Viņa dzimšanas dati ir 1944. gada 23. februāris. Izskaitļosim:

23.02.1944.

2 + 3 = 5

0+2=2

1 + 9 + 4 + 4= 18(1+8) = 9

5 + 2 + 9= 16(1 + 6) = 7

Tātad Jankovska Likteņa Skaitlis ir 7.

Par ko tas liecina?

Šā cilvēka misija ir izzināt un izprast patiesību, iedziļināties lietu un parādību būtībā, atklāt noslēpumus, krāt izpratni. Vai tā ir vai nav, par to mēs nevaram spriest, to zina tikai Liktenis. Šis raksturojums reti kad ir viegli pamanāms, tas ir kaut kas noslēpumains, apslēpts, cilvēks par savu misiju, kā jau teicām, var pat nenojaust.

Vēl kāds svarīgs aspekts! Esiet uzmanīgi: vispirms līdz bāzes skaitļiem saskaitām pēc kārtas dienu, mēnesi, gadu, pēc tam saskaitām trīs iegūtos bāzes skaitļus. Kāpēc tas ir tik svarīgi (kā zināms, galīgais bāzes skaitlis būs vienāds neatkarīgi no saskaitīšanas veida)? Gluži vienkārši tāpēc, ka, saskaitot visus ciparus pēc kārtas, var neieraudzīt skaitļus 11 un 22 vai, pilnīgi pretēji, ieraudzīt tos tur, kur īstenībā šo skaitļu nav. Minēsim piemēru.

Pieņemsim, ka cilvēks dzimis 13.11.1951.

Saskaitām katru skaitli atsevišķi:

1+3 = 4; 1 + 1= 2; 1+9 + 5+1 = 16 = 7

Saskaitīsim trīs iegūtos skaitļus:

4 + 2 + 7=13 = 4

Tādējādi šā cilvēka Likteņa Skaitlis ir 4.

Tagad pavērosim, kāds būtu rezultāts, ja saskaitītu visus ciparus pēc kārtas:

1+3+1 + 1 + 1+ 9 + 5+1= 22

Šā cilvēka Likteņa Skaitlis būtu 22.

Un tas nozīmētu pavisam citu raksturojumu, citu vibrāciju.

Imanta Ločmeļa dzimšanas dati

17.01.1956

1+7=8-rakstura skaitlis

0+1=1(0 saskaitīšanā nepiedalās)

1+9+5+6=21(2+1)=3

8+1+3=12(1+2)=3

Likteņa Skaitlis ir 3

Jāteic, ka ne visi numerologi savos aprēķinos izmanto manis minēto pirmo shēmu. Daži par pareizo uzskata otro variantu, apgalvojot, ka tieši tas "darbojas". Taču mēs domājam, ka tāds variants nav pareizs, un vairs par to nerunāsim. Vai piekrītat?

Rakstura Skaitlis

Nākamais sakrālais skaitlis, ko iegūstam no dzimšanas datuma, - ir Rakstura Skaitlis. Izskaitļojams tas ļoti vienkārši: saskaitām abus ciparus un iegūstam skaitļa sakni (ja tas jau pats nav bāzes skaitlis, piemēram, ja esat dzimis 11. janvāri, tad jums neko nevajag saskaitīt, jūsu Rakstura Skaitlis ir 11 - un lieta darīta!). Nav jāņem vērā ne dzimšanas gads, ne mēnesis. Kā jau sacīju, šis skaitlis liecina par jūsu rakstura galvenajām iezīmēm, par to, kā jūs izturaties konkrētās dzīves situācijās. Tas ir nemainīgs raksturojums, kura ietekmē jānodzīvo viss mūžs, un tur neko nevar darīt! Tomēr sava Rakstura Skaitļa nozīmē jūs varat atrast daudz interesanta un laimi nesoša, iemīlēt sevi tādu, kāds esat.

Piemēram, mans Likteņa Skaitlis ir astoņi - materiālista un komersanta skaitlis, bet Rakstura Skaitlis - seši. Tas ir mīlestības, harmonijas, gādīguma, uzticības, drošības, godīguma skaitlis. Tātad, kaut arī mana misija ir pelnīt naudu un apgūt materiālo pasauli, es pirmām kārtām esmu laba un gādīga saimniece, cilvēks, kuram ļoti svarīgs ir ģimenes pavards, ģimene man ir galvenais. Un ko mēs tālāk lasām skaitļa seši raksturojumā? Sešnieks - tas ir harmonijas, mājīguma un rāmas laimes skaitlis. Patiešām - bez mājas omulības, bez ģimenes harmonijas man būtu ļoti grūti dzīvot un strādāt.

Atcerieties, ka Likteņa Skaitlis - tas ir kaut kas globājs» bet Rakstura Skaitlis - konkrētāks un jūtamāks raksturojums.

Tagad aplūkosim konkrētus piemērus. Mūsu varonis šoreiz būs Vladimirs Visockis. Viņš dzimis 1938. gada 25. janvāri.

25.01.1938.

2 + 5 = 7 - tas ir Rakstura Skaitlis

1+9 + 3 + 8 = 21 (2+ 1) = 3 7 + 1 + 3 = 11 - tas ir Likteņa Skaitlis

Redzam, ka Vladimira Visocka misija atainota skaitli 11. Bet šis skaitlis, kā zināms, ir ārkārtējs. Atklāsmes un moceklības, Kosmosa un Visuma skaitlis. Skaitļa 11 cilveki ir īpaši sūtņi, kuriem ir ko pavēstīt pasaulei. Sa skaitļa pārstāvji ir vai nu ģēniji, vai arī prātā jukušie, viņi var kļūt par lielajiem Skolotājiem un sludinātājiem, par iedvesmotiem gaišreģiem reliģijā, zinātnē, politikā un mākslā, viņiem raksturīga liela drosme un pārliecība. Nevar nepiekrist tam, ko par šo cilvēku mums saka nume- roloģija. Viņš patiešām bija sava laika varonis, kļuva par slavenu dzejnieku un dziedātāju. Viņam bija ko teikt pasaulei, un viņš pateica… Rakstura Skaitlis, kas konkretizē Likteņa Skaitli, ir septiņnieks. Ari šeit es pilnīgi piekrītu numeroloģijai. Septiņnieks lika meklēt patiesību, analizēt, iedziļināties būtībā… Ko tur daudz runāt, pietiek paklausīties šā izcilā cilvēka dziesmas - tik vienkāršas, taču dziļa satura, iekšējas pārliecības piesātinātas. Septiņniekā vienmēr ir kaut kas noslēpumains, ireāls, ne no šīs pasaules. Tai pašā laikā septiņnieks ir arī realitātes un īstenības simbols. Pret tādiem raksturojumiem grūti iebilst. Starp citu, Vladimira Visocka numeroloģiskajā raksturojumā skaitlis septiņi atkārtojas 3 reizes: arī Talantu Skaitlis un Sirds Skaitlis viņam ir septiņi…

Aplūkosim arī Viktora Coja numeroloģisko raksturojumu. Viņš bija vēl viena spilgta un talantīga personība, aizritējušā XX gadsimta jaunatnes elks, kura dziesmas vēl daudzus gadus dziedās visur. Viktors Cojs piedzima 1962. gada 21. jūnijā.

21.06.1962.

2+1=3- Rakstura Skaitlis

6

1 +9 + 6 + 2= 18(1 + 8) = 9 3 + 6+ 9=18(1 +8) = 9- Likteņa Skaitlis

Tūlīt pateikšu, ka Viktora Coja Talantu Skaitlis arī ir 3, bet Sirds Skaitlis - 9. Vai nav iespaidīgi? Tā ir viengabalaina, harmoniska un garīgi attīstīta personība. Nesākšu tagad sīki skaidrot šos skaitļus, jo dažus līdzīgus piemērus jau analizējām. Ielūkojieties nodaļā "Skaitļu izskaidrojums" un paši izdariet secinājumus. Domāju, ka sapratīsit, vai skaitļiem var ticēt vai ne.

Vienu tomēr gribu atzīmēt. Visu, ko Dievs Cojam bija devis, visus talantus, ko viņa šūpulī bija ielikusi daba, viņš spēja apzināties un pilnā mērā realizēt. Viss, pēc kā Viktors Cojs garīgi tiecās, arī bija viņa īstenā misija, bet šā cilvēka talanti varēja pilnīgi realizēties dzīvē un jaunradē.

VĀRDA NOSLĒPUMS

Pirmais nozīmīgākais iebildums pret numeroloģiju ir tas, ka cilvēka vārds vienmēr ir nejaušības noteikts. Jums pilnīgi nejauši ir gadījies piedzimt ģimenē, kuras uzvārds ir Petrovi vai Ivanovi utt., bet vecāki, izvēloties bērna vārdu, par numeroloģiju neko nezināja vai, ja arī zināja, tai neticēja. Tomēr numerologiem ir maģiskā domāšana, tāpēc viņi netic nejaušībām. Kā viss šajā pasaulē, arī cilvēka vārds ir neatvairāmu Visuma spēku darbības rezultāts. Numerologi apgalvo, ka spēki, kas nosaka bērna raksturu un likteni, vēl pirms viņa piedzimšanas ietekmē vecāku zemapziņu, tāpēc viņi izvēlas bērnam tādu vārdu, kas ataino viņa likteni un raksturu. Saskaņā ar citu variantu dvēsele, kas iemājo bērna ķermenī (dvēsele, kas izbaudījusi jau daudzas dzīves!), pati izvēlas sev piemērotu vārdu!

Amerikāņu numerologs Florenss Kempbels raksta: "Dvēsele pagātnē piedzīvojusi daudzus klejojumus un zina, kas tai tagad vajadzīgs. Dvēsele tiecas augšup pa Lielo Spirāli un jauniemiesotajam "es" pati izvēlas tās skaņas, kuru summa tai palīdzēs šajā tiecībā."

Ir vēl kāda problēma, proti, cilvēkam var būt vairāki vārdi: pilns vārds un vārds, kurā viņš pats sevi sauc, kā arī vārdi, ar kuriem viņu pazīst citi. Daži cilvēki, runājot ar viņu, lieto tikai iesauku, citi viņu uzrunā tikai vārdā, vēl citi - tikai uzvārdā. Aktieriem un rakstniekiem turklāt mēdz būt arī pseidonīmi. Daži cilvēki maina uzvārdu, sievietes apprecoties iegūst vīra uzvārdu (dažkārt tas notiek nevis reizi vai divas, bet piecas un pat desmit reizes dzīves laikā!).

Kurš no šiem vārdiem būtu jāanalizē? Atbilde ir pavisam vienkārša: jāizpēta visi vārdi, jo katrs no tiem atklāj citu personības šķautni. Pilns vārds, kas ierakstīts dzimšanas apliecībā, parāda likteņa jeb lielo Visuma spēku ietekmi. Vārdi, kurus cilvēks izmanto vēlāk, liecina par viņa attīstību dažādos dzīves posmos. Piemēram, ja skolā jūs iemantojat kādu iesauku, tā parāda, kāds jūs bijāt tajā laikā vai kā jūs toreiz uztvēra apkārtējie cilvēki. Ja darbā jūs uzrunā tikai vārdā vai uzvārdā, tad jāsaskaita vai nu vārda, vai uzvārda skaitlisko ekvivalentu summa atsevišķi: šis skaitlis parādīs, kādu iespaidu jūs atstājat uz kolēģiem un kāds ir jūsu pašizpausmes veids darba vietā. Jūsu māte, jūsu mīļotais cilvēks, jūsu draugi un kolēģi var jūs uzrunāt dažādi. Un ir vērts izskatīt visus šos vārdus. Tie ir jūsu atspulgs! Dažreiz tie jums var nepatikt, taču, ja jūs tomēr turpina tā saukt, tas var nozīmēt, ka cilvēks jūs vēlas redzēt vai redz tieši tādu, kādu raksturojumu var dot saskaņā ar šo vārdu.

Kā izdarāma vārda numeroloģiskā skaitļa noteikšana? Vai atceraties, sākumā mēs runājām, ka katrs alfabēta burts atbilst noteiktam ciparam? Tātad - uzmanību!

Alfabēta burtu skaitliskā atbilstība

Lai noteiktu vārda skaitli, katrs alfabēta burts vispirms jāreducē uz skaitli. Diemžēl numerologi vēl nav izstrādājuši vienotu sistēmu, pēc kuras varētu noteikt atbilstību starp burtiem un skaitļiem. Ir divas galvenās sistēmas. Pirmajā, "mūsdienīgajā" sistēmā uzraksta skaitļus no 1 līz 9, bet zem tiem izvietojas alfabēta burti parastajā secībā:

123456789

ABCDEFGHIJKLMNOPQRSTUVWXYZ

Otrā, tā saucamā senebreju sistēma pamatojas uz senebreju un grieķu alfabēta apvienojumu. Taja netiek izmantots skaitlis 9, bet alfabēta burtu kārtība atšķiras no parastās:

12345678

ABCDEUOFIKGMHVZPQRLTNWJSXY

Mazāk nekā pusei burtu atbilst viens un tas pats skaitlis abās sistēmās, un numerologi nereti vienu un to pašu vārdu skaidro atšķirīgi, tāpēc ka izmanto dažādas sistēmas.

Ar pirmo sistēmu viss ir samērā vienkārši: sanumurē pēc kārtas visus tā alfabēta burtus, kurā uzrakstīts vārds. Katrs burts tādējādi iegūst savu skaitlisko ekvivalentu.

Zemāk dotas divas tabulas, kuras izmantosim mēs. Viena latīņu, otra - krievu alfabētam.

Bet šeit  latviešu alfabētam atbilstošā numeroloģija:

1     2     3     4      5     6      7     8      9

A    Ā     B     C      Č     D     E     Ē      F

G   Ģ     I      Ī       J     K      Ķ     L      Ļ

M   N    Ņ     O      P     R      S     Š      T

U   Ū    V    Z      Ž

Analizējot jūsu vārdu, galvenais raksturojums būs pilns vārds, kas jums dots piedzimstot. Tas ir jūsu bāzes raksturojums, kas ietekmēs visas turpmākās modifikācijas, arī uzvārda un vārda maiņu. Mūsdienās, starp citu, kļuvis moderni mainīt ne tikai uzvārdu, bet arī vārdu. Presē parādās visai amizantas ziņas par jaunizceptiem Harijiem Poteriem u.tml. Īstenībā tas nav nemaz tik smieklīgi. Tā var sabojāt sev visu dzīvi, pieņemot jaunu, taču nepiemērotu vārdu. Ja esat kaut ko tamlīdzīgu iecerējis, iesaku sevišķi rūpīgi visu apdomāt.

Es, piemēram, tāpēc vien, ka esmu tik ļoti aizrāvusies ar skaitļiem, apprecoties nepieņēmu vīra uzvārdu, jo kopā ar manu vārdu un tēvvārdu jaunais uzvārds veidotu kombināciju, kas ne sevišķi pozitīvi varētu ietekmēt manu dzīvi. Es nolēmu pēc apprecēšanās saglabāt savu meitas uzvārdu, un (lai kritiski noskaņotie draugi man piedod) to nemaz nenožēloju. Es tomēr stipri ticu skaitļu maģijai!

Tātad visas jūsu vārda pamazināmās formas un mīļvārdiņi, iesaukas, jaunie uzvārdi utt. jāņem vērā numeroloģijā, tomēr tiem ir tikai otršķirīga nozīme. Tos traktējot, svarīgi ir neaizmirst piedzimstot doto vārdu. Zināma informācija ir ietverta katrā vārdā. Es domāju, ka, analizējot savus vārdus, jūs paši daudz ko sapratīsit un izjutīsit. Varbūt kāds vārds jums būs pilnīgi nenozīmīgs, bet kādā citā uztversit sava rakstura vai pat noskaņojuma nianses. Vārds, kurā jūs neatlaidīgi sauc kāds pazīstams cilvēks, varbūt daudz ko pastāstīs nevis par jums, bet gan par cilvēku, kurš jūs tā uzrunā, par viņa attieksmi pret jums, par to, kādu viņš vēlas jūs redzēt, kā jūs uztver. Bet varbūt liecinās par to, kādas savas būtības nianses jūs viņam parādāt, kāds vēlaties būt viņa acīs. Dažreiz cilvēki, kas pret mums izturas negatīvi, sauc mūs vārdos, kuri nesaskan ar mūsu būtību un mūsu ritmiem. Pats sevi jūs varat saukt jebkurā vārdā, kas jums sevišķi patīk, lai izraisītu lielākas apkārtējo cilvēku simpātijas. Dažiem cilvēkiem nepatīk neviens no viņu vārda variantiem, tādā gadījumā viņi var saukt sevi tēv- vārdā vai arī pieņemt kādu iesauku vai pseidonīmu. Variantu te var būt daudz. Analizējot teikto attiecībā uz sevi, jūs par visu tiksit skaidrībā.

Reizēm aizskaroša vai netīkami skanoša iesauka var cilvēkam palīdzēt. Iesaukas vai palamas rašanās bieži vien rāda, ka tās izdomātājs intuitīvi "nolasījis" jūsu lauku un šis lauks viņam atklājies kā konkrētās iesaukas numeroloģiskais kods.

Kad es biju maza, tēvs mani nezin kāpēc saukāja par Kļopu, lai gan ar manu īsto vārdu šai iesaukai nav nekāda sakara. Šīs iesaukas numeroloģiskā summa ir piecnieks. Un patiešām - bērnībā es biju ļoti kustīga, nepacietīga un nemierīga. Un tomēr gudra! (Skatiet skaitļa 5 izskaidrojumu.)

Tomēr sāksim beidzot runāt par konkrētākām lietām.

Kādus raksturojumus var izskaitļot no vārda?

1.Talantu Skaitlis

Tātad pirmais, ko var "izdabūt" no pilna vārda, ir Talantu Skaitlis. Tā ir cilvēkam piedzimstot dotā pilna vārda numeroloģiskā summa.

Kas īsti jādara? Vispirms nosakiet ikviena savā vārdā ietilpstošā burta skaitlisko atbilstību. Pēc tam saskaitiet vārda, tēvvārda un uzvārda ciparus (katrā ziņā atsevišķi!) līdz iegūsit numeroloģisko sakni. Un, visbeidzot, saskaitiet trīs iegūtos skaitļus (ja neieguvāt bāzes skaitli, saskaitiet vēlreiz, kaut gan domāju, ka jums tas jau ir skaidrs).

ЕВГЕНИЙ АЛЕКСАНДРОВИЧ ЕВСТИГНЕЕВ*

6346612 1463116597317 6312146663

[* Та kā gramata numeroloģiskie raksturojumi doti pec rādītājiem, kas izskaitļoti no krievu valodā uzrakstīta vārda, izmantojot krievu valodas burtiem atbilstošos ciparus, tulkojumā tiek saglabāts grāmatas oriģināla skaitļojums.]

6 + 3 + 4 + 6 + 6+1+2 = 28 = 10 =1

1+4+6+3+1+1+6+5+9+7+3+1+7=54=9

6 + 3+1+2+1+4 + 6 + 6 + 6 + 3 = 38 =11 = 2

1 + 9 + 2= 12 = 3

Bet ja vēlaties, es fb2 faila veidotājs, varu ielikt savu latvisko vārdu un uzvārdu(JĀSAKA AUTORE NAV NORĀDĪJUSI UZ TO ĪPATNĪBU, KA LATVIEŠI TĒVA VĀRDU NE SADZĪVĒ NE OFICIĀLAJĀS ATTIECĪBĀS NEIZMANTO, TĀPĒC ES ŅĒMU VĒRĀ ŠO APSTĀKLI UN IZDARĪJU DAŽAS KOREKCIJAS APRĒĶINOS-

I   M   A   N   T   S      L   O    Č    M   E   L   I    S

3   1   1   2   9   7      8   4     5     1   7   8   3   7

3+1+1+2+9+7=23(2+3)=5

8+4+5+1+7+8+3+7=43(4+3)=7

5+7=12(1+2)=3

Ko šis skaitlis mums pavēsta? Talantu Skaitlis - tie ir jūsu talanti, viss ir ļoti vienkārši! Tomēr no savas pieredzes varu piebilst, ka jūs par šiem talantiem varat pat nenojaust. Tie ir iedzimti talanti, tas, ko daba jums ielikusi šūpulī. Tomēr mēģiniet atcerēties, cik bieži mēs, neprātīgajā laika straumē ierautie mūsdienu cilvēki, pievēršam uzmanību tādiem sīkumiem kā daba? Bieži vien cilvēks nodzīvo visu mūžu, pat nenojaušot, kādi dārgumi viņā slēpjas. Viņš lūkojas uz citiem, kas šajā dzīvē jau kaut ko sasnieguši, apskauž, nopūšas, raud un gaužas, bet vajadzētu tikai ielūkoties sevī un padomāt: ko īsti varu Es? Mēs labāk nīkuļojam, nevis mēģinām sevi pārbaudīt un atrast… Diemžēl tā notiek ļoti bieži.

Vai arī pavisam cita situācija. Cilvēks dzīvoja, ilgu laiku par savām spējām neko nenojaušot, un tad - blākš! - piepeši sāka gleznot, rakstīt dzeju, romānus vai darīt vēl ko citu, vienalga, ko! Vai domājat, ka tas tiešām bija tā - piepeši? Nē! Šīs spējas viņam bija dāvājusi daba. Un, paldies Dievam, viņš tās atklāja, bet ja nebūtu atklājis? Cik gan bieži mēs savus talantus pazudinām, spējas atstājam novārtā - aprokam savu podu zemē! Nedarīsm taču tā!

Iespējams, ka daudzi būs visai izbrīnījušies, izskaitļojot savu Talantu Skaitli, tomēr tās ir jūsu potenciālās spē jas, kuras varat attīstīt. Domāju, ka pret tādiem argumentiem nevar iebilst. Pat ja jūs neko nenojaušat par saviem talantiem, tomēr šis raksturojums noteikti izpaužas dzīvē. Pamēģiniet izskaitļot savu radinieku un paziņu Talantu Skaitļus, un jūs sapratīsit, ka šo raksturojumu cilvēkā var sajust. Ja tomēr ne, tas nozīmē tikai to, ka cilvēks pilnīgi neizmanto potenciālu, kas viņā snauž. Tādā gadījumā var tikai izteikt līdzjūtību. Ja jūs izskaitļosit vina Talantu Skaitli tikai no vārda vien, nenemot vērā uzvārdu, redzēsit, ka šaurākā izpratnē, varbūt kādos sadzīves jautājumos cilvēks tieši tā ari izpaužas. Bet pilna vārda skaitlis viņā diemžēl vēl nav atmodies…

Jevgeņija Jevstigņejeva Talantu Skaitlis ir trīs. Raksturojot viņu pavisam īsi, jāteic, ka viņš bija izcils, ar spožām spējām apveltīts, ļoti talantīgs cilvēks, īsts mākslinieks. Trijnieka noteicošais princips ir pašizpausme. Domāju, ka Jevstigņejevs nodzīvoja laimīgu mūžu, aktiera talants viņam ļāva pilnīgi izpaust sevi.

Ļoti iespējams, ka bagātajai iztēlei, ko cilvēkam nodrošināja trijnieks, bija arī traģiska loma izcilā aktiera liktenī. Es iedrošinos citēt fragmentu no Fjodora Razakova grāmatas "Zvaigžņu pāri", kurā par Jevgeņija Jevstigņejeva nāvi stāsta viņa sieva Irina Čivina:

"Viss notika tik ātri, ka tagad šie notikumi skrien caur manām smadzenēm kā paātrināta kinolente. Tikko biju to pateikusi, ienāca Terijs Luiss un vēstniecības ārsts. Luisam rokās bija papīra lapa, viņš sāka runāt un zīmēt, bet vēstniecības ārsts tulkoja ātri, bez pauzēm: "Es iepazinos ar jūsu slimības vēsturi, rīt mēs jūs operēsim, taču pie mums pieņemts brīdināt pacientu par iespējamām operācijas sekām. Lūk, jūsu sirds," viņš uzzīmēja, "tai ir četri kambari. Trīs no tiem aizsprostoti, ceturtais aizsprostots par deviņdesmit procentiem. Jūsu sirds strādā tikai tāpēc, ka vienā kambarī ir desmit procentu liela sprauga. Jūs nomirsit, vienalga, vai tiksit operēts vai ne!" Tulkojumā vārdi skanēja burtiski tā.

Jevgeņijs Aleksandrovičs sastinga. Es turēju viņa roku. Ievēroju, ka viņu noklāj sviedri un viņš sāk smagi elpot caur degunu. Kad viņam kļuva slikti, es vienmēr liku, lai elpo caur degunu, kā mācīja Buteiko. Sapratu, ka ar viņu kaut kas noticis. Kaut kas sāka risināties viņa apziņā, viņš bija nobijies no šīs uzzīmētās sirds.

…Es vēl aizvien meklēju izskaidrojumu viņa nāvei. Tā bija absolūti neloģiska, absurda. Es to redzēju pati savām acīm - mierīgs, jautrs cilvēks nomira tūlīt pēc tam, kad bija uzzīmēta viņa sirds un viņam pateikts: tā jūs varat nomirt. Un es atrodu vienīgo atbildi: viņa ģeniālā iztēle. Tāpat kā viņš spēja iztēloties jebkuru valsti, pusstundu pastaigājies pa ielu, tāpat viņš iztēlojās savu nāvi… Viņš iegāja tajā kā kārtējā lomā…"

Sirds Skaitlis

Otru maģisko skaitli, ko izskaitļo no cilvēka vārda, sauc par Sirds Skaitli. Tas parāda cilvēka būtību, viņa garīgo noskaņojumu. Sirds Skaitli nosaka tāpat kā Talantu Skaitli, taču vērā ņem tikai patskaņus

Kā piemēru atkal izvēlēsimies Jevgeņiju Jevstigņejevu - brīnišķīgo aktieri un cilvēku. Mēģināsim noskaidrot, kāds bija viņa Sirds Skaitlis.

I   M   A   N   T   S      L   O    Č    M   E   L   I    S

3       1                          4               7       3

3+1=4

4+7+3=14(1+4)=5

4+5=9

Sirds skaitlis raksturos jūsu garīgās vajadzības un centienus, to, pēc kā jūs apzināti vai neapzināti tiecaties vai kāds vēlaties būt. Šis raksturojums droši vien apkārtējiem nebūs tik redzams kā Talantu Skaitlis vai Rakstura Skaitlis, tomēr to apjautīs, tāpēc ka tieši šis skaitlis liek mums "pievilkt" noteiktas dzīves situācijas. Apzinoties savus garīgos centienus, jūs sapratīsit, kāpēc dažkārt rīkojāties tā un ne citādi, kāpēc dažādās situācijās jums bija tieši tāds viedoklis un, visbeidzot, kur radušies tie nesaprotamie principi, kuru dēļ jūs varbūt nosoda, bet no kuriem jūs nespējat atsacīties. Sirds Skaitlis atklāj cilvēka apslēpto būtību, viņa garīgo "es", kas slēpjas aiz ārējām maskām, citiem vārdiem sakot, tajā ietverti cilvēka sirds noslēpumi. Pēc šā skaitļa var spriest pārcilvēkā visdziļākajām interesēm un centieniem, par viņa simpātijām un antipātijām.

Var secināt, ka Jevgeņijs Jevstigņejevs bija ļoti harmonisks cilvēks, Talantu Skaitlis viņam ir vienāds ar Sirds Skaitli, proti, tas, ko viņam piešķīris Dievs, bija arī viņa garīgo centienu mērķis. Garīgā nepieciešamība paš- izteikties harmonēja ar iedzimtajām spējām (trijnieks, kā zināms, ir harmonijas, viengabalainības skaitlis).

Esmu ievērojusi, ka daudziem patiešām izciliem, slaveniem aktieriem un dziedātājiem ļoti bieži sakrīt Likteņa un Sirds, Talantu un Sirds rādītāji, bet tas liecina par viņu har- moniskumu. Un ir taču zināms: tikai īsteni harmoniskas personības spēj sasniegt patiesus augstumus mākslas sfērā un atstāt neizdzēšamas pēdas vēsturē… Atcerieties manis minētos piemērus: Ļitvinovu, Visocki, Coju. Padomājiet par to!

Jo vairāk jūs praktizēsities, jo skaidrākas un redzamākas kļūs daudzas lietas. Tāpēc skaitiet, skaitiet, skaitiet! Interpretācijas ne vienmēr ir viennozīmīgas, tāpēc mēģiniet izskaitļot ievērojamu personību, savu labu paziņu numero- loģiskos raksturojumus: jo vairāk jūs atšifrēsit un izskaidrosit, jo labāk. Prasmi iegūst līdz ar pieredzi, tāpēc neuztraucieties, ja kaut kas nesaskan, meklējiet iemeslu - kāpēc nesaskan, varbūt kaut ko neesat ņēmis vērā vai esat palaidis garām. Jums viss izdosies!

Jā, senie vārdu atšifrēšanas metodes radītāji ir bijuši patiešām tālredzīgi! Tā ka, dārgie lasītāji, mēs neesam velti iedziļinājušies šajā metodē. Tagad jūs vismaz varat patstāvīgi atšifrēt savu, savu tuvinieku un paziņu vārdus.

Numerologi iesaka pievērst uzmanību skaitļiem, kas  vārdā atkārtojas. Sevišķi svarīgi tas ir tad, ja viena vai vairāku skaitļu vārdā vispār nav. Tādā gadījumā cilvēkam trūkst to īpašību, kādas pārstāv trūkstošie skaitļi. Taču par to mēs sīkāk parunāsim nodaļā "Maģiskais Kvadrāts".

Numerologi uzskata, ka skaitļus var izmantot ne tikai sava rakstura izpratnei, bet ari savas dzives un likteņa ietekmēšanai. Teiksim, jūs esat nolēmis pārveidot savu dzīvi, mainot vārdu. Viduslaikos tādejādi centās glābt slimnieka dzīvību. Domāja, ka vārda maiņa samulsina eņģeli, kura uzdevums ir pavilkt svītru zem cilvēka dzīves. Jaunais skaitlis pamazām ietekmēs jūsu dzīvi, un cilvēki pret jums sāks izturēties citādi.

Var, protams, iebilst, ka likteni tik vienkārši nevar izmainīt. Palūkosimies, kā vārda maiņa ietekmēja Napoleona likteni. Sākumā viņš sevi sauca par Napoleonu Buonopartu; vārda skaitļu summa bija 1 - agresijas, nevaldāmas godkāres, līdera, varas skaitlis. Tad viņš no vārda "Buonoparts" svītroja burtu "u", tagad vārda skaitļu summa bija 4, kas aptumšoja viņa titānisko darbu un noveda pie pilnīgas sakāves. Ja Napoleons nebūtu mainījis savu vārdu, varbūt vēsture būtu gājusi citu ceļu…

MAĢISKAIS KVADRĀTS

Ja esat jau lasījis kādu grāmatu par numeroloģiju, noteikti tur redzējāt ari Maģisko Kvadrātu. Dažādi numerologi to veido atšķirīgi. Daži pamatā liek vārdu, citi - dzimšanas datus. Un tā ir tikai viena no atšķirībām. Es uzskatu, ka vienkāršākais ir Maģiskais Kvadrāts no vārda skaitļiem. Kāpēc vajadzīgi sarežģījumi ar "pirmo psiholoģiskās matricas līniju", "otro psiholoģiskās matricas līniju"? Mēs rīkosimies citādi. Mums vissvarīgākie būs tie skaitļi, kuri vairākas reizes atkārtosies vai ari kuru būs ļoti maz vai nemaz.

Lai iegūtu patiesi pilnīgu cilvēka raksturojumu, numerologi iesaka izpētīt visus vārda burtus un pievērst uzmanību tam, cik reizes daži skaitļi atkārtojas un kādu skaitļu trūkst.

Ja jūsu vārda sastāvā kāda skaitļa nav, tas var nozīmēt, ka jums trūkst šā skaitļa īpašību. Lai dzīve būtu laimīga, šis šķērslis jānovērš. Tikai jāatceras: ja daba jums kaut ko noskaudusi, šo problēmu kā nebūt, protams, var pārvarēt, taču nav vērts tēlot to, kas jūs īstenībā neesat.

Ja kāds cipars jūsu vārda sastāvā atkārtojas vairākas reizes, tas liecina par nelīdzsvarotu personību: jūs pārāk koncentrējaties uz šā skaitļa īpašībām.

Tātad katram vārda un uzvārda burtam atbilst savs skaitlis. Daži skaitļi atkārtojas, citu nav nemaz. Maģiskais Kvadrāts eksistē tieši tāpēc, lai ņemtu vērā arī šo informāciju.

Maģisko Kvadrātu sakārtojam tabulā, kur katrā ailē ierakstāmi noteikti cipari:

Pēc tam uzrakstiet pilnam cilvēka vārdam atbilstošos skaitļus. Kā piemēru izmantosim pagājušā, XX gadsimta slavenās kinoaktrises vārdu:

ОРЛОВА ЛЮБОВЬ ПЕТРОВНА [1]

794731   452733     86297361

I   M   A   N   T   S      L   O    Č    M   E   L   I    S

3   1   1   2   9   7      8   4     5     1   7   8   3   7

111        2      33

4           5

777      88       9

Vidēji katra skaitļa daudzums jeb norma ir šāda:

Vieninieki - 3, divnieki - 1, trijnieki - 1, četrinieki - 1, piecnieki - 3, sešnieki - 1, septiņnieki - I, astoņnieki - 3, deviņnieki - 3.

Tātad, ja vieninieku ir ievērojami vairāk par 3, tad to ir daudz, ja mazāk, - tad maz. Ja daudzums sevišķi neatšķiras, nepiegrieziet tam vērību. Mūs interesē tikai tie skaitļi, kuru ir loti daudz vai loti maz.

Ko mēs redzam Lubovas Orlovas skaitļos?

Pārmērīgi daudz trijnieku: artistiskums, ambiciozitāte, izteiksmīgums, attīstītas radošās spējas, tieksme būt populārai. Vai atbilst patiesībai?

Pārāk maz piecnieku, nespēja uztvert pārmaiņas un novitātes. Elastīguma trūkums dažādās dzīves situācijās. Atcerieties, cik grūti lielajai aktrisei bija samierināties ar vecumu. Viņa pastāvīgi slēpa savus gadus un, starp citu, bija viena no pirmajām Padomju Savienības aktrisēm, kas izmantoja plastiskās ķirurģijas palīdzibu.

Maz Sešnieku vai to trūkums nozīmē nevēlēšanos uzņemties atbildību un nespēju uzturēt tuvas emocionālās attiecības. Cilvēks slikti piemērojas ģimenes dzīvei un saimniekošanai.

Daudz septiņnieku: dziļi analītisks prāts, tehniskas un detektīva spējas, tieksme pēc zināšanām, cenšanās izprast sarežģītas koncepcijas. Šīs īpašības man grūti komentēt, tāpēc ka nebiju personiski pazīstama ar Ļubovu Orlovu, taču uzticēsimies visuvarenajai numeroloģijai, ticēsim tai uz vārda!

Daudz Septiņnieku liecina par izcilu spēju analizēt un neremdināmām alkām pēc zināšanām. Tādi cilvēki spēj atšķetināt vissarežģītākos "loģiskos mezglus", no viņiem būtu iznākuši labi Šerloki Holmsi un Agatas Kristi. Reizēm pārlieka tieksme pēc savrupības var viņos izraisīt aizdomīgumu un pašus padarīt drūmus.

Maz astoņnieku: vāja spēja reāli spriest par materiālajiem un finanšu jautājumiem. Te nu der atcerēties stāstu par to, kā Orlova cēla vasarnīcu. Atkal citēšu Fjodoru Razakovu:

"1938. gada vasarā Orlova un viņas vīrs nolēma būvēt vasarnīcu Vnukovā, bet celtniecība prasīja daudz naudas. Vajadzēja pēc iespējas vairāk nopelnīt, turklāt ātri. Un Orlova atrada izeju. Tajos gados viņa bieži viesojās ar radošajiem vakariem dažādās valsts malās; viņas koncerta likme salīdzinājumā ar citu mākslinieku likmi bija augsta - 750 rubļu. Taču šajā situācijā tas aktrisi neapmierināja. Tāpēc tā paša gada oktobrī, viesojoties Kijevā, viņa pieprasīja par koncertu 3300 rubļu! Tā bija astronomiska summa, tomēr Orlovai piekāpās. Viņai tas iepatikās. Nākamajā mēnesī vajadzēja koncertēt Odesā. Aktrise noteica jaunu cenu par savu uzstāšanos - 3000 rubļu, neskaitot ceļa izdevumus, komandējuma naudu utt. Tomēr te viņu gaidīja vilšanās. Odesas filharmonijas vadība atteicās sadarboties ar Orlovu, ja ir tādi noteikumi, aizbildinoties ar naudas trūkumu. Taču Orlova atrada izeju no šīs situācijas. Viņa sazinājās ar filharmonijas vietējās komitejas priekšsēdētāju un vienojās ar viņu par koncertiem. Rezultātā par astoņiem koncertiem viņai pienācās 24 tūkstoši rubļu. Sākot rīkoties aizvien drošāk, lai varētu uzcelt vasarnīcu, Orlova acīmredzot bija pārliecināta, ka viss ritēs gludi. Taču viņai nepaveicās. Ziņas nonāca CK, un tika nolemts slaveno mākslinieci pievaldīt. 10. jūnijā avīzē "Sovetskoje iskus- stvo" parādījās raksts ar nosaukumu "Necienīga rīcība". Pēc tam Orlova nogāja malā, bet Aleksandrovam, viņas vīram, neraugoties uz plašajiem sakariem, bija jāpieliek lielas pūles, lai pasargātu sievu no turpmākiem uzbrukumiem. Galu galā šis notikums laimīgi tika aizmirsts."

Maz Deviņnieku vai to trūkums nozīmē piezemētību, viengabalainības trūkumu, atrautību no cilvēces likteņiem. Šādam cilvēkam nepietiek iedvesmas un enerģētikas, viņš ir nevis romantiķis, bet gan reālists, kas netic brīnumiem.

Tagad atsvaidzināsim atmiņā skaitļu nozīmi (īsumā) un parunāsim par to, ko nozīmē kāda skaitļa trūkums vai pārāk liels daudzums.

1

Vieninieks atspoguļo cilvēka "Es", tas ir saistīts ar gribasspēku, egoismu, pat egocentrismu, ar personības izaugsmi. Nosaka cilvēka spēju darboties vienam, pieņemt neatkarīgus lēmumus, paļaujoties tikai uz sevi.

Daudz Vieninieku liecina par to, ka cilvēks izmanto visus līdzekļus, lai kļūtu par līderi, būtu pārāks par visiem, vienmēr pirmais. Viņš ir bezbailīgs, ātras dabas un agresīvs, dažkārt viņa prasības pret sevi un citiem pārkāpj visas saprātīgās robežas.

Maz Vieninieku vai to trūkums raksturo gļēvu, neizlēmīgu cilvēku. Dažreiz rakstura vājums var apvienoties ar agresivitāti un pārmērīgu patmīlību.

2

Divnieks atspoguļo cilvēka gatavību sadarbībai, harmoniskai partnerībai, piešķir viņam elastīgumu un diplomāta spējas. Nodrošina jūtīgumu un spēju uzklausīt otru cilvēku. Divnieka cilvēks ir apveltīts ar intuīciju un spēju paredzēt.

Daudz Divnieku dod cilvēkam paaugstinātu emocionalitāti un jūtīgumu. Cilvēks ir viegli iespaidojams, ātri pakļaujas hipnozei, citu uzskatiem, bara instinktam, ir nervozs, kaprīzs, nepastāvīgs.

Maz Divnieku vai to trūkums nozīmē elastīguma un diplomātijas deficītu, nevēlēšanos uzklausīt un saprast citus cilvēkus, nespēju sadarboties.

3

Trijnieks padara cilvēku par radošu, sabiedrisku un populāru personību. Tas ietver sevi ambiciozitāti, tiekšanos pēc atzinības un panākumiem, optimismu.

Daudz Trijnieku pastiprina ambīcijas, godkāri un tieksmi pēc slavas, tādi cilvēki parasti sevi vērtē ļoti augstu. Reizēm viņi ir klaji pļāpas un lielibnieki, tomēr ļoti pievilcīgi un neviltoti.

Maz Trijnieku vai to trūkums nozīmē zināmu "pelēcību" un garlaicību, neprasmi sevi parādīt. Cilvēks ir diezgan noslēgts un izjūt grūtības saskarsmē ar citiem.

4

Četrinieks nodrošina spēju sistematizēt, ievērot precizitāti un kārtību, strādāt smagu un monotonu darbu. Četrinieks apvelta ar tādām īpašībām kā neatlaidība, izturība un uzticamība.

Daudz Četrinieku liecina par sevišķi izteiktu darba mīlestību, pievēršanos galvenokārt dzīves materiālajai pusei. Kaut arī tāda cilvēka mērķi ir ļoti piezemēti, ar ārkārtīgu neatlaidību, sistemātiskumu un apdomu viņš spēj nopelnīt ļoti daudz naudas.

Maz Četrinieku vai to trūkums liecina, ka visu minēto īpašību cilvēkam nav, proti, trūkst organizētības, neatlaidības, var izpausties zināma nenosvērtība, nespēja novērtēt savus spēkus.

5

Piecnieks liecina par tieksmi pēc brīvības un neatkarības, pēc apvāršņu paplašināšanas. Tas paver cilvēkam ļoti daudz visdažādāko iespēju, dažkārt visai neparastu un oriģinālu.

Daudz Piecnieku dod pārlieku tiekšanos pēc brīvības un neatkarības, bet tas var izpausties pat kā klaidonība un visa noliegšana. Tāds cilvēks ir nepastāvīgs, pārmērīga ziņkāre viņu mudina visu izmēģināt un pārbaudīt pašam, sevišķi nerūpējoties par sekām.

Maz Piecnieku vai to trūkums padara cilvēku inertu un konservatīvu, liedz viņam plašu skatu uz pasauli un neļauj pieņemt dzīvi tādu, kāda tā ir. Tādam cilvēkam trūkst neatkarības, viņš slikti pielāgojas dažādām dzīves situācijām, baidās no pārmaiņām un visa jaunā, jūtas bezspēcīgs nākotnes priekšā.

6

Sešnieks ietver tādas spējas un īpašības kā gādīgums, tieksme pēc ērtībām, komforta, mierīgas ģimenes dzīves, draudzīgums, maigums, spēja nogludināt konfliktus un dzīves asumus, palīdzēt citiem.

Daudz Sešnieku liek cilvēkam ar sirdi un dvēseli nodoties ģimenei un mīlestībai, mājas un saimniecības rūpēm. Dažreiz tā ir pārlieka cenšanās būt aizbildnieciskam, bet tas citiem var nepatikt.

Maz Sešnieku vai to trūkums nozīmē nevēlēšanos uzņemties atbildību un nespēju uzturēt tuvas emocionālās attiecības. Cilvēks slikti piemērojas ģimenes dzīvei un saimniekošanai.

7

Septiņnieks nodrošina tādas īpašības kā spēju koncentrēties, nopietni analizēt un iedziļināties lietu un abstraktu jēdzienu būtībā, izprast apslēptā jēgu. Tas ir savrupības, individuālisma, savas pārliecības skaitlis.

Daudz Septiņnieku liecina par izcilu spēju analizēt un neremdināmām alkām pēc zināšanām. Tādi cilvēki spēj atšķetināt vissarežģītākos "loģiskos mezglus", no viņiem būtu iznākuši labi Šerloki Holmsi un Agatas Kristi. Reizēm pārlieka tieksme pēc savrupības var viņos izraisīt aizdomīgumu un pašus padarīt drūmus.

Maz Septiņnieku vai to trūkums liek cilvēkam vieglprātīgi izturēties pret zināšanām, viņš ir paviršs un ar vāju gribu, atkarīgs no apstākļiem. Tāds cilvēks nespēj koncentrēties un saspringti domāt. Viņš ir izklaidīgs un aiz sīkumiem nespēj saskatīt galveno.

8

Astoņnieks sniedz varu, spēju koordinēt un vadīt cilvēkus, kā arī prasmi rīkoties ar naudu un atrast neordināras metodes problēmu risināšanā. Tāds cilvēks ir uzņēmīgs, spēj tikt galā ar finanšu problēmām, neatlaidīgi tiecas uz mērķi, bet mērķis bieži vien ir radīt stabilu materiālo pamatu.

Daudz Astoņnieku liecina par to, ka cilvēks naudu cenšas pelnīt gan godīgiem, gan negodīgiem paņēmieniem, alkst pēc varas, taču spēj arī vadīt lielas ļaužu masas un ievirzīt vajadzīgajā gultnē viņu idejas.

Maz Astonnieku vai to trūkums rāda, ka cilvēks nav tālredzīgs finanšu un darījumattiecību jautājumos. Viņam nepietiek neatlaidības un prasmes rīkoties ar naudu, viņš var pamest iesākto darbu, nepadarot to līdz galam.

9

Deviņnieks ietver prasmi domāt Visuma mērogos. Tādai personībai galvenais ir kalpot citiem cilvēkiem, pašat- teikšanās un pašuzupurēšanās. Deviņnieks nozīmē zināmu atrautību no realitātes, sapņainību un tiekšanos pēc augstiem ideāliem.

Daudz Deviņnieku liecina par to, ka cilvēks dažreiz cenšas kalpot abstraktai "cilvēcei", aizmirstot reālo tuvāko. Tas nozīmē arī spēcīgu enerģētiku un harismu, kas ļauj aizraut citus cilvēkus ar kādu superideju.

Maz Deviņnieku vai to trūkums nozīmē piezemētību, viengabalainības trūkumu, atrautību no cilvēces likteņiem. Šādam cilvēkam nepietiek iedvesmas un enerģētikas, viņš ir nevis romantiķis, bet gan reālists, kas netic brīnumiem.

"IZSKAITĻO" SEVI UN CITUS

Mēs esam iepazinušies ar numeroloģiskajiem raksturojumiem un iemācījušies izskaitļot četrus galvenos personības numeroloģiskos rādītājus. Tagad jūs varat patstāvīgi nodoties šai aizraujošajai nodarbei. "Izskaitļojiet" savus draugus, radiniekus un paziņas un neaizmirstiet ari sevi! Taču iemācīties izskaitļot - tā ir tikai puse darba. Parasti rodas daudz grūtību, kad sākam iegūtos datus apstrādāt, tos traktēt. Pārāk bieži negadīsies jau no dabas harmoniskas personības, tādas kā Renāta Ļitvinova (atcerieties: viņas Likteņa Skaitlis ir vienāds ar Talantu Skaitli - 9, bet Rakstura Skaitlis vienāds ar Sirds Skaitli - 3, turklāt šie skaitļi labi harmonē viens ar otru, tāpēc ka deviņnieks sastāv no trim trijniekiem). Staip citu, gadās, ka īpašība, kas atbilst atkārtotajam skaitlim, ir tik spēcīga, ka cilvēkā tā izpaužas kā pārspīlējums, disharmonija vai arī cilvēks tai pretojas un rīkojas pilnīgi pretēji. Šādas problēmas visasāk izjūt jaunībā, "jaunības maksimālisma" gados. Kad cilvēks kļūst vecāks, tāda skaitļu sakarība sāk darboties vina labā. »

Taču ko darīt, ja visi skaitļi runā pretī cits citam, varbūt pat cits citu izslēdz? Pārrunāsim vēlreiz visas detaļas.

Dzimšanas dati ir tas zīmogs, ko cilvēkam dzimšanas brīdī uzspieduši neredzamie spēki, kas pārvalda Visumu. Šī "zīme" saglabājas visu mūžu un ietekmē cilvēku līdz pat nāvei. Turklāt ne vienmēr tā harmonē ar vārdu. Tādos gadījumos cilvēks cieš iekšēja konflikta dēļ un, ļoti iespējams, nepārtraukti cenšas cīnīties ar likteni.

Vispārējiem raksturojumiem pievienojas vēl atsevišķie, kā mēs jau minējām, pamazināmie, saīsinātie vārdi un mīļvārdiņi, kā arī iesaukas. Tie veido papildu nianses, kas pievienojas galvenajam fonam. Jūsu Likteņa Skaitlis - tas ir pats vispārīgākais raksturojums, taču ļoti svarīgs. Turklāt svarīgs tieši jums pašam, bet apkārtējiem cilvēkiem var būt nemanāms un nebūtisks. Ņemiet to vērā, aprēķinot šo skaitli kādam citam.

Rakstura Skaitlis - tas ir personiskāks raksturojums salīdzinājumā ar Likteņa Skaitli. Tas norāda, kā mēs uzvedamies sadzīvē, ikdienā. Šis raksturojums parasti ir diezgan atklāts un jūtams.

Talantu Skaitlis - tās ir jūsu spējas, dabas dotie talanti, kas var būt gan atklāti, gan neatklāti, tomēr, bez šaubām, raksturo jūsu garīgo pasauli un apslēpto potenciālu.

Bet Sirds Skaitlis - tā ir jūsu iekšējā ceļazvaigzne, tas, pēc kā jūs tiecaties, ko vēlaties sasniegt, pēc kā neapzināti vadāties, pieņemot lēmumus un aizstāvot savus uzskatus.

Galvenajiem raksturojumiem var pievienoties atsevišķie raksturojumi. Jūsu mājinieki, piemēram, taču nesauc jūs vārdā, vai ne? Ja jus izskaitļosit to vārdu, kurā jūs uzrunā mājās, ļoti iespējams, ka jums kļūs skaidrs, pēc kā tiecaties konkrētā situācijā, proti, ģimenes dzīvē, kāpēc dažreiz izraisās skandāls ar māti vai sievu. Mūsu papildu vārdi var sniegt informāciju par vidi, kurā dzīvojam, par mūsu attiecībām ar apkārtējiem cilvēkiem. Neaizmirstiet to.

Cilvēks ir komplicēta būtne, tāpēc aprakstīt viņu ir visai sarežģīti, tomēr iespējams. Tikai necentieties ar nume- roloģijas palīdzību izskaidrot pilnīgi visas parādības. Sākumā mēģiniet izprast kaut vai pats sevi, pēc tam izdariet citu cilvēku numeroloģisko analīzi.

Četrus numeroloģiskos rādītājus iespējams aplūkot arī citādi. Likteņa Skaitlis un Rakstura Skaitlis ir jūsu dzīves iespējas, vaine tā? Talantu Skaitlis ir jūsu spējas, bet Sirds Skaitlis - jūsu centieni. Tātad mēs zinām iespējas, spējas un centienus. Un skaitļi, kas ataino iespējas, spējas un centienus, var svārstīties no 1 līdz 22. Lūk, ko es gribu teikt: ja starp spējām un iespējām, starp spējām un centieniem ir noteikta skaitliska starpība (piemēram, ja Likteņa Skaitlis jums ir 9, bet Talantu Skaitlis - 1), tad tas jau par kaut ko liecina. Šajā konkrētajā situācijā skaitļus aplūkojam nevis kā kvalitātes, bet gan kā kvantitātes rādītājus, un kļūst acīmredzams, ka vieninieka potenciāls ir daudz mazāks nekā deviņnieka potenciāls. Te gan jāievēro, ka, piemēram, skaitlis 22 nav par 14 lielāks nekā 8, bet atšķiras tikai par dažām pozīcijām, tāpēc ka skaitļi virs 11 šajā numeroloģiskajā sistēmā netiek ņemti vērā. Sarindojot skaitļus (1, 2, 3, 4, 5, 6, 7, 8, 9, 11, 22), kļūst saprotams, cik lielā mērā tie atšķiras cits no cita. Vai piekrītat? Tātad skaitlis 22 ir tikai par 3 pozīcijām lielāks nekā 8.

Ja jūsu iespējas ievērojami pārsniedz spējas (es runāju tikai par lielu neatbilstību - piemēram, ja skaitliskā starpība ir 6 vai vairāk vienību; numeroloģijā vispār, kā droši vien jau esat sapratuši, uzmanība jāpievērš tikai īpaši atšķirīgām lietām, kas nevar palikt nepamanītas), tas var nozīmēt to, ka liktenis piedāvājums daudzas visdažādākās iespējas, kuras jūs nevarat realizēt, tāpēc ka nepietiek talanta vai zināšanu. Šādā situācijā var ieteikt nesatraukties un neķerties pie visa uzreiz, (parasti izrādās, ka tieši tā notiek - cilvēki ķeras pie daudziem darbiem vienlaikus, taču nevienu nevar izdarīt līdz galam), bet plānveidīgi un mērķtiecīgi apgūt kādu vienu jomu vai darīt visu pēc kārtas, nesteidzoties.

Ja, pilnīgi pretēji, spējas ievērojami pārsniedz iespējas, tas var nozīmēt to, ka talantu un zināšanu jums ir daudz, bet liktenis nav piedāvājis piemērotu darba lauku, kur realizēt visus talantus. Žēl, tomēr dūša nav jāzaudē! Acīmredzot jums jāmeklē kādi citi ceļi, lai pašrealizētos. Katrā ziņā iestaigātās takas nav jums domātas.

Kad iespējas pārsniedz centienus, tas var liecināt par to, ka jums pavērti daudzi ceļi, taču jūs atzīstat par labāku tupēt mājās, nekas jūs neaicina doties ceļā. Par tādu cilvēku parasti teic, ka viņš peld pa straumi, viņam nav savu domu un viņš iet citu pavadā.

Kad centieni pārsniedz iespējas…Tagad jūs noteikti uzminējāt: liktenis jums nepiedāvā nevienu ceļu, jūsu priekšā ir tikai maza taciņa, taču kaut kas jūs nemitīgi aicina doties ceļā, un jūs neejat vis pa šo taciņu, bet visu laiku cenšaties nogriezties necaurejamā mežā. Taču tur draud briesmas apmaldīties, tāpēc esiet uzmanīgi!

Ja spējas pārsniedz centienus, tas var nozīmēt, ka jūs esat apdāvināts cilvēks, taču slinks.

Pilnīgi pretēja situācija ir tad, ja centieni pārsniedz spējas. Jūs jūtat sevī spēku un vēlēšanos, bet nespējat izdarīt to, ko gribat. It kā jums būtu gan brīnišķīga muzikālā dzirde un jūs sapņojat par dziedāšanu, bet balsi Dieviņš nav piešķīris. Var, protams, pakļauties vilinājumam un darīt tā, kā rīkojas daudzas mūsu estrādes zvaigznes, tomēr es ieteiktu labāk kļūt par komponistu.

Man ir kāda sena paziņa, enerģiska un veiksmīga sieviete, kā tagad saka - biznesa cilvēks. Viņa vada lielu veikalu tīklu, viņas pakļautībā strādā saliedēts kolektīvs, un viņas uzņēmums sekmīgi attīstās. Taču neviens nezina, kādas grūtības viņai bija pirms dažiem gadiem, nevienam neienāk prātā, ka vēl pavisam nesen viņa sevi tādā lomā pat iedomāties nespēja! Pirms sešiem gadiem viņa nolēma atvērt savu veikalu, turklāt bija gan iespējas, gan vēlēšanās. Taču manai draudzenei neveicās. Viņa mūžīgi "lidinājās pa mākoņiem", nekādi nespēja koncentrēties, mētājās no vienas idejas uz otru, un nauda burtiski bēga no viņas rokām. īsi sakot, viņa jau sāka domāt, ka šis darbs viņai nav piemērots, ka nāksies šķirties no sapņa…

Numeroloģijai viņa, protams, neticēja un uz manu aizraušanos ar skaitļu maģiju raudzījās visai skeptiski. Es tomēr nolēmu aplūkot viņas numeroloģisko kodu, lai saprastu, kas par vainu. Kad izskaitļoju viņas kodu, viss kļuva saprotams! Šīs sievietes Talantu Skaitlis (2) nesaskanēja ar

Likteņa Skaitli (8) un Rakstura Skaitli (8), bet Sirds Skaitlis (5) nemitīgi mudināja viņu atrauties no pasaulīgajām, materiālajām problēmām un tiekties pēc kādiem apšaubāmiem piedzīvojumiem, pēc brīvības, sapņot par muļķīgu naudas izšķiešanu, domāt par kaut ko romantisku un abstraktu. Turklāt spējas (2) bija daudz mazākas par iespējām (8): tas nozīmē, ka viņai gluži vienkārši nepietika garīgo resursu, potenciāla, arī domas darbojās pavisam citā virzienā.

Es sapratu, ka situāciju var labot, izmainot Talantu Skaitli, proti, mainot vārdu, tāpēc ka dzimšanas datus mainīt nav iespējams. Es viņai ieteicu pieņemt vīra uzvārdu, tādējādi izmainot savu numeroloģisko kodu, jo saskaņā ar maniem aprēķiniem vīra uzvārds bija daudz izdevīgāks, lai viņa realizētu savus godkārīgos plānus. Mana paziņa tā arī izdarīja. Līdz ar jauno uzvārdu viņas Talantu Skaitlis kļuva 8, bet Sirds Skaitlis - 6, tātad jaunās vibrācijas viņai ļāva atklāt sevī jaunus talantus un spējas, kas agrāk šķita nereālas, bet viņas skaitļu kodis kļuva daudz harmonis- kāks…

Nu jau trīs gadus viņas uzņēmums turpina sekmīgi attīstīties. Lai gan mana paziņa vēl aizvien apgalvo, ka numeroloģijai netic, tomēr reizumis lūdz padomu un pat vēlas "izskaitļot" kārtējo konkurentu vai partneri.

Bet tagad piemēra pēc aprēķināsim kāda ievērojama cilvēka, piemēram, Krievijas prezidenta Vladimira Putina numeroloģisko raksturojumu. Tas noteikti būs interesanti!

Tātad prezidenta dzimšanas dati ir 1952. gada 7. oktobris.

Vladimira Putina Likteņa Skaitlis ir:

7 + 10(1) + 1 + 9 + 5 + 2(17 = 8) = 7+ 1 + 8= 16 = 7

Putina Talantu Skaitlis:

3 + 4+1+5+1+5+1+9 = 29 =11=2 3 + 4+1+5+1+5+1+9 + 7 + 3+1+7 = 47 =11=2 8 + 3 + 2+1+6 = 20 = 2 (Ievērojiet, cik daudz divnieku, - ak, šis divdabīgais skaitlis!) 2+2+2=6

Sirds Skaitlis:

1+1+1=3 1 + 1 + 1+ 7+1 = 11=2 3+1=4 3+2+4=9

Likteņa Skaitlis - 7 Rakstura Skaitlis - 7 Talantu Skaitlis - 6 Sirds Skaitlis - 9

(Nu ko, nav slikti!) Rakstura Skaitlis - ari 7!

Tagad pastrādāsim ar vārdu:

Likteņa Skaitlis Krievijas prezidentam ir 7, bet skaitlis

* Sk. piezīmi 42. Ipp.

7 - tas ir miera, vienotības, upurēšanās un misticisma skaitlis, tas nozīmē garīgā uzvaru pār materiālo. Meklēt patiesību - tāda misija uzticēta cilvēkam, kura Likteņa Skaitlis ir septiņi.

Rakstura Skaitlis liecina, ka Vladimirs Putins spēj izprast apslēpto, prot analizēt un ir apveltīts ar spēcīgu intuīciju. Putinām ir attīstīta iztēle, ass prāts, taču viņš nemīl strīdus un liekus jautājumus. Viņam ir nosliece uz vientulību, gremdēšanos sevī, uz apcerigumu - tās ir rakstura īpašības, kuras dod septiņnieks.

Ievērojiet, ka šie skaitļi pilnīgi harmonē cits ar citu - tie gluži vienkārši ir līdzīgi. Tātad šā cilvēka misija, tas, kāpēc viņš ir nācis pasaulē, un viņa personības īpatnības, viņa raksturs ir savstarpēji pilnīgi atbilstīgi!

Talantu Skaitlis ir 6. Jāteic, ka Putins kopumā ir radoša personība. Viņa spēja uzturēt līdzsvaru, protams, iepriecina. Šim cilvēkam piemīt veselais saprāts, viņš sliecas respektēt tradīcijas un konvencionalitātes. Kaut gan šķiet, ka tieksmi pēc mājīguma un laimīgas ģimenes dzīves mazliet aptumšo Putina augstais postenis. Tagad paana- lizēsim viņa garīgos centienus.

Pēc kā tiecas Putina dvēsele? Kādi ir viņa garīgie centieni? Arī šeit mūs negaida vilšanās - Putinām šis skaitlis ir deviņnieks. Tas ir viengabalainības, pašpietiekamības un panākumu skaitlis, intelektuālo un garīgo īpašību apvienojums. Prezidents savā dzīvē vadās pēc augstiem garīgajiem ideāliem! Kalpot cilvēcei - tāds ir Putina mērķis. Tomēr skaitlis 9 nav bez pretrunām: ja kāds uzstājas pret deviņnieku, šā skaitļa īpašnieks var kļūt par nežēlīgu un neiecietīgu ienaidnieku. Lai gan visu cienītajam prezidentam dažreiz pietrūkst klusuma un miera, viņa centieni kalpot cilvēcei attaisno mājīguma un idilles trūkumu.

Tagad izveidosim Maģisko Kvadrātu:

Ļoti daudz vieninieku! īstens (valsts) līderis! īsts valsts Galva! Tomēr atcerieties - daudz vieninieku liecina par to, ka cilvēks līdera pozīcijas cenšas iekarot ar jebkuriem līdzekļiem, grib būt pārāks par visiem, visur pirmais. Viņam raksturīga drosme, ātra daba un agresivitāte, dažkārt viņa prasīgums pret sevi un citiem pārkāpj visas saprātīguma robežas. Arī trijnieku ir vairāk nekā vajag: ambīcijas, godkāre, pārāk augsts pašnovērtējums, reizēm atklāts pļāpīgums, tiesa gan, ne bez valdzinājuma. Bet astoņnieku maz - tas liecina par to, ka trūkst tālredzības visā, kas saistīts ar finansēm un komercdarījumiem.

Otrā daļa

IZSKAITĻOJIET VEIKSMI

Ar skaitļu palīdzību cilvēku var ne tikai raksturot, bet arī uzlabot viņa dzīvi. Var iemācīties prognozēt - noskaidrot, kāds jums būs šis gads, mēnesis, diena. Un plānot savus darbus, veidot dzīvi, ņemot vērā iegūto informāciju.

Šajā grāmatas daļā iepazīsimies ar prognozēšanu. Kā ar numeroloģijas palīdzību var paredzēt nākotni, interpretēt pagātni, aplūkot un vērtēt tagadni. Skaitļu vibrācijas uzlādē ar noteiktu enerģiju gadsimtus, desmitgades, gadus, mēnešus un dienas. Iedziļinoties skaitļu būtībā, var iemācīties sajust laika enerģētiku un atbilstoši tai veidot savu dzīvi.

Gadsimta skaitli nosaka iepriekšējās simtgades pēdējā gada ciparu summa. Attiecībā uz XX gadsimtu jāsaskaita 1900. gada cipari:

1+9 + 0 + 0= 10 (1 +0)= 1

Simtgade ar skaitli 1 - tas ir jaunu pasākumu, atklājumu, izgudrojumu un attīstības periods. Vieninieka ietekmē pasaulē rodas agresīvi, uzstājīgi spēki, kuri katrā ziņā grib sasniegt savus mērķus un nevēlas ne sadarbību, ne kompromisus.

Tas ir nemitīgu satricinājumu, apvērsumu un revolūciju laiks. Vieninieka gadsimtā rodas jaunas valstis un militārie bloki, jaunas politiskās, sociālās un zinātniskās teorijas. Divi pasaules kari, aukstais karš, zinātniski tehniskā revolūcija, radikālas pārmaiņas mākslā, atteikšanās no Viktorijas laika konvencionalitātēm - tie visi ir raksturigi vieninieka ietekmes rezultāti.

XXI gadsimta skaitlis ir divnieks. Tas ir mūžīgās sievišķības skaitlis, kas kaut kādā zinā simbolizē sievieti, tāpēc var prognozēt, ka šis gadsimts kļūs par emancipācijas apogeju, palielināsies sievietes loma visās dzīves sfērās (varbūt gadsimta beigās tieši sievietes pārvaldīs pasauli?). Gadsimts ar skaitli 2 ir ļoti pretrunīgs, to nedrīkstam vērtēt vienpusīgi. Acīmredzot pasaule šajā gadsimtā tiks precīzi sadalīta melnajā un baltajā, labajā un ļaunajā, un nebūs vairs cilvēku, kas nav izvēlējušies savu pozīciju vienā vai otrā pusē. Tomēr divnieks tiecas pēc līdzsvara un kompromisa. Divnieks ir ari garīgās, psihiskas dzīves simbols un atspoguļo mūsu psihē notiekošos neapzinātos procesus, tāpēc šis gadsimts var iezīmēties ar psihisko noviržu un dīvainību pieaugumu, var radīt veselu plejādi vājprātīgo un paranoiķu.

Aizvadītajā vieninieka gadsimtā katra desmitgade pagāja atšķirīgu skaitļu ietekmē. Tā, piemēram, divdesmitie gadi bija trijnieka (1 + 9 + 2 + 0= 12 = 3) desmitgade. Trijnieks piešķīra šiem gadiem spožumu un ekspresiju, risku un relatīvu brīvību. Trijnieka desmitgadi nomainīja trīsdesmitie gadi, kad bija jūtama četrinieka drūmā, nabadzīgā, nomācošā ietekme, pēc tam nāca piecnieka desmitgade - četrdesmitie gadi, kad riskantas situācijas, ceļojumi un pārvietošanās skāra milzīgu daudzumu cilvēku, ari tos, kuri no šiem piedzīvojumiem un ceļojumiem vislabprātāk būtu izvairījušies. Piecdesmitie gadi kļuva par harmonijas un līdzsvara periodu, it sevišķi salīdzinājumā ar iepriekšējo desmitgadi. Sešdesmitie gadi aizritēja skaitļa 7 ietekmē. Septiņnieks modificē vieninieka ietekmi - atsvešināšanos, noslēgtību un introspekciju. Atdzima interese par misticismu un okultismu, valstis pievērsās galvenokārt iešpolitikas problēmām, tālāk attīstījās psihoanalīze (pirmām kārtām freidiskās orientācijas skolas, kurās galvenā terapeitiskā metode ir introspekcija). Un tā tālāk.

Numeroloģija apgalvo, ka laiks rit ciklos, kas bezgalīgi atkārtojas - no vieninieka līdz deviņniekam. Gadsimta un desmitgades ietvaros mainās gada skaitļu papildu ietekme. Gada ietvaros tas pats cikls no 1 līdz 9 atkārtojas mēnešu un dienu nomaiņā. Šie cikli ietekmē visu, kas notiek pasaulē, bet katram cilvēkam ir arī savs individuālais cikls.

Ar numeroloģijas palīdzību var izskaitļot katra cilvēka Personālo Gadu, Mēnesi, Dienu. Personālais Gada Skaitlis nosaka, ko jums nesīs šis gads un kā no tā iegūt visu labāko. Tā, piemēram, individuālā cikla 3. gadā jums uzradīsies jauni draugi, jūs būsit aktīvs sabiedriskajā dzīvē un no sirds izklaidēsities. Naudu iegūsit ar mazākām pūlēm nekā parasti. Sekmīga var būt darbošanās mākslas jomā. Individuālā cikla 7. gadā būs gluži pretēji - jūs jutīsities atstumts no sabiedrības un vientuļš, būsit neapmierināts ar savu dzīvi un apkārtējiem cilvēkiem. Jūs pievērsīsities augstām lietām - reliģijai, filozofijai, grāmatu lasīšanai un pārdomām. Tomēr var arī gadīties, ka jūsu dzīvē uzradīsies slepens mīlestības sakars, tāpēc ka 7 - tas ir noslēpumu un mīklu skaitlis.

Personālā Gada izskaitļošanai dažādās numeroloģijas sistēmās ir atšķirīgi varianti. Vienā no sistēmām, piemēram, var izskaitļot svarīgu gadu cilvēka dzīvē šādi: cilvēka dzimšanas gadam jāpieskaita dzimšanas gada ciparu summa. Pieņemsim, ja esat dzimis 1978. gada, jums bus svarīgs 2003. gads, tāpēc ka: 1978 plus 1 + 9 + 7 + 8 = 25. Tātad šis gads jums ir ļoti nozīmīgs. Cilvēki, kuri dzimuši 1978. gadā, droši vien man piekritīs, ka šis gads viņiem ir nozīmīgs. Vai jūsu dzīvē jau ir bijuši kādi nevēlami notikumi? Varbūt jūsu dzīve ir krasi mainījusies, notikušas kādas būtiskas pārmaiņas. Ja ne, tās tomēr ir iezīmējušās, gads vēl nav beidzies, tas liks sevi manīt.

1956+1+9+5+6=1956+21=1977+21=1998+21=2019

šie skaitļi man neko neizsaka-ne 1977 ne 1998 gadā nekas nozīmīgs manā dzīvē nenotika ja nu vienīgi 2019 kļūs par manas nāves gadu.

PERSONĀLAIS GADS

Personālo Gadu, Mēnešu un Dienu izskaitļošana, kā jau sacīju, ļauj novērtēt konkrētā gada, mēneša un dienas potenciālu katram cilvēkam. Lai noteiktu savu Personālo Gadu, pareizāk, Personālo Gada Skaitli, attiecīgā gada skaitlim jāpieskaita dzimšanas dienas un mēneša skaitļi. (Personālais Gads sākas 1. janvārī.)

Ja, piemēram, esat dzimis 24. aprīlī, tad 2004. gadam jūsu Personālais Gada Skaitlis aprēķināms tā: pēc kārtas atrodiet dzimšanas datuma, dzimšanas mēneša un attiecīgā gada skaitli, pēc tam saskaitiet trīs iegūtos skaitļus. Rezultāts būs jūs interesējošā Gada Personālais Skaitlis:

24 (dzimšanas datums) = 2 + 4 = 6

4 (dzimšanas mēnesis) = 4

2004 (gads, kuru gribam prognozēt) = 2 + 0 + 0 + 4 = 6

Kopā: 6 + 4 + 6 = 16 (1+6) = 7

es Imants Ločmelis esmu dzimis 17 janvārī(01)

1+7=8

1+0=1

2010-2+1=3

3+8+1=12(1+2)=3

2010 ir skaitļa 3 gads

2011-2+0+1+1=4

8+1+4=13(1+3)=4

2011 skaitļa 4 gads

2012-2+0+1+2=5utt

Cilvēkam, kurš dzimis 24. aprīlī, 2004. gads būs skaitļa 7 gads. Skaitļa 7 gads sola intelektuālo un fizisko spēku koncentrāciju, garīgos meklējumus, tieksmi pēc vientulības un pārdomām, sava garīgā kodola izveidošanu un stabilitāti. Tomēr šis gads var draudēt arī ar dziļu vientulību un atsvešinātību no visas pasaules, bet tas var novest pie depresijas un pat izmisuma. Diezin vai tādā gadā jūs gaida finansiāli panākumi, katrā ziņā uz superpeļņu nevar cerēt. Jums tas nesola ne mīlestības piedzīvojumus, ne avantūras, ne vētrainas izpriecas. Padoms: netiekties pēc neiespējamā, bet gan koncentrēties uz savu garīgo pasauli, meklēt un atrast patiesību.

Nav iespējams precīzi un nešaubīgi pateikt, kādi konkrēti notikumi sagaidāmi, tomēr var paredzēt iespējamo notikumu raksturu. Var tam visam neticēt un spītēt liktenim, bet var atļaut skaitļu vibrācijām ienākt savā dzīvē, var noskaņoties uz skaitļu ritmiem - un kļūs vieglāk dzīvot, ticiet man! Ja plānojat kādu svarīgu notikumu, nebūs par ļaunu saskaņot to ar numeroloģisko raksturojumu.

Personālie Gadi, tāpat kā Mēneši un Dienas, veido ciklus, kas sastāv no deviņiem gadiem. Tie nepārtraukti seko cits citam. Vispirms aizrit skaiļa 1 gads, pēc tam skaitļa 2 gads un tā tālāk. Pēc devītnieka gada allaž sākas skaitļa 1 gads. Deviņu gadu ciklam ir sava dinamika, gluži tāpat kā katru gadu raksturo noteikta skaitļa īpašības.

Cikls atspoguļo konkrētu dzīves posmu, tas sākas ar vieninieku un beidzas ar deviņnieku. Tāpēc skaitļ a 9 g ads - tas vienmēr ir secinājumu izdarīšanas laiks, kad no savas dzīves izmetam kaut ko novecojušu, savu laiku nokalpojušu (tās var būt gan lietas, gan attiecības), tas, runājot literatūras terminos, ir mūsu mazā, deviņos gados izveidotā stāsta atrisinājums. Bet skaitļa  ga ds - tas vienmēr ir sākums, ievads jaunam ciklam, šajā gadā parasti iezīmējas nākamie ceļi, sākas mūsu stāsta samezglojums. Notikumu, attiecību samezglojums. Dažkārt gan samezglojums sākas nedaudz agrāk, dažus mēnešus pirms gada ar skaitli 1, arī dzīve taču nav parasta shēma, katram notikumam ir savs cēlonis, dažreiz tie pakāpeniski nomaina cits citu, bet reizēm gāžas cilvēkam virsū kā ūdenskritums, neļaujot nemaz attapties.

Man, piemēram, aizritējušais bija deviņnieka gads - un tas patiešām bija aizvadītā cikla rezumēšanas gads. Mana apkārtne krasi izmainījās, vecās, savu laiku nokalpojušās saites izira. Kaut ari tas bija visai sāpīgs process (mēs visi, lai kā lielītos, tomēr baidāmies no pārmaiņām), es sapratu, ka tas ir nepieciešams, tā nav mana griba, gluži vienkārši "attīrās" vieta kaut kam jaunam, kas nevarētu atnākt, ja vieta nebūtu sagatavota. Un tiešām - jaunais atnāca. Atnāca reizē ar gadu, kura skaitlis ir 1. Radās jaunas interesantas pazīšanās, pavērās jaunas perspektīvas, itin kā dzīve devīgi aizpildītu iepriekšējā gada zaudējumus.

Skaitļa 1 gads

Tas ir jauna cikla sākums, maksimālu enerģijas uzplūdu gads. Pārmaiņu laiks visās dzīves jomās, kad veidojas jauni uzskati par lietām un cilvēkiem. Visi šā gada

pasākumi jūtami ietekmēs dzīvi nākamajos šā cikla gados, tāpēc precīzi jāzina, ko jūs vēlaties, un nedrīkst palaist garām jaunās iespējas un perspektīvas. Šajā gadā jūs veidojat pamatu turpmākajiem astoņiem gadiem. Skaitļa 1 gadā jāpaļaujas tikai uz sevi un saviem spēkiem un maksimāli jāļauj izpausties savai individualitātei. Jūsu galvenais sabiedrotais ir neatkarība, pat egoisms. Iedomājieties, ka šajā gadā jūs esat Dievs, Radītājs, Pirmatklājējs, tāpēc - radiet un nebaidieties ne no kā!

Skaitļa 2 gads

Skaitļa 2 gads - tas ir zināma atslābuma, nomierināšanās, relatīva miera gads, vismaz salīdzinājumā ar iepriekšējo. Kontaktu veidošanas, kompromisu, harmonijas un līdzsvara meklējumu gads. Meklējiet partnerus, slēdziet abpusēji izdevīgas vienošanās. Attīstiet savas diplomāta spējas, esiet elastīgi un saudzīgi. Tas ir arī visai emocionāls gads, ļoti iespējama laulība un bērna piedzimšana. Cilvēks ļaujas iespaidoties, biežāk padodas citu ietekmei, vieglāk pakļaujas citiem cilvēkiem un situācijām. Varbūt tas nav nemaz tik slikti, tāpēc ka tieksme kļūt par līderi un aktīvi darboties šajā gadā var nedot gaidītos rezultātus. Tāpēc nomierinieties un peldiet pa straumi, tikai paturiet savā redzeslokā dažādas otršķirīgas detaļas - tās var izrādīties ļoti svarīgas, lai koriģētu un palabotu savus plānus. Attīstiet uzmanību un intuīciju.

Skaitļa 3 gads

Trijnieka gads - tas ir aktīvas radošās pašizpausmes un pacēluma gads. Tam raksturīga enerģiska rīcība, vēlēšanās īstenot vispārdrošākos plānus. Pietiek peldēt pa straumi, tagad nepieciešams kontrolēt situāciju. Tieši šajā gadā viss, kas ieplānots un uzsākts vieninieka gadā, beidzot sāk dot augļus. Jums noteikti radīsies jaunas idejas un projekti, kurus realizēsit nākotnē. Tomēr nepārpūlieties, necentieties pāri spēkiem, neapgrūtiniet sevi ar liekām saistībām un atbildību - skaitļa 3 gadā tas var tikai kaitēt. Vislabāk dariet to, kas sagādā apmierinājumu un prieku. Esiet sabiedrisks, atvērts pasaulei, ļaujiet maksimāli izpausties saviem talantiem un spējām.

Skaitļa 4 gads

Tas ir neatlaidīga un rūpīga darba, uzkrātās pieredzes sistematizēšanas gads. Nebaidieties uzņemties atbildību un saistības, ievērot pieņemtos noteikumus un normas. Sakārtojiet visas savas lietas. Nepieciešams koncentrēties, neatlaidīgi un plānveidīgi virzīties pretī nospraustajam mērķim, realizēt savas idejas un ieceres. Šis ir gads, kad jāsakārto iepriekšējā, trijnieka gada haotiskie notikumi un ieceres. Pievērsiet uzmanību saviem trūkumiem un nepabeigtajiem darbiem - ir īstais laiks izlabot pieļautās kļūdas un matgriāļā formā realizēt iecerēto. Cītība un neatlaidība šajā gadā dos labus rezultātus, tāpēc nežēlojiet gribasspēku darbiem, kuri var likties garlaicīgi un vienmuļi.

Skaitļa 5 gads

Piecnieka gads - tas ir jaunu jomu apgūšanas, apvāršņu paplašināšanas, vispusīgas augšanas un attīstības gads. Iepriekšējā gadā jūs radījāt bāzi, materiālo pamatu nākotnē izdarāmajiem atklājumiem un veikumiem, bet šajā gadā jums ir visas iespējas "iekarot pasauli", sasniegt jaunas virsotnes. Garlaicīgs un monotons šis gads katrā ziņā nebūs: jūs gaida neaizmirstami piedzīvojumi, spilgti iespaidi un daudzsološas iepazīšanās. Iespējami braucieni uz ārzemēm vai vismaz uz kādām līdz šim neiepazītām vietām. Droši vien šajā gadā jūsu redzesloks ievērojami paplašināsies un pasaule atklāsies visā tās daudzveidībā. Atsakieties no rutīnas darbiem - tie var ierobežot brīvību, pēc kuras tiecaties. Būtiskas pārmaiņas dzīvē - darbavietas, dzīvesvietas maiņa, pārcelšanās uz jaunu dzīvokli, sociālā statusa maiņa - tas viss parasti notiek tieši piecnieka gadā. Iespējams, ka jūs šķirsities no agrākajiem draugiem, no ierastās vides. Tomēr nepārdzīvojiet - jūs ļoti daudz arī iegūsit. Centieties netērēt spēkus veltīgi un neieciklējieties uz sīkumiem.

Skaitļa 6 gads

Šajā gadā jāparūpējas par drošu "aizmuguri". Visupirms tā ir ģimene, tuvākie cilvēki un jūsu pienākumi pret viņiem. Centieties šos pienākumus veikt viegli un dabiski, tiecieties pēc harmonijas un miera. Nekādas spriedzes! Šajā gadā jāveido sirsnīgas un stabilas attiecības, jānodrošina atbalsts - drīz tas jums būs vajadzīgs. Visās lietās nepieciešama elastība, apdomība, izvairīšanās no steigas. Ja šķiet, ka šā gada notikumi attīstās pārāk lēni, - nepārdzīvojiet: tā tam jābūt, viss iet savu gaitu. Skaitļa 6 gadā jūs varat uzlabot savu materiālo labklājību, kaut ko iegādāties, palutināt sevi un izdaiļot savu māju. Šis ir gads, kad savas emocijas un vēlmes realizējat materiāli. Radiet savā namā mājīgumu un labestīgu atmosfēru, izbaudiet mieru, nosvērtību un vienkāršos dzīves' priekus.

Skaitļa 7 gads

Sevī gremdēšanās, vientulības un garīgās koncentrēšanās gads. Centieties ierobežot sociālo, ārējo aktivitāti, attīstiet garīgās īpašī

bas, tādas kā iecietība, apcere, gudrība. Tas ir labs laiks, lai iegūtu jaunas zināšanas, uzsāktu nopietnu mācību ciklu vai apgūtu kādu amatu, kā ari sistematizētu jau iegūtās zināšanas, sasniegtu jaunu intelektuālo līmeni. Ļoti iespējams, ka, izanalizējot un saprotot savas agrākās kļūdas un maldus un rūpīgi pārdomājot turpmākos plānus, nākamajā gadā varēsit rīkoties daudz sekmīgāk un efektīvāk. Nav izslēgts, ka septiņnieka gadā jūs šķirsities no kāda drauga vai partnera, pārtrauksit attiecības, kas kādreiz bija svarīgas. Taču neskumstiet un atcerieties: šajā gadā jūs atsakāties tieši no tā, kas traucē attīstīties un iet uz priekšu. Jums paliek tas, kas patiešām ir vajadzīgs.

Skaitļa 8 gads

Tas ir viens no svarīgākajiem cikla gadiem - jums vajadzēs veltīt daudz enerģijas un pūļu, būs jāizmanto iegūtā pieredze, lai sasniegtu iecerētos rezultātus un īstenotu savus godkārīgos plānus. Sevišķi spilgti izpaudīsies jūsu dzīves materiālā un finansiālā puse. Šajā gadā jums ļoti nepieciešama sociālā aktivitāte. Varat droši īstenot visu, ko esat ieplānojis, pārdomājis un nolēmis septiņnieka gadā. Šis ir priekšpēdējais cikla gads, tāpēc tieši tagad jārealizē savi ambiciozie plāni, jādibina savs uzņēmums, jāiegulda nauda, jānododas uzņēmējdarbībai. Esiet aktīvs un izlēmīgs. Visas cikla iepriekšējos gados uzkrātās zināšanas, pieredzi un prasmi visefektīvāk varēsit likt lietā tieši astoņnieka gadā. Ja jūsu pasākumi nav veiksmīgi, - pārdomājiet, ko iepriekšējos gados esat darījis nepareizi, izanalizējiet savas aplamības un kļūdas, lai turpmāk tās nepieļautu.

Skaitļa 9 gads

Deviņu gadu ciklā tas ir pēdējais, faktiski visu svarīgāko pasākumu noslēguma gads. Neatstājiet neko pusdarītu, atbrīvojieties no parādiem un nevajadzīgiem sakariem. Ļaujiet visam, kas pats viegli slīd prom no jūsu dzīves, aiziet bez nožēlas un asarām. Aizejošais vecais atbrīvo vietu jaunajam, kam jāienāk jūsu dzīvē. Neņemiet līdzi jaunajā ciklā pagātnes aplamības un kļūdas, neveiksmīgus pasākumus un nomācošas attiecības - to visu atstājiet pagātnei, lai netraucētu atjaunotni. Iespējams, gada beigās pavērsies kādas perspektīvas, notiks iepazīšanās, ko sākumā nemaz neievērosit. Tomēr tieši tas varbūt būs nākamā deviņu gadu cikla jaunā sižeta samezglojuma sākums. Uztveriet to nopietni. Pievērsiet uzmanību likteņa slepenajām zīmēm, signāliem, ko sūta Debesis.

Ja, izskaitļojot Personālo Gada Skaitli, iegūstat skaitļus 11 vai 22, reducējiet tos par divnieku un četrinieku, tomēr atcerieties, ka šajā gadā ir kaut kas īpašs. Šā gada potenciāls ir ļoti liels, un varbūt tieši no jums atkarīgs, vai realizēsit to vai ne. Nevajag noniecināt visu, kas jums tiek piedāvāts, ļoti iespējams, ka tas būs kaut kas īpašs jūsu dzīvē, tas, ar kā palīdzību turpmāk spēsit daudz ko paveikt vai arī izdarīt kādus svarīgus secinājumus.

PERSONĀLAIS MĒNESIS UN PERSONĀLĀ DIENA

Personālie Mēneši tāpat nomaina cits citu pakāpeniski no 1 līdz 9. Izskaitļot Personālo Mēnesi nav grūti: vispirms jānoskaidro attiecīgā Gada Personālais Skaitlis. Pēc tam šis skaitlis jāpieskaita jūs interesējošajam mēnesim - un iegūsit vajadzīgo skaitli. Piemēram, ja 2003. gada Personālais Skaitlis jums ir 6, tad novembra (11 =2) Personālais Skaitlis jums ir 6 + 2 = 8.

man

2010 ir skaitļa 3 gads

oktobra(10=1)Personālais Skaitlis man ir 3 + 1 = 4.

novembra (11 =2) Personālais Skaitlis man ir 3 + 2 = 5.

decembra(12=3) Personālais Skaitlis man ir 3 + 3 = 6.

bet janvāra ir tāds-2011 skaitļa 4 gads-4+1=5

Daudzi cilvēki ir pārliecināti, ka viņiem mēdz būt gan labas, gan sliktas dienas. Viņi, protams, gribētu zināt, kā tās atšķirt, lai izvairītos no slikto dienu nelabvēlīgās ietekmes. Numeroloģijā katrai dienai ir savdabīgi vibrējošs skaitlis. Lai izskaitļotu Personālo Dienu, nepieciešams Personālais Mēneša Skaitlis. Tā, piemēram, ja 2003. gada marta Personālais Skaitlis jums ir deviņnieks, tad 2. marts būs skaitļa 5 ietekmē. Pie 9 pieskaitām līdz 5 reducēto 23 un iegūstam: 9 + 5 = 14 = 5. Tātad 2003. gada 23. marta Personālais Skaitlis jums ir 5.

man

oktobra(10=1)Personālais Skaitlis man ir 3 + 1 = 4. tad 30 oktobris ir skaitļa 7 ietekmē(4+3=7)

31 oktobris ir skaitļa 8 ietekmē(4+4=8)

novembra (11 =2) Personālais Skaitlis man ir 3 + 2 = 5.  1 novembris ir skaitļa 5+1= 6 ietekmē

Personālās dienas nomainās tādā pašā secībā - no 1 līdz 9. Tomēr jāskatās, kāds ir Mēneša Personālais Skaitlis. Ir acīmredzams, ka skaitļa 5 Personālajai Dienai mēnesī, kuru ietekmē skaitlis 7, būs mazliet citāda jēgas nianse nekā skaitļa 5 Personālajai Dienai mēnesī, kurš atrodas skaitļa 2 ietekmē.

Personālās Dienas - tie ir konkrēti ieteikumi attiecībā uz to, kā uzvesties, kam pievērst uzmanību. Tas ir šaurāks raksturojums nekā Personālais Gads vai Personālais Mēnesis, kuri savukārt ietver dziļāku jēgu, var palīdzēt kaut ko nojaust vai paredzēt. Personālā Diena - tā ir ātra ielūkošanās kalendārā: kāda rīt diena - svētdiena? Bet pēc nedēļas - sestdiena? Skaitļu vibrācijas jūs, bez šaubām, ietekmēs, un, ja ieklausīsities, ko saka skaitļi, ja izjutīsit šīs vibrācijas, tad iecerētais pasākums izdosies labāk, nekā darbojoties uz labu laimi.

Sniegsim Personālo Mēnešu un Dienu traktējumu:

1

Optimālais laiks sākt visu svarīgo, parakstīt līgumus, slēgt kontraktus, kā arī realizēt vienkāršu plānu, kas prasa ātru rezultātu. Tas ir laiks, kad jebkura problēma jāatrisina nekavējoties un efektīvi. Ļaujiet raisīties iniciatīvai, apņēmībai un izdomai. Pieaug jūsu enerģija, bet gribasspēks un tieksme pēc neatkarības palīdz nokārtot praktiskos jautājumus. Izvairieties no liekas impulsivitātes, nepacietības, egocentrisma. Skaitļa 1 diena vairo iespējas.

Krāsas, kuras atbilst vieniniekam, ir sarkanā, dzeltenā, oranžā.

Metāli: zelts, platīns.

Akmeņi: briljants, granāts, dzintars, jašma.

2

Piemērots laiks plānot un novērtēt problēmas, kas neprasa tiešu un tūlītēju rīcību. Visām iespējamām grūtībām var pievienoties arī nedrošība un neizlēmība. Situācija vai problēma jāizjūt emocionāli, jāizvērtē visi "par" un "pret". Šis ir kontrastu, nepastāvības un daudznozīmīguma laiks, kad viss piepeši var mainīties vai pavērsties pilnīgi pretējā virzienā. Labāk atturēties no aktīvas darbības, izņemot tos gadījumus, kad var strādāt bez satraukuma un bažām, rodot mieru dvēselē. Saasinās jutekliskums, jūtīgums un sentimentalitāte. Ir zināms risks pakļauties suģestijai vai kāda ietekmei.

Krāsas, kuras atbilst divniekam, ir baltā, sudrabotā, gaišzilā, sārtā.

Metāli: alva, sudrabs.

Akmeņi: kalnu kristāls, halcedons, rauhtopāzs (jeb dūmkristāls), kvarcs.

3

Laiks aktīvai un izlēmīgai darbībai un iniciatīvai. Iesāciet jaunus projektus, sadarbojieties, dalieties pieredzē. Šajā periodā visi radošie pasākumi būs veiksmīgi, jūsu iztēle un izdoma ir zenītā. Izvairieties no ieciklēšanās un pārliekas koncentrēšanās uz kaut ko vienu. Labvēlīgs laiks, lai organizētu dažādas tikšanās un svarīgus pasākumus, dotos braucienos un ceļojumos, kā arī pievērstos izpriecām un izklaidēm. Vārdu sakot, dzīvojiet uz velna paraušanu, tikai nepārgurstiet. Jūs pavadīs optimisms un veiksme, izmantojiet saprātīgi šo laimīgo laiku. Šajā periodā jums ir īpaši asa mēle, centieties nevienu neaizvainot, neesiet pārāk dzēlīgs un kritisks.

Krāsas, kuras atbilst trijniekam, ir visi sarkanās krāsas

toni.

Metāli: zelts, bronza, niķelis, svins.

Akmeņi: jašma, rubīns, avanturins.

4

Laiks sadzīves un ikdienas lietām, sīkāku darbu pabeigšanai. Ierobežojiet sociālo aktivitāti, vairāk laika pavadiet mājās. Neiesāciet svarīgus darbus un grandiozus projektus. Koncentrējieties uz sīkumiem, pārdomājiet un izvērtējiet situāciju, sakopojiet spēkus. Lai gūtu labus rezultātus, šajā periodā nāksies sevišķi daudz un neatlaidīgi strādāt, neizlaižot no redzesloka detaļas. Izvairieties no nevajadzīgas rosīšanās un haotiskuma. Šobrīd jūsu skats uz lietām var būt pārāk šaurs un ierobežots, līdz ar to radot jaunas problēmas, tāpēc centieties ievērot visus situācijas aspektus un nianses.

Krāsas, kuras atbilst četriniekam, ir zilā, ceriņkrāsa, visi zaļās krāsas toņi.

Metāli: sudrabs, misiņš, melhiors.

Akmeņi: nefrīts, hrizoprazs, ahāts, sardonikss.

5

Piedzīvojumu, eksperimentu, jaunumu un pārsteigumu laiks. Vilina avantūras, risks un ceļojumi. Riskējiet tikai tad, kad esat pārliecināts, ka iecere ir reāla un jūsu uzmanības vērta. Sāciet jaunu projektu vienīgi tad, ja esat drošs, ka tam ir stingrs pamats un ka tas patiešām nepieciešams. Varat gūt ilgi gaidītos panākumus, sen iesāktie darbi dos labvēlīgus rezultātus. Šis ir piemērots periods, kad vērsties pie priekšniecības, pie varas un likuma pārstāvjiem ar lūgumiem un ierosinājumiem - tie, iespējams, sasniegs dzirdīgas ausis. Jūs kļūstat attapīgāks, atjautīgāks, elastīgāks, labāk spējat piemēroties. Tomēr var kaitēt pārmērīgs temperaments un vēlēšanās aptvert neaptveramo, darīt visu uzreiz.

Krāsas, kuras atbilst piecniekam, ir tirkīzzilā, zilā, violetā, sarkanā, melnā.

Metāli: bronza, platīns.

Akmeņi: rauhtopāzs (jeb dūmkristāls), tirkīzs, hal- cedons, safīrs.

6

Mājas komforta, ģimenes svinību, saimniecisko pasākumu laiks. Centieties labiekārtot un izdaiļot māju, gatavot garšīgus ēdienus, radīt mājīgumu. Atsakieties no straujām un enerģiskām darbībām, pārsteidzīgiem lēmumiem. Labyēlīgs_42^ods sarunām un jautājumu atrisināšanai mierīgā ceļā. Optimāls laiks jur idisku pr oblēmu nokārtošanai. Šis periods var kļūt par kul mināciju pasākum iem, kas rūpīgi plānotijr n gatavoti i lgākā posmā . Izvairieties no strīdiem' stresiem, attiecību skaidrošanas, konfliktsituācijām. Lielāko laika daļu ziedojiet rūpēm par saviem tuviniekiem, bērnu audzināšanai. Šajā periodā jūs var piemeklēt vēlme ļauties slinkumam, izdabāt savām vājībām.

Krāsas, kuras atbilst sešniekam, ir dzeltenā, bēšā, sudrabotā, tirkīzzilā, sārtā.

Metāli: varš, bronza, melhiors, misiņš.

Akmeņi: čaroīts, hiacints, tirkīzs, hrizolīts.

7

Labvēlīgs laiks vientulībai, pārdomām, mācībām, intelektuālajam un zinātniski pētnieciskajam darbam. Noderīgs laiks lasīšanai, simbolu atšifrēšanai, noslēpumu izzināšanai. Nav ieteicams kolektīvs darbs, vairāk vajag uzticēties sev, ieklausīties savā iekšējā balsī un rīkoties vienam. Var nodoties garīgajām praksēm, psiholoģijai, pašanalīzei. Šajā periodā saasinās vērīgums, novērošanas spējas, pastiprinās tiekšanās pēc pilnības. Pastāv briesmas pārāk noslēgties sevī, nevienam neuzticēties, ļauties drūmam noskaņojumam. Atrodiet visā gaišo, neieciklējieties uz negatīvo un atvairiet sliktas domas!

Krāsas, kuras atbilst septiņniekam, ir melnā, violetā, purpursarkanā.

Metāli: tērauds, niķelis, alumīnijs.

Akmeņi: nefrīts, korallis, safīrs, čaroīts.

8'

Lielu un svarīgu darbu laiks, kad ātri un viegli rodami būtiski un nopietni risinājumi, bet finan šu darījumi un kapitālieguldījumi dod lielu peļņu. Piemērots laiks plaša mēroga"paSākumiēm un kolektīvai darbībai. Šis periods ir sevišķi labvēlīgs priekšniekiem, vadītājiem, uzņēmējiem, baņķieriem. Pulciniet ap sevi cilvēkus, plānojiet svarīgus pasākumus, atļaujieties pat zināmu risku, pērciet un pārdodiet. Šajā periodā veiksmīgs būs viss, kas saistīts ar dzīves materiālo sfēru, - gan uzņēmējdarbība, gan citas tīri praktiskas lietas. Taču var traucēt nevajadzīga agresivitāte un neuzticēšanās. Papūlieties neskopoties un neblē- dīties.

Krāsas, kuras atbilst astonniekam, ir cerinkrāsa, violelā, tirkīzzilā, melnā.

Metāli: bronza, tērauds, sarežģīti sakausējumi.

Akmeņi: avanturīns, hrizoprazs, aleksandrīts, morions.

9

Sasniegumu un personiskā triumfa laiks, it sevišķi radošiem darbiniekiem, māksliniekiem, dzejniekiem, visiem mākslas pasaules pārstāvjiem, kā arī dziedniekiem, gaišreģiem, žēlsirdības un palīdzības organizāciju darbiniekiem. Labvēlīgs periods, lai kalpotu cilvēkiem, vairotu harmoniju un labestību pasaulē. Sevišķi dziļi šo laiku izjūt tie, kuri palīdz cilvēkiem un pasaulei: ārsti, dziednieki, skolotāji, psihologi, aktieri. Pastiprinās intuīcija, ideālisms, jutekliskums. Centieties neļauties sevis žēlošanai, izvairieties no paš tīksmināšanās, neattālinieties no pasaules un cilvēkiem. Dzenoties pēc abstraktiem ideāliem, neaizmirstiet savus tuvākos.

Krāsas, kuras atbilst deviņniekam, ir zilā, gaišzilā, jūras zilā, baltā, zeltītā.

Metāli: sudrabs, melhiors.

Akmeņi: briljants, akvamarīns, kalnu kristāls.

SKAITĻU SADERĪBA

Skaitļu maģija spēj apburt tāpat kā mīlestības maģija. Ja taisnība, ka skaitļi ir kods, kas mums dots no augšas, varbūt ar šā koda palīdzību var izskaitļot ari to vienīgo un Dieva sūtīto otro pusīti? Vai vismaz noteikt, vai atrodaties uz pareizā ceļa. Lai pārbaudītu saderību, salīdziniet savu Sirds Skaitli un partnera Sirds Skaitli. Tā var uzzināt, cik saderīgs pāris jūs esat, cik lielas ir jūsu izredzes uz ciešu un laimīgu savienību, cik harmoniski un auglīgi spēsit sadarboties vienā vai otrā dzīves sfērā.

Skaitļi 11 un 22 šeit paliek savrup. Tā kā tie ir augstākas dabas skaitļi, partnerattiecībās, sevišķi ģimenes

attiecībās, tos neņem vērā, bet gan reducē uz divnieku un četrinieku. Šo skaitļu augstās vibrācijas var padarīt jūsu attiecības dziļākas, sniegt vairāk garīguma, tomēr vērtējami tie kā 2 un 4.

Aplūkosim atsevišķi katra skaitļa saderību.

1 un 1

Tie ir divi egoisti un individuālisti, kas nav raduši piekāpties un ielaisties kompromisos. Viņus gaida cīņa par līdera pozīciju, ambīciju sadursmes un pastāvīgi abpusēji mēģinājumi apspiest partneri, uztiept viņam savas domas un savu pasaules skatījumu. Viņiem kopā ir ļoti interesanti, sevišķi sākumā, atoi apmainās ar idejām, fantāzijām, enerģiju, var pat kopā uzsākt uzņēmējdarbību, taču pēcāk savstarpēja neiecietība un tieksme nostādīt sevi augstāk par otru sagrauj attiecības. Viņiem nepietiek elastīguma, diplomātijas un dziļas, patiesas ieinteresētības vienam par otru. Divi Vieninieki viegli satiekas un viegli šķiras, viņu attiecībās vētraini kaisles uzliesmojumi var mīties ar pilnīgas vienaldzības periodiem. Šiem cilvēkiem drīzāk iespējama radoša savienība, savstarpēja enerģijas apmaiņa, taču tādi cilvēki diezin vai spēs ilgi palikt kopā.

1 un 2

Tā ir gandrīz ideāla savienība. Kaislīga mīlestība un laimīga ģimenes dzīve (sevišķi, ja Divnieks ir sieviete). Viņiem

raksturīga stingra griba, un viņi zina, kas ir labi abiem. Viņi viens otram ir vajadzīgi, tāpēc ka lieliski papildina savu partneri, katram ir īpašības, kuru trūkst otram, un, lai gan šie cilvēki ir ļoti dažādi, viņi patiešām ir viena veseluma divas pusītes. Vieninieks ievirzīs Divnieku vajadzīgajā gultnē, papildinās viņa enerģiju un entuziasmu, bet Divnieks attiecības iekrāsos emocionāli, ar maigu gādību rūpēsies par Vieninieku un dāvās viņam mieru un laimi. Taču harmoniska savienība, kurā abi papildina viens otru, iespējama tikai tad, ja Vieninieks necentīsies Divnieku pārāk apspiest un interesēsies ari par viņa garīgo pasauli. Tomēr galvenā loma šādā savienībā ir Vieniniekam, bet Divnieks samierinoši nogludina asumus un gādā par mājīgumu un komfortu. Ideāls savienojums mīlestības un ģimenes attiecībām.

1 un 3

Šāds savienojums vairāk piemērots draudzībai un sadarbībai nekā ģimenes attiecībām. Retos gadījumos iespējama laba, dinamiska savienība, taču visbiežāk tā ir ātri pārej ošj kaislība, kam seko vai nu pēkšņa šķiršanās, vai ilga savstarpēja ieinteresētība un abpusēji izdevīga enerģijas apmaiņa. Šā pāra attiecības raksturo aktivitāte, uzņēmīgums, emocionalitāte un ātrsirdība. Viņi palīdz viens otram realizēt talantus un vajadzības, aizstāv savu partneri. Notiek savstarpēja ideju apmaiņa, viņi iedvesmo viens otru. Jūtu dziļākajos slāņos var rasties nesaprašanās un atsvešināšanās, sevišķi no Vieninieka puses.

1 un 4

Laulībai un mīlestībai tāds savienojums nav pats veiksmīgākais. Tā drīzāk ir lietišķa partnerība, kontrakti, vienošanās. Pārāk dažāds ir vinu ritms, atšķirīgas vibrācijas, nesaskanīgas interešu sfēras. Vieninieks var apgādāt Četrinieku ar interesantām idejām, uzlādēt viņu ar enerģiju un vadīt, bet Četrinieks savukārt metodiski un plānveidīgi realizēt šīs idejas. Ja tomēr rodas mīlestība un partneri salaulājas, līdera loma savienībā, bez šaubām, pieder Vieniniekam un Četriniekam nav jāmēģina ierobežot viņa aktivitāti un personisko brīvību, bet Vieniniekam reizēm jāuzklausa Četri- nieka lietišķie padomi, biežāk viņš jāpaslavē, nedrīkst aizmirst par nelielu ģimenes svētku sarīkošanu.

1 un 5

īsts kaislību izvirdums, vētrainas tikšanās un šķiršanās, izskaidrošanās, greizsirdības scēnas. Seksuāla harmonija, enerģijas apmaiņa, abpusēja ieinteresētība. Nestabilas un neordināras attiecības, cilvēki var sastrīdēties par niekiem, moka un dara pāri viens otram, tomēr tajā visā rod iedvesmu. Vieninieks un Piecnieks abi kopā var gūt neticamus panākumus, viņu iespējām gandrīz nav robežu. Būdami viens otram spēka un iedvesmas avots, viņi palīdz partnerim realizēt vispārdrošākos projektus. Veiksmīgas ir gan radošās, gan mīlestības attiecības. Tādi partneri parasti šķiras spilgti, ekscentriski un ilgi paliek apkārtējo atmiņā. Visas ša para attiecības līdzinās nepārtrauktai uguņošanai un karnevālam uz teātra skatuves.

1 un 6

Iespējamas gan lietišķas attiecības, gan mīlestības saites. Tā ir laba savienība, tāpēc ka Sešnieks prot mīlēt, paciest un piedot, bet Vieninieks gādā par enerģiju un jaunām idejām. Viņi var viens otram apnikt, ja sadzīve izrādīsies svarīgāka par radošu sadarbību, šiem partneriem gluži vienkārši nepieciešama kopēja dedzīga aizraušanās vai radoša sadarbība, vai arī bērniem pilna māja - kaut kas tāds, kas viņus patiešām vienos. Jūtot savstarpēju cieņu, viņi var nodrošināt ilgstošu un laimīgu ģimenes dzīvi, kurā abi partneri gūst pilnīgu apmierinājumu.

1 un 7

Abpusēji papildinoša kombinācija, tomēr attiecības drīzāk ir lietišķas nekā emocionālas un drīzāk garīgas nekā fizioloģiskas. Iespējama ilga draudzība un sadarbība. Dažāda enerģētika, biežas nesaprašanās, ķildas un savstarpēji pārmetumi. Kopdzīve visticamāk iespējama tad, kad abi partneri jau sasnieguši brieduma gadus, guvuši zināmu pieredzi un atbrīvojušies no ilūzijām un maldiem. Parasti šādā savienībā viens partneris ir vai nu ievērojami vecāks, vai gudrāks un ar lielāku pieredzi. Problēmas un pārbaudījumi viņu attiecības var norūdīt un stiprināt, un, ja kopdzīve ir sākusies, ar gadiem tā kļūst sirsnīgāka un harmoniskāka.

1 un 8

Labvēlīga, radoša un abpusēji izdevīga savienība, lai gan attiecības nav sevišķi dedzīgas un sirsnīgas. Vieninieks dod Astoņniekam spēku, palīdz atklāt viņa labākās īpašības un lielo garīgo potenciālu. Astoņnieks savukārt patiesi rūpējas par Vieninieku, atbalstot viņu grūtākajotf brīžos. Partneriem jādod zināma personiskā brīvība, tāpēc ka abiem tā ir ļoti nepieciešama. Laiku pa laikam jāinteresējas par sava partnera dvēseles stāvokli un jāļauj viņam no sirds izrunāties. Tā ir lieliska lietišķo attiecību partnerība uzņēmējdarbībā un tirdzniecībā.

1 un 9

Lieliska garīgā saskaņa, labas un draudzīgas attiecības, veiksmīga laulība. Perspektīvas attiecības, taču Vieninieka tieksme pēc neatkarības, patmīlība un egoisms nedrīkst pārsniegt saprātīgas robežas. Deviņnieks, protams, spēj upurēt sevi Vieninieka ideju labā (bet viņam tieši tas ir vajadzīgs), tomēr ilgi var to neizturēt… Viņu labās attiecības uztur kopējs radošs darbs, vēlēšanās sasniegt vienu mērķi (parasti iluzoru un nereālu), retāk - seksuālā harmonija. Attiecību saraušanas iniciators parasti ir Deviņnieks, kaut ari viņš ir iecietīgākais un iejūtīgākais no abiem: kādā jaukā brīdī viņam gluži vienkārši sāk likties, ka ir vientuļš un ar viņa jūtām neviens nerēķinās.

2 un 2

Draudzībai un partnerībai tas' ir viens no veiksmīgākajiem savienojumiem. Tomēr dziļām un ilgstošām attiecībām tāds savienojums ir visai problemātisks, tāpēc ka nav savstarpējas sapratnes. Abu partneru emocionalitāte, jūtīgums un greizsirdības lēkmes var nopietni sarežģīt ģimenes dzīvi. Laiku pa laikam partneriem vienam no otra jāatpūšas, citādi viņi var kļūt pārāk neiecietīgi, gluži kā "zirnekļi vienā traukā", un tad viņiem būs nepieciešama profesionāla psihologa palīdzība.

2 un 3

Ja Trijnieks ir vīrietis, tā ir ļoti veiksmīga, harmoniska un līdzsvarota savienība ar lieliskām perspektīvām. Pretējā gadījumā ģimenes dzīve ir maz ticama, tāpēc ka harmonijas tādā savienībā nebūs (kaut gan nav izslēgta maiga draudzība). Attiecības balstās uz pilnīgu savstarpēju uzticēšanos, lai gan Divnieks reizēm var iedegties greizsirdībā. Abi partneri vienmēr atbalsta viens otru un labi izprot otra vēlmes un vajadzības, spēj dot otram tik daudz brīvības, cik tam nepieciešams. Šajā savienībā abi jūtas spēcīgi un aizsargāti.

2 un 4

Perspektīvas ir pietiekami labas, taču šā savienojuma trūkums ir abu partneru pasivitāte, nedrošība un piesardzība, tāpēc neviens no viņiem neuzdrošinās spert pirmo soli pretī otram. Tādas attiecības nevar nosaukt par vētrainām un kaislīgām, taču tās ir stabilas, nosvērtas un drošas. Iespējama gan lietišķa sadarbība, gan laulība, tomēr Divnieks tādā laulībā nav sevišķi ieinteresēts, viņš labāk izvēlas draudzību un paretas tikšanās ar Četrinieku. Šīs attiecības bieži vien balstās uz kopējiem bērniem vai materiālajām interesēm.

2 un 5

Piecnieks Divniekam ir autoritāte gandrīz visās jomās, apburdams viņu ar savu enerģiju, dāsnumu, spožumu un oriģinalitāti. Viņš sniedz Divniekam spēku, drošības sajūtu, materiālo nodrošinājumu un sociālos panākumus, savukārt Divnieks gādā par maigumu, mājīgumu un dvēseles mieru. Tā ir ideāla seksuālā saderība, kaut arī vērojama zināma emocionālā nestabilitāte. Piecniekam nepieciešama brīvība, viņš necieš ierobežojumus, Divnieks turpretī nemīl palaist partneri tālu no sevis, vēl jo vairāk nevēlas viņu ar kādu dalīt. Tas var izraisīt nesaskaņas un konfliktus. Abiem partneriem jāiemācās "pievērt acis" uz dažām lietām un pieņemt otra spēles noteikumus. Tomēr nauda, sekss un skaisti vārdi var nolīdzināt šīs savienības visasākās šķautnes.

2 un 6

Pilnīga harmonija, noturīgums un stabilitāte. Tieši šāds savienojums sola mīlestību līdz kapa malai. Partneriem ir kopējas intereses, saskanīgs dzīves ritms un daudzējādā ziņā līdzīgi raksturi. Abiem patīk komforts, abi prot novērtēt mājīgumu un pārticību, dievina garšīgus ēdienus. Tādam pārim ir brīnišķīgs sekss, viņu attiecības balstās uz maigumu un savstarpēju sapratni. Viņi spēj saskatīt un attīstīt viens otrā visskaistākās īpašības, jo ir noskaņoti uz kopēja viļņa. Bērni viņu attiecības vērš vēl harmoniskākas, un ar gadiem Divnieka un Sešnieka mīlestība kļūst stiprāka un stiprāka,

2 un 7

Draudzībai tas nav slikts savienojums, taču mīlestībai un ģimenes attiecībām nav pats veiksmīgākais, kaut gan, protams, viss ir iespējams. Attiecības dibinās uz savstarpēju palīdzību, kā ari materiālo ieinteresētību un atbalstu, bet traucē ļoti atšķirīgie ritmi un vibrācijas. Kopdzīve abiem ir mokoša, sevišķi Divniekam, un ilgi tāda savienība nespēj noturēties. Taču draudzība var būt ilgstoša: Divnieks spēj emocionāli atbalstīt Septiņnieku, dāvāt viņam savu iejūtību un maigumu un rūpēties par viņu. Savukārt Septiņnieks var būt Divniekam labs skolotājs, iemācīt viņam kārtību, saprātīgumu, pacietību, paaugstināt viņa intelektu, palīdzēt iegūt pašpaļāvību.

2 un 8

Praktiski neiespējams savienojums mīlestībai un ģimenes attiecībām. Emocionālās sfēras kardinālās atšķirības padara kopdzīvi praktiski nepanesamu, kaut gan uzņēmējdarbībai un abpusēji izdevīgai sadarbībai šāds savienojums ir diezgan veiksmīgs. Divnieks vai" uz īsu laiku savaldzināt Astoņnieku un pats aizrauties ar viņa spēku un oriģinalitāti, tomēr ilgi tādas attiecības nepastāvēs. Retos gadījumos abi šie cilvēki var būt izsmalcināti un kaislīgi mīlētāji, torrilr tas drīzāk ir izņēmums.

2 un 9

Emocionālās sfēras līdzība, īpašības, kas savstarpēji papildina abus, vienādas intereses. Sākumā attiecības ir ļoti romantiskas, sentimentālas un izsmalcinātas. Partneri ir apmierināti viens ar otru un šajās attiecībās gūst mieru, taču viņi abi ir tālu no realitātes, abiem ir tieksme uz sapņainību un nepastāvību, tāpēc ļoti iespējamas problēmas. Visbiežāk ģimenes strīdus izprovocē Divnieks, izsakot pārmetumus un paužot neapmierinātību. Deviņnieks ir garīgi daudz attīstītāks par Divnieku, lai gan vibrācijas viņiem līdzīgas, tāpēc iespējama daudz dziļāka neizpratne - līdz pat pilnīgai attiecību izbeigšanai. Tādu ģimeni var saturēt tikai bērni un kopējs radošs darbs, bet arī tad ne vienmēr.

3 un 3

Tā ir divu radošu personību un radniecīgu dvēseļu tikšanās.

Savienība varētu būt loti laba, bet abiem raksturīgā neatkarība, stūrgalvība, ambiciozitāte un neordināritāte var izraisīt strīdus, vienaldzību un pēkšņu attiecību pārtraukšanu. Vētrainus kaisles uzliesmojumus var nomainīt pilnīgas atsvešināšanās periodi, un nekad nav iespējams paredzēt, ar ko attiecības beigsies. Seksuālā saderība, savstarpēja pievilkšanās un atgrūšanās - diviem Trijniekiem garlaicība nedraud, taču miers un harmonija sasniedzami ar lielām grūtībām. Laba savienība draudzībai, līdzautorībai, kopējam radošajam darbam.

3 un 4

Laba un stabila savienība ar lielām izredzēm gūt panākumus, ja vien Trijnieka jūtas ir nopietnas. Četrinieks nodrošina Trijniekam aizmuguri un materiālo pamatu, viņš burtiski dievina Trijnieku, un tas var droši uz viņu paļauties. Trijnieks savukārt uzlādē Četrinieku enerģētiski, aktivizē viņa radošās spējas un dzīves alkas, palīdz attīstīties. Viņu attiecības nav sevišķi dedzīgas un kaislīgas, toties stabilas un dziļas. Iespējamas ari draudzīgas un lietišķas attiecības.

3 un 5

Ļoti laba daudzējādā ziņā līdzīgu raksturu savienība. Kopējas intereses un vienāda aizraušanas savienību padarīs vēl veiksmīgāku un harmoniskāku. Divas dzīvespriecīgas, spožas un radošas personības it kā apgaismo viena otrai ceļu, dāvājot ticību sev un saviem spēkiem, lai gūtu jau&is panākumus. Viņus vieno radošās vēlmes, alkas pēc piedzīvojumiem un ideāla seksuālā saderība. Tomēr iespējami arī sarežģījumi, ja neviens no partneriem, sevišķi Piecnieks, nevēlas un nav gatavs piekāpties un uzņemties atbildību. Par nesatricināmām un stabilām tādas attiecības nevar nosaukt, tomēr garlaicība un sastingums šo pāri jau nu noteikti neapdraud!

3 un 6

Teicams apvienojums! Brīnišķīga savstarpēji papildinoša savienība, spoža ilgu, stabilu un dziļu attiecību perspektīva. Abi palīdz viens otram emocionāli atklāties un justies mīlētam un vienīgajam. Viņi ir lieliski dzīves un gultas partneri, kas emocionāli atbalsta viens otru un rūpējas viens par otru, un ar gadiem viņu mīlestība un attiecības kļūst aizvien stiprākas. Tāds savienojums piemērotāks mīlestībai un ģimenei nekā lietišķajām attiecībām.

3 un 7

Interešu un to ievirzes nesakritība vai pat pilnīgs pretstats, atšķirīgais dzīves ritms un pilnīgi dažādās darbības sfēras var kļūt par iemeslu dziļiem konfliktiem, izraisīt nesaprašanos un attiecību izbeigšanu. Izredzes, ka savienība varētu būt sekmīga, ir, tomēr ļoti nelielas. Partneri mūžīgi būs neapmierināti viens ar otru, mocīs savu otro pusi ar pārmetumiem un sīkiem dzēlieniem, un labas attiecības iespējamas tikai tad, ja abu garīgās attīstības līmenis ir ļoti augsts. Draudzība un sadarbība iespējama biežāk nekā mīlestība.

3 un 8

Tādai savienībai raksturīgs pastāvīgs satraukums, sadursmes un strīdi, kaut gan garlaicība un apnicība, bez šaubām, viņiem nedraud. Visbiežāk pēc īsa neprātīgas kaisles uzliesmojuma šie divi cilvēki kļūst visai vēsi viens pret otru, un par ilgstošām, stiprām un stabilām attiecībām nevar būt ne runas. Šo pāri mocīs iekšējas pretrunas, bet nevēlēšanās izprast otra problēmas, paust iecietību un žēlsirdību galu galā novedīs pie attiecību pārtraukšanas. Kaut gan Trijnieka enerģija un spēks varētu labvēlīgi ietekmēt Astoņ- nieku un ievirzīt viņu pareizā gultne. Tāds savienojums piemērotāks draudzībai vai uzņēmējdarbībai, kopēju grandiozu plānu īstenošanai.

3 un 9

Lielisks savienojums, harmonisks un savstarpēji papildinošs. Šiem partneriem raksturīgas kopējas intereses, tiekšanās pēc skaistā un ideāliem, abi kopā viņi spēj sekmīgi īstenot savus plānus. Tāds savienojums ir veiksmīgs gan uzņēmējdarbībai, gan ģimenes dzīvei - partneri viegli varēs noskaņoties uz otra iekšējiem ritmiem, ar prieku spēs daudz ko ziedot viens otram un centīsies vairāk dot nekā ņemt, tādējādi nodrošinot ilgu un laimīgu ģimenes dzīvi. Viņi abi atbalstīs viens otru visa, ko katrs pats uzskata par galveno.

4 un 4

Tāds savienojums vairāk piemērots uzņēmējdarbībai un lietišķām attiecībām nekā mīlestībai un ģimenes dzīvei. Ģimenes savienība varētu būt droša un stabila, taču par vienu no tās raksturojumiem var kļūt koservatīvisms "kvadrātā". Diviem Četriniekiem kopā var kļūt garlaicīgi: sastingums, rutīna, stingri ietvari un daudzās sadzīves grūtības var prasīt visus viņu spēkus, neatstājot vietu kaislei un maigām jūtām. Šie divi cilvēki nedrīkst noslēgties sevī, savās iekšējās problēmās. Viņiem jāpaplašina saskarsmes loks un laiku pa laikam jāatpūšas atsevišķi vienam no otra.

4 un 5

Tāds savienojums parasti nav ilgstošs. Gandrīz pilnīgi pretējas intereses un partnera centienu neizpratne ir cēlonis ātrai attiecību pārtrūkšanai. Piecnieks drīz vien sāks garlaikoties pareizā un pedantiskā Četrinieka sabiedrībā. Savukārt Četrinieku kaitinās Piecnieka nepastāvība un tieksme pēc piedzīvojumiem, viņu nomocīs Piecnieka mūžīgā neapmierinātība un sīkumainība. Piecnieks droši vien neizturēs un aizbēgs. Šāds savienojums daudz piemērotāks kopējai uzņēmējdarbībai vai "priekšnieka un padotā" attiecībām, turklāt par priekšnieku vajadzētu būt Piecniekam.

4 un 6

Tas ir labs savienojums gan sadarbībai, gan stiprai ģimenei. Parasti tāda savienība ir laimīga un ilgstoša. Abu attiecības ir harmoniskas, un tās neapgrūtina savstarpēji pārmetumi un skandāli, kaut gan pastāv briesmas, ka abi partneri tiks ieslodzīti materiālo sadzīves problēmu būrī, no kura būs ļoti grūti izkļūt. Kādā brīdī viņiem var kļūt nepanesami grūti un garlaicīgi vienam ar otru, un tad var draudēt attiecību pārtraukšana, ja vien partneri neatradīs oriģinālu un iedarbīgu iespēju cīnīties pret garlaicību.

4 un 7

Tas ir ļoti labs un rāms apvienojums ar ilgstošu perspektīvu, bet ne pārāk kvēlām attiecībām. Iespējama gan lietišķa sadarbība, gan ģimene. Vadošā loma tādās attiecībās būs Septiņniekam, viņš palīdzēs Četriniekam attīstīties garīgi, paplašināt redzesloku un visus spēkus veltīt kopēju mērķu īstenošanai. Visveiksmīgāk tādas attiecības veidosies, ja Četrinieks būs sieviete.

4 un 8

No vienas puses, tāda savienība ir veiksmīga, jo abi partneri domā apmēram vienādi, augstāk par visu vērtē materiālo pārticību un vēlas stabilitāti. Tomēr iespējami sarežģījumi, ko nosaka cīņa par varu, pārlieka piezemētība un naudas lomas pārspīlēšana. Astonnieks jutīs savu pārākumu un var stipri nodarīt pāri Četriniekam, nerēķinoties ar viņa domām un jūtām. Attiecības zaudēs sirsnību, iejūtību un garīgumu, kļūs grūti paciešamas un nervozas abiem partneriem, izraisot remdenību vai pat pēkšņu šķiršanos.

4 un 9

Visai nenoteikts apvienojums. Šiem skaitļiem ir tieksme pievilkties, kaut gan to paustie mērķi, kā arī uzskati būtiski atšķiras. Faktiski nav iespējams paredzēt kaut ko noteiktu - katrā konkrētā gadījumā visu izšķirs pirmajā acu uzmetienā it kā nenozīmīgas nianses. Gandrīz droši var apgalvot, ka tādas attiecības ilgi nepastāvēs. Šis savienojums vairāk piemērots draudzībai starp viena dzimuma cilvēkiem nekā ģimenes saitēm.

5 un 5

Diezgan veiksmīgs savienojums. Ne pārāk droša un stabila, tomēr ļoti spilgta un neordināra divu radniecīgu dvēseļu savienība. Abiem partneriem vajadzīga atzinība un brīvība, viņi necieš garlaicību, rutīnu un ierobežojumus, ļoti labi saprot viens otra vēlmes un centienus, bieži kopā dodas ceļojumos vai sarīko kādu grandiozu pasākumu. Viņos burtiski dzirkstī visdažādākās idejas, jautrība un dzīvesprieks, aizraujot arī citus, un ap šo pāri vienmēr kūsā kaislības un vijas intrigas. Viņiem kopā ir ļoti interesanti, taču var saasināties cīņa par līdera lomu, un tad partneri vairs nedzirdēs un nesapratīs viens otru. Viņiem jāmācās piekāpība, savaldība un pacietība.

5 un 6

Iespējamas ilgstošas, stabilas un harmoniskas attiecības, taču izredzes nav lielas. Visticamākās ir lietišķas partnerattiecības, kopīgs uzņēmums vai arī viegls, nepretenciozs mīlas sakars. Iespējama arī kopdzīve, ja abu jūtas nav pārāk eksaltētas.

Savienība veidojas stabilāka, ja Piecnieks ir vīrietis, tad izredzes uz laimīgu ģimenes dzīvi ir lielākas. Piecnieks tādā savienībā ir līderis, un viņš var paplašināt Sešnieka apvāršņus, enerģētiski uzlādēt viņu. Sešnieks savukārt nodrošinās stabilu aizmuguri un ar sirsnīgu mātes mīlestību rūpēsies par Piecnieku.

5 un 7

Tas ir īpaši interesants savienojums, kaut gan ļoti sarežģīts un pretrunīgs. Abus savstarpēji papildinošās īpašības, zināma raksturu pretešķiba un tajā pašā laikā interešu kopība attiecības padara diezgan stabilas. Tā ir viena no retajām savienībām, kad grūtības un šķēršļi partnerus tuvina. Dažkārt vajadzīgi gadi, lai šādas savienības partneri sāktu apzināties un atklāt savas jūtas. Jo partneru garīgā attīstība pilnīgāka un viņi paši iecietīgāki, jo lielākas izredzes uz laimīgu ģimenes dzīvi. Šāds savienojums ir veiksmīgs gan laulībai, gan kopīgai uzņēmēldarbībai

5 un 8

Tas nav veiksmīgākais apvienojums. Šā pāra attiecību galvenā problēma ir abu tieksme pēc neatkarības un zināma cīņa par līdera lomu. Astoņnieku var neapmierināt Piecnieka vieglprātība un nevīžība, bet Piecnieku kaitinās Astoņ- nieka smagnējība, valdonīgums un principialitāte. Tādas savienības perspektīvas ir neskaidras un daudzējādā ziņā atkarīgas no dalībnieku spējām upurēt savas ambīcijas. Partneriem jāmācās savstarpēji uzticēties un neuzspiest otram savas domas un priekšstatus par dzīvi.

5 un 9

Lieliska savienība! Partneri ir gatavi daudz ko piedot viens otram un upurēt viens otra labā. Viņu attiecības raksturo kaislība un maigums, abi jūt, ka ir vajadzīgi viens otram un var visā pilnīgi paļauties uz partneri. Par vienīgo kopdzīves problēmu var kļūt abu nespēja un nevēlēšanās risināt saimnieciskos un ikdienas jautājumus, kas var radīt sadzīves problēmas. Ja partneri iemācīsies nezaudēt kontaktus ar realitāti un reizēm nolaidīsies no debesīm uz zemes un padomās par rītdienu, viņu attiecības var turpināties daudzus gadus.

6 un 6

Laba savienība, sevišķi sākumā. Šādam pārim nav sliktas perspektīvas, taču jūtas tādā savienībā parasti degradējas. Partneru noslēgšanās no citiem gandrīz vienmēr rada pārsātinājumu, garlaicību un turpmāku vienaldzību. Abiem katrā ziņā jāpaplašina savs apvārsnis, viņi nedrīkst ieciklēties tikai uz saviem pārdzīvojumiem, šiem partneriem kaut paretam jāatpūšas atsevišķi vienam no otra. Tāda savienība ir labvēlīga kopīgam radošam darbam un sadarbībai materiālajā sfērā.

6 un 7

Dīvaina un neviennozīmīga savienība. Pilnīga nenoteiktība. Iespējama gan laimīga kopdzīve, gan galīga attiecību pārtraukšana, ko izraisa nesaprašanās un abu neprasme ievērot arī partnera intereses. Tāda savienība var būt ilgstoša, ja ģimenē ir bērni un partneriem augsta pienākuma apziņa un atbildība vienam pret otru. Bieži gadās, ka partneri tā īsti izprot un novērtē viens otru tikai pēc vairāku gadu kopdzīves, kad pārvarētas pirmās krīzes un pārbaudījumi. Un tad šo mīlestību nekas vairs neapdraud.

6 un 8

Nav slikta savienība, īpaši kopīgai uzņēmējdarbībai un lietišķām partnerattiecībām. Izredzes uz laimīgu laulību nav lielas, taču savstarpēja piekāpšanās un spēcīga motivācija var kļūt par pamatu ģimenes attiecībām. Partneriem daudzējādā ziņā ir līdzīgi raksturi, taču viņiem ir grūti saprast un izjust vienam otru. Visumā perspektīva ir pietiekami labvēlīga, kaut gan iespējama pakāpeniska attiecību materializācija. īsta attiecību dziļuma, garīguma un savstarpējas sapratnes trūkums var izraisīt bezgalīgus konfliktus, aizvainojumus un atsvešināšanos.

6 un 9

Brīnišķīga savienība, pat ideāla, ja Sešnieks ir sieviete. Abi partneri ir gatavi pilnīgai pašatdevei, viņi ļoti labi izjūt, kas otram vajadzīgs, un vienmēr ir gatavi palīdzēt. Attiecību pamatā ir maiga mīlestība un pilnīga savstarpēja uzticēšanās. Tomēr abiem vajadzīgs pastāvīgs partnera jūtu apstiprinājums. Ja tādi pierādījumi tiks sniegti, perspektīva ir brīnišķīga.

7   un 7

Šis savienojums nav pats veiksmīgākais. Abu nosliece uz vientulību un pašapceri padara savienības perspektīvas visai neskaidras. Abiem partneriem ļoti trūkst emocionalitātes, savas jūtas viņi pauž ārkārtīgi atturīgi, bet komforts, mājīgums un maigums viņus maz interesē, tāpēc divi Septiņnieki var gluži vienkārši kļūt viens otram par traucēkli. Bērni diezin vai spēs glābt šādu ģimeni. Taču var veidoties ļoti labas lietišķās attiecības un draudzība, kā arī kopīgas garīgās prakses un skolotāja un skolnieka attiecības.

7 un 8

Neveiksmīga savienība, smagnēja un mokoša, īpaši Septiņniekam. Partneri atsakās saprast un pieņemt viens otru, viņiem allaž ir ko otram pārmest un par ko apvainoties. Raksturu nesaderība šajā gadījumā izpaužas sevišķi spilgti, un, ja ari izveidosies ģimene, attiecības diezin vai turpināsies ilgi. Šim pārim visieteicamākās ir lietišķas attiecības, iespējama kāda grandioza projekta kopīga īstenošana.

7 un 9

Veiksmīgs savienojums, taču ikdienas dzīvē neizturīgs. Saskaršanās ar sadzīves grūtībām un materiālajām problēmām var izpostīt tādu laulību, arī Septiņnieka emocionālais vēsums var stipri satraukt un sarūgtināt Deviņnieku. Ja Septiņnieks būs iejūtīgāks un maigāks pret Deviņnieku, tādai ģimenei ir izredzes pastāvēt ilgi. Tomēr šis variants vairāk piemērots draudzībai un sadarbībai nekā mīlestības attiecībām.

8 un 8

Tāda savienojuma galvenā problēma ir abu vēlēšanās kļūt par līderi un saglabāt neatkarību, proti, cīņa par varu. Viņi var būt skarbi, pat nežēlīgi viens pret otru, tomēr līdzīgās tieksmes un otra problēmu dziļā izpratne var viņus saturēt kopā. Ja partneriem izdosies pārvarēt iekarsīgumu un ieradumu komandēt un atrast saprātīgu kompromisu, viņu savienība var būt sekmīga. Tomēr tā ir piemērotāka lietišķai sadarbībai.

8 un 9

Šāds apvienojums nav pats labākais variants. Izņemot retus gadījumus, tas vairāk piemērots lietišķai sadarbībai un draudzībai nekā sirsnīgām un maigām attiecībām. Ģimenes perspektīvas drīzāk ir negatīvas, lai gan abu partneru augstais garīgās attīstības līmenis un centienu kopība var radīt laimīgu izņēmumu (it īpaši, ja Deviņnieks ir sieviete).

9   un 9

Interesants un daudznozīmīgs apvienojums. Vienādas iespējas gan veiksmei, gan neveiksmei, taču jebkurā gadījumā partneri spēj garīgi un emocionāli bagātināt viens otru. Šis savienojums var nodrošināt faktiski pilnīgu savstarpēju saprašanos, brīnišķīgu harmoniju un dvēseļu radniecību, taču pat nelielas neatbilstības partneru jūtās var izraisīt atsalumu, konfliktus un šķiršanos. īsi sakot, viss ir neskaidrs un nekas nav prognozējams.

MĀJA, KURĀ MĒS DZĪVOJAM

Ar numeroloģijas palīdzību var ne tikai noskaidrot savu misiju, izskaitļot veiksmi, skaitlisko saderību, bet arī koriģēt dzīvesvietu. Piemēram, grāmatas "Svētā telpa" autore Denīza Linna uzskata, ka pat ikvienas mājas numuram piemīt savdabīga maģiska enerģija, kas ietekmē mūsu pašsajūtu, dzīvesveidu un darbu, kamēr vien dzīvojam šajā mājā. Lai uzzinātu tā ietekmi uz mums, mājas, korpusa (ja tāds ir) un dzīvokļa numurs pakāpeniski jāreducē līdz vienam ciparam, kas ir skaitļu rindā no 1 līdz 9, pēc tam jāsaskaita visi trīs (vai divi) skaitļi. Var aplūkot arī mājas un dzīvokļa numuru atsevišķi, lai iegūtu vispārējus vai konkrētākus raksturojumus. Tā, piemēram, jūs dzīvojat 67. mājas 3. korpusa 78. dzīvoklī. Pakāpeniski saskaitām:

6 + 7= 13(1 + 3) = 4

3

7 + 8= 15(1 +5) = 6 Kopā: 4 + 3 + 6 = 13 = 4

Balstoties uz šiem datiem, var jau izdarīt noteiktus secinājumus. Vispārējs raksturojums ir mājas raksturojums - 4. Konkrētāks ir dzīvokļa raksturojums - 6. Bet vispilnīgākais raksturojums atspoguļosies visu skaitļu summā, šajā gadījumā tas ir 4 (sakrīt ar mājas raksturojumu).

11(2)  māja 1 dz    (3)

6 māja 32 dz- 6+3+2=11=2

Un tagad iepazīsimies ar mājas interpretācijām.

Skaitļa 1 māja

Dzīvojot tādā mājā, jūs būsit neatlaidīgs, pārliecināts par sevi, labprāt riskēsit. Tā ir piemērota vieta sava "es" atklāšanai un radošam darbam. Patstāvība un domāšanas neatkarība piemīt visiem, kas dzīvo skaitļa 1 mājā. Ja nedzīvojat viens, ļoti iespējams, ka jūsu mājā bieži notiek ķildas un ciņa par līdera lomu, nav izslēgts, ka tādā mājā dzīvo pat īsts tirāns. Šeit viegli sasniegt iecerētos mērķus un atrisināt izvirzītos uzdevumus. Tomēr iespējams, ka jūs jutīsities nedaudz vientuļš. Vieninieka mājas skaitļa vibrācija liek tās iemītniekiem būt mazliet egoistiskiem, pašpārliecinātiem un agresīviem.

Skaitļa 2 māja

Brīnišķīga māja tiem, kas iemīlējušies. Cilvēki, kuri dzīvo tādā mājā, ātri atrod kopēju valodu, viegli adaptējas cits ar citu un vienmēr ir gatavi uzklausīt pretēju viedokli. Šādā mājā var pilnā mērā izpausties jūsu mākslinieciskās, psiholoģiskās un diplomātiskās spējas. Tomēr var draudēt ari stagnācijas un pasivitātes briesmas, izpausties nevēlēšanās kaut ko mainīt. Strīdi un skandāli tādā mājā gadās ļoti reti, kaut gan iespējama raudulība, aizvainojumi un histērijas. Divnieka mājas skaitliskā vibrācija liek tās iemītniekiem būt maigiem (dažkārt pat pārlieku), mierīgiem, draudzīgiem, tomēr nepastāvīgiem.

Skaitļa 3 māja

Vieta, kas sekmē sabiedriskumu, atraisītību un liek domāt pozitīvi. Tajā izpaužas dzīves kaislības, aktivitāte, izlēmība. Šīs mājas pieaugušie cilvēki nereti līdzinās bērniem - tikpat atraisīti, atklāti, jautri un visai maz domā par savas uzvedības sekām. Diezin vai viņi izturas nopietni pret dzīvi, tomēr visus apkārtējos iedvesmo ar optimismu un dzīvesprieku. Tādā mājā gribas nodoties radošam darbam, tāpēc ka trijnieka skaitliskās vibrācijas sniedz bagātīgu iztēli, vētrainu fantāziju un daudz enerģijas.

Skaitļa 4 māja

ŠI māja ir stabilitātes, drošības un izturības simbols. Tādā mājā allaž valda kārtība, visas lietas atrodas savās vietās. Tā ir māja, kur ir visas iespējas attīstīt jūsu dabas praktisko pusi, no visa gūt kādu labumu. Taču skaitļa 4 vibrācija var pārbaudīt cilvēku ar dažādiem ierobežojumiem un sagādāt viņam zināmas grūtības. Šī katrā ziņā ir darbaholiķu - mērķtiecīgu, neatlaidīgu un atbildīgu cilvēku māja. Te vērojama zināma piezemētība un garlaicība, kaut gan tas varbūt nemaz nav slikti tiem, kuri izvairās no novitātēm un tiecas pēc stabilitātes un nemainības.

Skaitļa 5 māja

Šajā mājā vienmēr daudz viesu, te ir jautri un trokšņaini, cilvēki nemitīgi nāk un iet. Saimnieki nespēj nosēdēt uz vietas, bieži dodas izbraukumos un ceļojumos, bet arī tad, kad ir mājās, viņu ikdienu piepilda piedzīvojumi un avantūras. To var saukt par māju, kurā satiekas, šā vārda labākajā nozīmē. Te valda iejūtīga mīlestība, dzīvesprieka un optimisma pilna atmosfēra. Piecnieka mājas skaitliskā vibrācija rada tās iemītniekiem tieksmi dzīvot plaši, izvairīties no jebkādas atbildības un nodoties pārmērībām.

Skaitļa 6 māja

Ideāla māja ģimenei, komfortam un labklājībai. Tādā mājā parasti nerodas konflikti un nopietnas materiālās problēmas. Te valda mīlestības, mājīguma un harmonijas pilna atmosfēra. Tajā dzīvojošajiem cilvēkiem raksturīgs praktiskums, veselais saprāts un tieksme ievērot tradīcijas un konvencionalitātes. Tas ir sirsnīgas, omulīgas, pārtikušas mājas simbols. Tur tevi vienmēr gaida, sasilda un apmīļo. Reizēm šīs mājas iedzīvotāji var satraukties par niekiem, būt pārāk praktiski un gausi.

Skaitļa 7 māja

Šī māja ir laba vientulībai, meditācijai, garīgajām praksēm. Ja tajā dzīvo pārāk daudz cilvēku, viņi var izjust atsvešinātību, atšķirtību un diskomfortu. Tādā mājā katram nepieciešama sava istaba, sava teritorija, lai varētu pabūt vienatnē ar savām domām un netraucēti nodoties apcerei. Naudas šādā mājā parasti nepietiek, bet, ja tā parādās, tad ļoti ātri izsīkst. Cilvēki, kas mīt skaitļa 7 mājā, bieži saskaras ar sadzīves problēmām un neērtībām. Šo māju nevar saukt par tīkamu un komfortablu, toties tā ir ideāla aka- dēmiķiem un filozofiem, intelektuālā darba cilvēkiem.

Skaitļa 8 māja

Tā ir māja, kas simbolizē bagātību, praktiskumu un materiālo stabilitāti. Cilvēki, kas dzīvo šādā mājā, parasti ir veiksmīgi komersanti un uzņēmēji, tomēr viņiem raksturīga cietsirdība un stūrgalvība. Viņiem trūkst sirsnības, iejūtības, maiguma, šie cilvēki pārāk aizraujas ar naudas pelnīšanu, un viņu uzskati par dzīvi ir visai šauri. Astoņ- nieka mājas skaitliskā vibrācija provocē ātras dusmas un nervozitāti. Tādā mājā ļoti bieži dzīvo cilvēki, kuriem piemīt nosliece uz tirāniju un kuri atļaujas ekscentriskus izlēcienus.

Skaitļa 9 maja

Šādā mājā parasti dzīvo simpātiski un pievilcīgi cilvēki ar bagātu garīgo pasauli un notikumiem pārpilnu dzīvi. Viņi ir draudzīgi, atklāti, kaut gan bieži pakļauti svešai ietekmei. Garlaicīgi tādā mājā nav nekad, lai arī tajā valda nevīžība, nekārtība un haoss. Sadzīve un saimniecība skaitļa 9 mājas iemītniekus sevišķi neinteresē, tāpēc viņi bieži saskaras ar dažādām nekārtībām, bojājumiem, tekošām caurulēm un citām ikdienas problēmām. Deviņnieka mājas skaitliskās vibrācijas padara tajā mītošos par ideālistiem, sapņotājiem, plaša mēroga domātājiem, kas neizšķiež savus spēkus sīkumos. Katrs, kas ienāk šajā mājā, te atrod sev iedvesmas avotu un jaunas idejas.

TAVA PILSĒTA

Numeroloģija māca, ka ikvienam skaitlim mūsu dzīvē ir sava nozīme: vārda skaitlim, dzimšanas datu skaitlim, pat dzīvokļa skaitlim ir noteiktas vibrācijas, kas ietekmē mūsu dzīvi. Tomēr daži numerologi pēta vēl tālāk un apgalvo, ka ir ļoti svarīgi dzīvot tādā pilsētā, kuras iekšējā būtība harmonē ar jūsu tieksmēm un garīgajiem meklējumiem. Tas nozīmē, ka pilsētas skaitlim harmoniski jāsaskan ar jūsu garīgo pasauli. Tad pilsēta, kurā dzīvojat, palīdzēs atklāt un realizēt jūsu spējas, palīdzēs "noturēties virs ūdens", pretējā gadījumā jūs var sagaidīt daudzas vilšanās, pastāvīgi šķēršļi, kurus nāksies pārvarēt ar lielām grūtībām. īsi sakot, tādā pilsētā jums nebūs "viegli elpot". Katrai pilsētai arī ir savs skaitlis, un aprēķinos sevišķa nozīme ir tās nosaukumā esošo patskaņu summai. Tā atklāj pilsētas iekšējo būtību.

Lai būtu vieglāk saprast, aplūkosim dažus piemērus Maskavu un Sanktpēterburgu. Saskaitām:

Garīgums, patiesības meklejumi, filozofu un mistiķu pilsēta.

Piezemetiba, materiala bāze, finansiali panakumi.

Starp citu, izskaitļojot bieži lietoto Sanktpēterburgas pamazināmo vārdu (Питер), iegūstam to pašu septiņnieku! Tas nozīmē, ka šajos divos nosaukumos nav nekādas pretrunas, un ne jau velti daudzi šo pilsētu sauc šajā mīļajā vārdā.

Vai jums nešķiet, ka tieši tas ir pretrunu cēlonis starp šīm abām pilsētām? Abu Krievijas galvaspilsētu numeroloģiskie raksturojumi liecina, ka Maskava ir tāda kā materiālā bāze, finanšu avots, piezemēta un materiālistiska, "tirgotāju" pilsēta. Enerģiskā un lietišķā Maskava tiecas pēc sociālajiem panākumiem un ārējā spožuma. Sanktpēterburga savukārt ir "kultūras galvaspilsēta", kā to bieži sauc skeptiski noskaņotie maskavieši, garīga, ne visai saprotama un noslēpumaina, mistiska un depresīva pilsēta. Tā ir filozofu un dzejnieku, savrupību un vientulību mīlošu radošo personību pil-

* Sk. piezīmi 42. Ipp.

sēta. Tāpēc ārēji tā šķiet vēsa un mizantropiska - ne visi spēj saprast tās iekšējo būtību un dziļumu.

Atcerieties: kad Sanktpēterburgu sauca par Ļeņingradu, situācija bija citāda, patskaņu summa veidoja skaitli astoņi. Acīmredzot pilsēta tolaik pārdzīvoja nopietnu iekšējo konfliktu, tāpēc ka tās īstais vārds un patiesā būtība bija septiņnieks, ko pakļāva materiālistiskajam astoņniekam. Pilsētas gars bija iesprostots stingrā materiālajā konstrukcijā, un, jāsaka atklāti, tie nebija apgarotās pilsētas labākie gadi (kaut gan iespējams, ka ielas toreiz bija daudz tīrākas!). Interesanti, ka Ņevas upes patskaņu summa ari ir septiņi, bet Maskavas upes - astoņi! (Upju, kā arī ezeru, dīķu, purvu un strautu numeroloģiskais raksturojums acīmredzot būs kādas citas grāmatas temats.)

Palūkosimies uz vēl dažu pilsētu numeroloģiskajiem raksturojumiem.

Pleskavai tas ir septiņnieks, kas nozīmē šis pilsētas patiesu garīgumu un nopietnību.

Lādogai = 9 - vieta, kur smelties spēkus un, kā liecina vēsturnieki, Krievzemes tapšanas avots, zināms garīgais "pasaules centrs".

Odesai = 5 - jautra ostas pilsēta ar brīvu dzīves stilu, bramanīga un bezbēdīga, tās iedzīvotāji plaši pazīstami ar vieglprātīgo un jautro raksturu.

Sočiem = 8 - ne velti šajā pilsētā tik labprāt atpūšas bagātnieki.

Mēģiniet salīdzināt savas pilsētas numeroloģisko kodu ar savu raksturu, dzīves plāniem un centieniem. Varbūt jūs sapratīsit kādas savas problēmas vai neveiksmju cēloņus. Protams, es negribu apgalvot, ka steidzīgi jāmaina dzīvesvieta, ja dzimtā pilsēta numeroloģiski jums neatbilst. Mēģiniet noskaņoties uz savas pilsētas vibrāciju, izprast un pieņemt to, rast ar to kopēju valodu. Ja apzināsities problēmu, - uzskatiet, ka daļēji esat to jau atrisinājis.

RĪGA-6+4+1+1=12=3-Vieta, kas sekmē sabiedriskumu, atraisītību un liek domāt pozitīvi. Tajā izpaužas dzīves kaislības, aktivitāte, izlēmība. gribas nodoties radošam darbam, tāpēc ka trijnieka skaitliskās vibrācijas sniedz bagātīgu iztēli, vētrainu fantāziju un daudz enerģijas.

SIGULDA-7+3+1+1+8+6+1=27=9- vieta, kur smelties spēkus, Latvijas tapšanas avots, zināms garīgais "pasaules centrs".dzīvo simpātiski un pievilcīgi cilvēki ar bagātu garīgo pasauli un notikumiem pārpilnu dzīvi. Viņi ir draudzīgi, atklāti, kaut gan bieži pakļauti svešai ietekmei. skaitliskās vibrācijas padara tajā mītošos par ideālistiem, sapņotājiem, plaša mēroga domātājiem, kas neizšķiež savus spēkus sīkumos.

Nobeigums

KĻŪSTIET SAVA LIKTEŅA SAIMNIEKI

Mūsu aizraujošais ceļojums noslēpumainajā skaitļu pasaulē tuvojas beigām. Esam iztirzājuši ļoti daudzus nume- roloģijas aspektus, uzzinājuši, kas ir skaitļi, kā tie ietekmē mūs, mūsu likteni, sadarbību ar apkārtējiem cilvēkiem un visu pasauli.

Tagad jūs bez sevišķām grūtībām varat noskaidrot, kāpēc esat piedzimis šajā pasaulē, kāda ir jūsu misija, kādas spējas Dievs jums piešķīris, kas jūs vada pa dzīvi un kādas problēmas jums sagādā tās vai citas īpašības. Jūs varat uzzināt, kāds skaitlis jūs ietekmē konkrētajā gadā, mēnesī, dienā un ko jums sola šā skaitļa vibrācija. Jūs spēsit saprast, kāds iemesls ir strīdiem un konfliktiem ar cilvēkiem, kā arī varēsit noskaidrot, cik lielā mērā jums atbilst partneris. Visa pasaule sastāv no vibrācijām, un pienācis laiks uzzināt, kuras no tām visvairāk ietekmē mūsu dzīvi. Uzzinot vairāk par sevi, mums kļūs vieglāk dzīvot; izmantojot skaitļus, varam kļūt par pilnīgu sava Likteņa saimnieku! Tāpēc nekavēsimies - ķersimies pie lietas!

Numeroloģija apgalvo, ka visiem vārdiem ir noteikta skaitliskā vibrācija, kuru var noteikt, pielīdzinot burtus cipariem. Tāpēc jums ir visas iespējas uzzināt, ja vien tas interesē, kāda vibrācija raksturīga konkrētajam vārdam. Šajā nelielajā grāmatiņā es tikai pieskāros galvenajiem jēdzieniem un principiem, kuri jāzina, darbojoties ar skaitļiem. Pēc grāmatas izlasīšanas jums ir pilnīga izvēles un radošās fantāzijas brīvība. Kāds varbūt tikai pasmiesies liii teiks, ka tas viss ir muļķības. Kāds varbūt pārliecināsies un noticēs skaitļu maģijai. Necentīšos nevienu pierunāt un pārliecināt. Gluži vienkārši pamēģiniet un pārliecinieties paši! Es ļāvu skaitļiem ienākt savā dzīvē, skaitļu brīnums mani ir apbūris, bet visiem taču kopš bērnības ir saglabājušās ilgas pēc burvju pasakas… Ticiet man, mūsu ikdienas dzīvē dažkārt nav mazāk brīnumu! Vajag tikai noticēt, bet reizēm arī pārbaudīt! Numeroloģija paver jums tādu iespēju! Jūs varat ne tikai noticēt maniem vārdiem, bet ari paši pārbaudīt. īsi sakot, kļūstiet par sava Likteņa saimniekiem - un jūs to nekad nenožēlosit!!!

Novēlu visiem panākumus šīs brīnumainās zinātnes - numeroloģijas - apgūšanā un izpratnē!

SATURS

Ievads. SENĀ GUDRĪBA 3

Pirmā daļa. MŪSU LIKTEŅA SKAITĻI,

CIPARI UN BURTI 9

Skaitļu izskaidrojums 12

Cilvēka numeroloģiskais raksturojums 27

Dzimšanas dienas noslēpums 32

Vārda noslēpums 37

Maģiskais Kvadrāts 47

"Izskaitļo" sevi un citus 55

Otrā daļa. IZSKAITĻOJIET VEIKSMI 63

Personālais gads 68

Personālais Mēnesis un Personālā Diena 76

Skaitļu saderība 82

Māja, kurā mēs dzīvojam 104

Tava pilsēta 109

Nobeigums. KĻŪSTIET SAVA LIKTEŅA SAIMNIEKI 113

Izdevējs - COHVictor ™ SIA "Tipogrāfija Ogrē", Ogrē, Brivibas ielā 31, LV-5001 Reģ. Nr. 000328581

GRĀMATAS

ATRODI SEVI PRIEKU.

Valentīna Travinka. convictor

Jūs uzzināsiet, kā, padarot ritu prieka pilnu, var vienlaikus atbrīvoties un izsargāties no dažādam kartēm, kā kļūt skaistiem bez kosmētikas palīdzības, iemācīsities izvairīties no sliktiem cilvēkiem un tādiem priekšniekiem, kam patīk uzkliegt, iemācīsities uzkrāt enerģiju un daudz ko citu, kas palīdzēs līksmi, bez dvēseli un miesu aizvainojoša satraukuma nodzīvot līdz vakaram un ieslīgt saldā miegā … Atveriet grāmatu un Jūs uzzināsiet: kā tikt va|ā no slimībām, nelietojo tabletes, kā ārstēties ar ūdens, mālu, vara un ārstniecības augu palīdzību.

SARUNAS AR SARGEŅĢEĻIEM.

Olga Agejeva. coHvictor

Bieži ir nācies dzirdēt: "tā jau man pašā sākumā likās", "es jau tā domāju" utt. Tās ir reizes, kad palīdz iekšējā balss, intuīcija. Cik bieži gan tā ir glābusi mūs no nepatīkamiem cilvēkiem un dažādām sarežģītām situācijām. Iekšējā balss … kas tā ir? Varbūt tā ir Jūsu sargeņģeļa balss. Mēs zinām, ka katram no mums kas tāds ir, bet kā labāk ar viņu saprasties, kā spēt to uzklausīt, lai taptu sargāts un tiktu pasargāts? Grāmata palīdzēs citādi paraudzīties uz sevi un pasauli ap sevi. Savai dzīvei piešķirt citu jēgu - sevi un savu likteni padarīt labākus!

TICI SEV.

Sergejs Mamontovs. COM victor

Vai esat kādreiz velējies, lai Jūsu dzīve ritētu pēc pasakaini laimīga scenārija, kura autors un sastādītājs esat Jūs pats? … apskaužama VESELĪBA, interesants DARBS, NAUDA, mīloša SIEVA UN VIRS, uzticami DRAUGI un SPĒKS, lai visu to izturētu!!! Citi ir veiksmīgāki un vairāk sasniedz? Un ko Jūs esat darījis, lai tas tā būtu arī ar Jums? Ir vērts mēģināt ko mainīt! Kaut vai tāpēc vien, lai sev vēlāk nevarētu pārmest, ka neko neesat pat pamēģinājis. Grāmatas autors Sergejs Mamontovs ir veiksmīgs biznesmenis un psihologs, kurš iesaka savu veidu kā droši justies dažādās situācijās, pārliecinoši risināt sarunas, kontaktēties, uzveikt pārlieku kautrību, biklumu, dusmas un nemieru, pārvarēt bailes un riskēt, kā arī sajust, ka "NEESAT AR PLIKU ROKU ŅEMAMS". Noticiet sev, mēģiniet un lai Jums veicas!

SVĀRSTA NOSLĒPUMAINIE SPĒKI.

Anastasija Semjonova, Olga Šuvalova. covtvictor

Svārsts - tas nav tikai diegā iekārts metāla gabaliņš. Svārsts - tas ir starpnieks starp divām pasaulēm: loģikas, saprāta un apziņas pasauli, no vienas puses, un intuīcijas, zemapziņas kosmisko zinību pasauli - no otras.

Tas vienmēr atbildēs uz mūsu apslēptākajiem jautājumiem, vienmēr parādīs, vai dzīvojam pareizi, pat vairāk - tas lieliski palīdzēs labot mūsu pieļautās kļūdas. Tikai pajautā. Pajautā savam svārstam …

"Un stingrā, godīgā iekšējā balss sacīs: ej un nebaidies! Tu vienmēr spēsi sevi aizsargāt!"

LAULĪBA.

No rīta līdz rietam. Ga/ina Belozuba. COY\victor

Reizēm, kārtējo dzīvesstāstu klausoties, vai elpa aizraujas, - tik ļoti viss samezglots! Te ir gan traģēdija, gan intriga, gan trillera elementi. Ne sliktāk kā brazīliešu seriālos. Tikai pēdējos darbība noslēdzas ar obligātajām laimīgajām beigām, bet pirmajos parasti pozitīvs atrisinājums nav paredzams.

Kāpēc gan cilvēki ir tik nelaimīgi?

Kāpēc personiskajā dzīvē rodas neatrisināmas problēmas?

Mēs parasti tiecamies visās nelaimēs kādu vainot - vecākus, laulāto, paši sevi. Varbūt pietiek meklēt nelaimes cēloņus, pietiek žēloties par likteni, - ir laiks darboties!

Gaļinas Belozubas grāmatas mērķis ir ne tikai palīdzēt jums orientēties sarežģītajās dzīves kolīzijās un dot "veselu kaudzi labu padomu", bet arī likt noticēt, ka jūsu iespējas patiesi ir bezgalīgas.

KĻŪSTIET SLAIDI, SEV NEKAITĒJOT.

Rinads Minvajejevs.

covtvictor

Visiem, kas vēlas samazināt savu svaru un uzlabot figūru, šīs grāmatas autors piedāvā svara korekcijas fizioloģisko metodi. Tas ir patentēts atklājums, kas balstās uz organisma dzīvības likumu zināšanu. Jūs varat izvairīties no kļūdām uztura izvēlē un no visām mokām, kas saistītas ar ēšanas ierobežojumiem.

-  Cik jāēd, lai nekļūdītos?

-  Kāpēc vakarā tik ļoti gribas kaut ko garšīgu?

-  Ko mūsu organisms "domā" par dalīto uzturu un badošanos?

- Cik holesterīna ir produktos, kas "nesatur" holesterīnu?

-  Kādam jābūt vesela cilvēka svaram?

-  Kas nosaka sievietes figūras skaistumu?

[1] sk. piezīmi 42. Ipp.

Content

Vedenska Gaļina Numeroloģija - skaitļu maģija

Ievads SENĀ GUDRĪBA

Pirmā dala MŪSU LIKTEŅA SKAITĻI, CIPARI UN BURTI

SKAITĻU IZSKAIDROJUMS

CILVĒKA NUMEROLOĢISKAIS RAKSTUROJUMS

Numeroloģiskās saskaitišanas īpatnības

DZIMSANAS DIENAS NOSLĒPUMS

Rakstura Skaitlis

VĀRDA NOSLĒPUMS

MAĢISKAIS KVADRĀTS

"IZSKAITĻO" SEVI UN CITUS

Otrā daļa IZSKAITĻOJIET VEIKSMI

PERSONĀLAIS GADS

PERSONĀLAIS MĒNESIS UN PERSONĀLĀ DIENA

SKAITĻU SADERĪBA

MĀJA, KURĀ MĒS DZĪVOJAM

TAVA PILSĒTA

KĻŪSTIET SAVA LIKTEŅA SAIMNIEKI

SATURS

GRĀMATAS